
BINE ATI VENIT LA UN EXPERIMENT 
SOCIAL PENTRU CEI DE CLASA A SAPTEA. 
De acum încolo se va numi ,,Clasamentul’’. Nu va 
gândiţi că miroase a ceva nasol — probabil că e 
doar noul meniu de la sala de mese! 

Dar hai să trecem la treabă! V-aţi pus 
vreodată problema că popularitatea ar putea fi 
păstrată în sticlute mici ca şi parfumul vreunei 
celebrităţi? Ei bine, şi noi ne-am gândit la asta. Si 
ne-am hotărât să aflăm ce anume face dintr-o fată 
să fie ea ,,aceea”. Ce anume îi conferă strălucire 
unei fete? Şi de ce le spunem noi că sunt frumoase 
când, de fapt, se comportă atât de urât? 

Aici, la Şcoala Domnişoarei Gamble, cele pe 
care trebuie să stati cu ochii sunt o ameninţare 
triplă numită Ashleys. Când una dintre ele tuşeşte, 
noi toate celelalte răcim instantaneu. 

Deci, de ce e nevoie ca să mergem pe urmele 
lor — lăsate de pantofii lor Jimmy Choo? Suvite 
blonde de culoarea untului? Un pulover Michael 
Stars din casmir, fin ca o adiere? O fustă din stofă 
ecosez, parte din uniforma şcolii, suficient de 
scurtă cât să se vadă bronzul Mystic ucigător? Un 
prieten de la Gregory Hall care să te adore? 

Trebuie să aflăm neapărat! 

De aceea, în fiecare săptămână, vom da note 
fiecărei fete din clasa a şaptea conform cu indexul 
ei de sociopopularitate. Fetele vor primi note în 
functie de cei patru S care te fac fabuloasa: Stil in 
moda. Stil in societate. Stil in gandire si Stilul de a 
zambi, cu zece puncte maximum la fiecare 
categorie. 

Iar cele trei Ashley nu sunt singurele pe care 
le vom studia — orice fată din clasă poate fi inclusă 
în clasament! 


Prin urmare, data viitoare cand o sa credeti ca 
puteti purta o tunica la moda anul trecut, ganditi- 
vă mai bine! Recuperati-va respectul de sine şi 
asigurati-va că trimiteţi bezelele către persoana 
potrivită! Suntem cu ochii pe voi... şi vom da 
note! 

PRIMELE LOCURI 

#1 ASHLEY SPENCER 

S-a intors din morti si e mai bine ca 
niciodata! Ashley Spencer este fata in locul careia 
vrea sa fie toata lumea, iar pozitia e1 este cea pe 
care ar trebui să o vanati. 

STIL ÎN MODĂ: 10 

Aşa cum o face oricine care dă tonul modei, e 
mereu cu un pas înaintea tuturor. Fără ea, încă am 
mai purta cu toatele şosete groase şi imitații de 
poşete Birkin. 

STIL ÎN SOCIETATE: 10 

Chiar la un pas de moarte, a ştiut să-şi 
păstreze atitudinea cumpătată. Îi acordăm puncte şi 
pentru că arăta super drăguţ, chiar dacă era pe cale 
să-şi întâlnească Creatorul. 

STILUL DE A ZÂMBI: 10 

Cel mai strălucitor zâmbet de partea aceasta a 
Podului Golden Gate, dacă ne permiteti să folosim 
o asemenea dulcegărie. 

STIL ÎN GÂNDIRE: 9 

N-ai spus nimănui că ai o alergie periculoasă, 
care ar putea să-ţi pună viata în pericol? Pare un 
pic stupid. 

SCOR CUMULATIV: 39 (Hei, nimeni nu e 
perfect!) 

#2 ASHLEY „A.A.” ALIOTO 

Splendidă atât pe teren cât şi pe ringul de 
dans, A.A. este o fată frumoasă cu o inimă de aur. 

STIL ÎN MODĂ: 10 

Fata cu picioarele mai lungi ca ale unui cal de 
curse este o bombă baietoasa, „modelul” perfect de 
urmat în viata. 

STIL ÎN SOCIETATE: 8 

Am auzit că relația cu iubitul ei online s-a 
fasait şi că a fost părăsită cu iPhone-ul în mână. 
Au! 

STILUL DE A ZÂMBI: 10 


Primeste votul nostru pentru ca arata criminal 
şi are o personalitate efervescenta. 

STIL ÎN GÂNDIRE: 9 

Marilyn Monroe a spus odată că o fată 
inteligentă este aceea care face pe proasta! 

SCOR CUMULATIV: 37 

urmatorul>> 

#3 ASHLEY ,,LILI” LI 

Atentie, lume, aceasta este cea mai ocupata 
eleva de clasa a saptea din lume! 

STIL IN MODA: 9 

Are tot ce-i trebuie: înfăţişare, farmec şi bani 
de buzunar mai multi decât are toată familia ta in 
bancă. 

STIL ÎN SOCIETATE: 8 

Uneori e greu să o vezi în lumină, lângă cele 
două prietene ale sale. Sfatul nostru? leşi din 
umbra lor şi străluceşte! 

STILUL DE A ZÂMBI: 7 

Nu prea a mai zâmbit în ultima vreme, aşa că 
trebuie să-i luăm câteva din puncte din pricina 
cutei care a început să-i apară între sprâncene. 

STIL ÎN GÂNDIRE: 10 

Înălţimea Sa ştie să gândească la înălţime. 

SCOR CUMULATIV: 34 


Ei bine, se numeşte AshleyRank, nu? 
Însă mai sunt câteva fete care se înghesuie în urma 
lor... 
lată câteva dintre candidatele noastre care nu au 
plecat în cursă din pozitii favorite. 


#7 SHERIDAN RILEY 

Le adulează pe cele trei Ashley de atâta 
vreme incat ar putea fi confundata cu una dintre 
ele. Nu prea cred! Cu toate acestea, primeste 
puncte pentru ca incearca. 

STIL IN MODA: 6 

Tunsoarea in forma de cască nu o prea ajută şi 
adesea se îmbracă de parcă Burberry a vomitat pe 


ea. 

STIL IN SOCIETATE: 10 

Ştie totul despre toţi şi nu se teme să spună 
oricui. 

STILUL DE A ZAMBI: 7 

Acum ca nu mai poarta aparat dentar, e in 
forma buna. 

STIL IN GANDIRE: 9 

Nu-i scapă nimic. 

SCOR CUMULATIV: 32 

urmatorul>> 

#18 LAUREN PAGE 

Anul trecut nici măcar nu-i ştiam numele, 
însă lucrurile se schimbă rapid. Fata asta ne-a 
dovedit că încă mai avem şi noi, celelalte, o şansă. 

STIL ÎN MODA: 8 

Ne plac noul ei look şi noua atitudine. 

STIL ÎN SOCIETATE: 7 

A ajuns la petrecerea din toamnă la braţul lui 
Billy (,,Mostenitorul Petrolului”) Reddy şi se 
spune că o să aibă propriul ei reality-show. Însă 
Billy nu e prietenul ei, deci asta înseamnă oare că 
spectacolul pe care ni l-a oferit era de fapt doar 
atât, un spectacol? 

STILUL DE A ZÂMBI: 5 

Are multe motive să zâmbească, însă o face 
foarte rar. 

STIL ÎN GÂNDIRE: 9 

Îi merge mintea la carte, cu siguranţă, dar are 
oare şi inteligenţa necesară? 

SCOR CUMULATIV: 29 


1 
UN MODEL VENIT ACASA 


— Scumpo, mi-a fost atat de dor de tine! 

— $i mie, mama. 

Ashley Alioto cunoscuta de altfel sub numele 
de A.A. Şi parte a triumviratului Ashleys, 
recunoscut drept elita socială de la Scoala 
Domnişoarei Gamble — zâmbi în sus către mama 
el. 

Jeanine Alioto era frumoasa ca intotdeauna, 
înaltă şi mlădioasă, cu părul lung şi negru tăiat 
perfect drept şi uscat cu fohnul, cu sprâncenele 
perfect conturate, cu buzele injectate cu o cantitate 
suficientă de venin de albină din Venezuela cât să-i 
dea gurii ei o îmbufnare seducătoare. Uneori, 
fetele de la şcoală bineînţeles, cele care nu erau o 
Ashley o întrebau pe A.A. dacă nu e rău să ai un 
fost supermodel drept mamă, de parcă faptul că ai 
moştenit genele perfecte (ca să nu mai spunem de 
perechile de blugi super fără număr) putea fi un 
lucru rău. 

Singura parte cam proastă era când mama ei 
dispărea săptămâni la rând pentru că vreun tip 
bogat voia ca ea să-l însoţească într-o croazieră 
prin Caraibe, sau să-i stea la brat la Festivalul de la 
Cannes. A.A. Era lăsată acasă în apartamentul lor 
de la ultimul etaj al hotelului Fairmont, împreună 
cu fratele ei vitreg, Ned. Se descurcau şi fara 
Jeanine lângă ei — ce să spun, bine că există room- 
service! dar era întotdeauna mai bine când venea 
mama acasă, fie şi numai pentru faptul că aducea 
mereu tone de cadouri nemaipomenite. 

— Iar ăştia sunt pentru tine, Lili, zise mama 
ei, scoțând o pereche de pantofi negri sic dintr-una 
din gentile ei de voiaj Goyard, care stăteau să 
explodeze de pline ce erau, şi aruncându-i în 
mâinile nerăbdătoare ale lui Ashley Li. 

Pantofii cadou pentru Lili aveau tocuri 
curbate de şapte centimetri şi barete la gleznă, care 


se legau cu o funda minuscula. Faptul ca primeai 
cadouri de firma era unul dintre avantajele de a fi o 
Ashley, însă Lili, cocotata pe marginea unui 
sezlong de culoarea untului, îi studie cu un zâmbet 
uimit. 

— Mulţumesc foarte mult, Jeanine, zise ea pe 
tonul cel mai fericit pe care-l putea folosi în acel 
moment, însă A.A. Ştia ce-i trece prin cap. Lili era 
regina hainelor de firmă, iar dacă nu recunoscuse 
numele înscris pe talpa moale din piele de vițel a 
pantofilor, puteau la fel de bine să fie o pereche de 
pantofi sport urât mirositori. Sunt un fel de... 
pantofi tradiționali în Argentina? 

— Draga mea, sunt pantofi de tangou! 
Jeanine se ridică în picioare. Avea peste un metru 
optzeci înălțime cu cizmele ei Fiorentini & Baker 
până la jumătatea gambei, prinse în blugii Ksubi 
mulati, părând că o striveşte pe mignona Lili şi 
chiar şi pe A.A., care moştenise de la mama ei 
statura aceea prelungă şi subțire şi care în acel 
moment era pe jos, pe un covor alb din blană de 
oaie. Îi luasem pentru A.A., dar apoi mi-am amintit 
că mai degrabă s-ar duce la fotbal decât să facă 
lucruri pe care le face orice domnişoară, şi ştiu că 
purtaţi aceeaşi mărime. Am petrecut câteva zile în 
Buenos Aires la festivalul de tangou, iar perechea 
asta am cumpărat-o de la cel mai bun magazin de 
pantofi de tangou. Acolo totul e lucrat de mână şi 
foarte scump. 

— Mi-ar plăcea să învăţ să dansez tangou, 
zise Lili cu un oftat, dându-și pe spate părul lucios 
şi negru ca pana corbului şi afişând o expresie 
visătoare pe faţa ei în formă de inimă. 

A.A. scoase un chicotit plin de dispreţ — tot 
ce-i mai lipsea lui Lili era încă o activitate în afara 
şcolii! Când nu lua lecţii de vioară sau de tenis, îşi 
imbunatatea abilitatea de a vorbi franceză sau 
mandarină, sau învăţa cum să facă fotografii ca un 
profesionist, sau ajuta un profesor de la Stanford în 


cercetările lui in domeniul geneticii. Daca A.A. ar 
avea programul încărcat al lui Lili, ar înnebuni. 

— Credeam ca te-ai dus in Brazilia, spuse 
A.A., incepand sa traga de un hamac albastru cu o 
țesătură complicată pe care mama ei îl scosese cu 
douăzeci de minute mai înainte din geamantanul 
cu numărul unu. 

Apartamentul avea o terasă deschisă, unde 
hamacul ar fi fost perfect. 

— Rio în afara sezonului nu mi se potriveşte 
deloc. Jeanine ofta, clătinându-şi suvitele negre şi 
dese. Copa nu e deloc distractivă pe ploaie şi m- 
am săturat să mă uit la fetele alea subnutrite din 
Ipanema care îşi pierd vremea pe acolo, așteptând 
să fie descoperite de Victoria's Secret. 

A.A. se răsuci pe burtă şi îşi sprijini capul în 
mâini, îi plăcea la nebunie când mama ei începea 
să toamne secrete din lumea modelelor. Jeanine 
întotdeauna îşi spunea Ultima dintre Supermodele, 
povestind despre vremurile bune apuse, când 
modelele de vârf erau cunoscute numai după 
numele mic şi toate aveau atitudine şi sâni pe 
măsura acesteia, iar relaţiile cu bărbaţi celebri erau 
o regulă — primul ei sot, tatăl lui Ned, era un star 
rock britanic. În ultimul timp, zicea ea, fetele nu 
mai aveau nici măcar vârsta potrivită pentru a ieşi 
la întâlnire, iar toate revistele de modă aveau pe 
coperţi numai starlete slabe moarte de la 
Hollywood. 

— Şi oricum, continua Jeanine, care se 
aşezase iar în genunchi ca să mai răscolească prin 
geamantan, Gil se gândea să cumpere un ranch 
gaucho prin Argentina, aşa că am luat avionul până 
acolo. 

Gil era Richard Gilbert, un om de afaceri de 
succes, care făcuse o groază de bani în industria de 
software şi cu care Jeanine, de şase luni, când era 
într-o relaţie, când nu mai era. A.A. şi cu Ned 
hotărâseră deja că nu şi-l doresc drept tată vitreg, 
dar era prea devreme să-şi bată capul relațiile în 


care intra Jeanine de obicei mureau de la sine 
înainte să se ajungă la faza serioasă care implica 
angajamente. 

— Tu şi domnul Gilbert ati învăţat cum să 
dansati tangou cât ati stat acolo? întrebă Lili, care 
îşi scosese deja balerinii Tory Burch şi îşi lega cu 
grijă delicatele funde ale pantofilor de tangou în 
jurul gleznelor sale subțiri. 

— Nu ştiu eu ce făcea domnul Gilbert, 
răspunse Jeanine pe un ton foarte sarcastic. După 
trei zile de călărit prin noroi cu un poncho pe 
umeri, m-am săturat. Şi hai să spunem că nu s-a 
uitat numai după cai cât am stat prin Argentina. 

Scoase din geantă o eşarfă de mătase cu 
desene purpurii vibrante şi o aranja pe umerii lui 
A.A., apoi începu să scormoneasca după o alta, de 
data asta cu un model ametitor, ca un caleidoscop, 
pe roz şi verde. 

— Pentru tine, zise ea, fluturand-o în fata lui 
Lili. Sunt doar Pucci le-am luat de la aeroport când 
zborul cu care veneam acasă a întârziat. Am luat 
una pe albastru şi pentru Ashley, pentru că ştiu că 
toate trebuie să aveţi aceleaşi lucruri. 

— Deci te-ai despărțit de Gil? 

A.A. încercă să nu pară atât de mulţumită de 
asta. Se ridică să-şi aranjeze coditele şi să-şi prindă 
mai bine eşarfa la gât. 

— Hai să spunem că am nevoie de cineva 
care e suficient de bărbat cât să danseze tangou cu 
mine şi numai cu mine, zise Jeanine, lăsându-se pe 
călcâie şi aruncându-le faimosul ei zâmbet viclean, 
demn de coperta revistei Cosmopolitan. Si doar 
ştiţi ce vă spun eu mereu, fetelor. 

— Părăseşte-1 cât mai arăţi încă bine! rostiră 
A.A. şi Lili în cor, râzând. 

Pentru a milioana oară în cei doisprezece ani 
al ei, A.A. se simţea uşurată şi fericită că mama ei 
era o persoană atât de amuzantă, mai mult o 
prietenă decât o mamă. Îi era aşa de uşor să 
vorbească cu ea. Totul era mai bine când Jeanine 

era acasă chiar daca insista să _ redecoreze 
apartamentul lor de lux un pic prea des. Însă, atâta 
timp cât nu-l lăsa pe designerul ăla de interioare 
îngâmfat să arunce colecţia de jocuri de calculator 
a lui Ned şi A.A., sau cât timp nu încerca să 
înlocuiască televizorul plat cu unul mai mic în 
sufrageria cât o mansardă, nimeni nu se plângea. 

— Deci, ce s-a mai întâmplat la Hogwarts? 
întreb mama ei, trăgând eşarfa Pucci de pe umerii 
lui A.A. şi legându-şi-o dintr-o singură mişcare pe 
cap, ca pe o bentita. 

— Clubul Social a organizat prima petrecere 
mixtă cu băieţii de la Gregory Hall, zise Lili, pe 
care aproape că am pregătit-o numai eu... 

— Aproape omorând-o pe Ashley în acest 
timp, o întrerupse A.A., după care amândouă 
începură să vorbească, dându-i lui Jeanine toate 
detaliile despre nebunia ce avusese loc doar cu o 
săptămână în urmă. 

Brioşele cu vanilie pe care le comandase Lili 
îi declanşaseră lui Ashley Spencer serioasa alergie 
la alune, şi fata căzuse inconştientă pe ringul de 
dans. 

Nimeni nu ştiuse de alergia lui Ashley, în 
afară de A.A., care îşi amintise de secretul mortal 
al lui Ashley doar când fraiera definitivă şi paiata 
de Lauren Page întrebase dacă se întâmplă cumva 
ca Ashley să fie alergică la ceva. Dacă Lauren n-ar 
fi fost atât de deşteaptă, pe Lili ar fi aşteptat-o un 
viitor printre delincventii juvenili, mai degrabă 
decât la o şcoală de lux. 

— Mi se pare că-i sunteţi datoare acum fetei 
ăsteia, Lauren, zise Jeanine. 

Afară, o ploaie măruntă începuse să bată în 
gresia de pe terasă şi Jeanine se întinse după o 
telecomandă cu care făcu să apară, ca printr-o 
vrajă, un foc sclipitor în şemineul alb din granit. 

A.A. şi Lili schimbară câte o privire. 
Parvenita de Lauren era încă in Siberia din punctul 
de vedere al vieţii sociale — asta dacă nu cumva 

cele trei Ashley hotărau altceva. Lili şi A.A. erau 
neutre în privinţa acestui subiect, iar Ashley 
avusese alte lucruri în cap după petrecere. 

Si anume un singur lucru. O persoană. Şi 
anume Tri Fitzpatrick. Băiatul pe care A.A. îl 
cunoştea de când lumea, prietenul ei de jocuri pe 
calculator. Băiatul care era cel mai simpatic (şi cel 
mai scund) din clasa a şaptea de la Gregory Hall. 
Băiatul care ar fi trebuit să se îndrăgostească de ea, 
nu de Ashley. Nu că ar fi fost măcar un pic 
interesată de el, aşa că nu înţelegea de ce o deranja 
atât de tare faptul că-şi găsise pe cineva care să 
tina la el. 

— Oricum, treaba cu Lauren a expirat. Toata 
lumea vorbeşte despre altceva acum, îi spuse A.A. 
mamei sale. La începutul săptămânii, s-a întâmplat 
cel mai ciudat lucru. 

— A apărut un blog nou, spuse Lili repede, pe 
un ton la fel de insufletit ca şi chipul ei. Nimeni nu 
ştie cine se află în spatele lui! 

— Dar e cineva de la noi de la şcoală, măcar 
atâta este clar. 

A.A. îşi scoase şosetele de caşmir şi începu 
să-şi mişte degetele de la picioare. 

— E ca Facebook, adăugă Lili cu respiraţia 
tăiată. Trebuie să-l verifici în fiecare zi, sau la 
fiecare oră, sau la fiecare cinci minute! 

— Toată lumea spune că noi suntem cele care 
l-au făcut, dar nu e adevărat, zise A.A. uitându-se 
la Lili, care clatina din cap cu vehementa. 

— Despre ce vorbiti voi, fetelor? întrebă 
Jeanine, golindu-si imensa trusă de machiaj pe 
podeaua de lemn lustruit şi prinzând o ojă Chanel 
înainte ca aceasta să se rostogolească pe sub 
mobilă. 

— Se numeşte AshleyRank, explică A.A.. De- 
aia toată lumea crede că noi l-am făcut. 

— Toate fetele din clasa a şaptea primesc 
note în funcție de cât de dragute şi de populare 
sunt. Dă dependenţă blogul ăsta. Ştii, se strâmbă 


12 


Lili, e ca atunci cand e saptamana rechinilor pe 
Discovery. E nebunia din momentul in care se 
hranesc. Cine e stapan pe ocean sau, in cazul de 
fata, peste clasa a şaptea. Întinse mâna spre poseta 
ei bej Fendi Spy şi îşi scoase Blackberry-ul, 
încruntându-se uşor în timp ce scria pe ecranul 
miniatural. Uite. AshleyRank, de la unu la treizeci 
si şase. Cass Franklin e pe locul treizeci şi şase, 
zise ea cu o voce plină de mila şi condescendenta. 

Nu era nevoie să se mai uite la blog, pentru că 
deja memorase detaliile importante. 

— E fata despre care ţi-am povestit, îi zise 
A.A. mamei sale. Cea care ar trebui să trăiască 
într-un balon de plastic. Trebuie să aibă mereu cu 
ea o rezervă de oxigen, în caz de urgenţă. 

Jeanine păru îngrijorată. 

— Ce îngrozitor! 

— Da. E moarte socială, adăugă Lili. 

A.A. pufni în râs, apoi se simţi un pic prost 
pentru că râsese. 

— Ca să trecem la subiect, continuă Lili, care 
părea un pic nerăbdătoare, cele trei Ashley ocupă 
primele trei locuri. Tocmai de-asta crede lumea că 
noi suntem în spatele blogului. 

— $i sunteţi sigure că nu voi sunteţi? 

Jeanine părea amuzată. 

— Ştiu sigur că nu eu am fost, zise A.A.. 

— Eu cu siguranţă n-am fost. 

Lili era indignata, iar A.A. ştia şi de ce. Lili 
era cea de-a treia Ashley, dupa A.A., iar pe locul 
unu, regina stupului recunoscută de toată Şcoala 
Domnişoarei Gamble, Ashley Spencer. 

Soneria interfonului se auzi, iar receptionerul 
de la intrare anunţă sosirea unui oaspete. A.A. îi 
spuse să-l lase să intre: era Ashley, care venea să-şi 
ia partea din bunatatile modei din America de Sud. 
Fata asta avea probabil un al saselea simt. Jeanine 
tocmai deschisese cel de-al treilea geamantan şi 
scotea din el haine fabuloase pe care să le încerce 
fiica ei. Tot ce nu-şi dorea A.A. puteau să ia Lili şi 

Ashley, şi întotdeauna era o adevărată distracție sa 
le vezi cum se ceartă pe ce refuza A.A.. 

Se auzi clinchetul soneriei de la liftul privat 
care dădea chiar în apartament. 

— Hei, Ash, chiar la timp, ca de obicei, strigă 
A.A. şi ridică privirea cu un rânjet care îi dispăru 
imediat de pe chipul ei drăguţ. 

Pentru că, în momentul în care se deschiseră 
uşile de la lift şi Ashley — super, blondă şi 
îmbrăcată cu stil, ca de obicei — intră, nu era 
singură. Tinand-o de mână în cel mai aiurea şi 
jenant mod şi privind în sus la ea cu nişte ochi 
umezi de căţel care o adoră, de parcă erau 
îndrăgostiţi de-a binelea, într-un mod scârbos, era 
Tri Fitzpatrick. 

2 
ORICE E CORECT 
IN DRAGOSTE SI MODA 


ERA ASA DE TIPIC PENTRU ASHLEY SA 
INTARZIE, ISI SPUSE LLLI in timp ce mama 
cea super a lui A.A. scotea un costum de baie cu 
bikini împodobit cu scoici şi îl arunca spre fiica ei. 

Lili pufni în râs vazand-o pe A.A. cum îşi 
pune sutienul cu cupe minuscule in forma de 
triunghi in dreptul pieptului ei generos şi roseste, 
însă mintea ei rămăsese la poziția sa în 
AshleyRank. 

Nu era deloc fericită din pricina asta. Lili ura 
gândul că cineva era deasupra ei. Muncea din greu 
să ia numai note de 10 şi să-şi păstreze locul la cât 
mai multe ore avansate; in plus, era şefa 
Consiliului de Onoare de la Scoala Domnisoarei 
Gamble. Bine, poate că în grupul lor mic, al celor 
de clasa a şaptea, trebuia să se plece în faţa lui 
Ashley Spencer. Însă, odată cu apariţia din senin a 
acestui blog, se căpătuise brusc cu medalia de 
bronz. Ea întotdeauna crezuse că e mai presus de 
A.A., cel putin. 

Nu conta ca sub ea mai erau alte treizeci si 
trei de nume, sau ca la scoala se vorbea numai de 
faptul ca cele trei Ashley luaseră primele trei locuri 
din clasament. Lili ştia că nu va mai putea fi 
niciodată fericită până ce numele ei nu va ajunge 
chiar în vârful piramidei sociale. 

De ce trebuia ca Ashley să fie numărul unu pe 
AshleyRank? Daca oricine altcineva s-ar fi 
prăbuşit ca ea la petrecere, acea persoană ar fi fost 
complet umilită. lar Lauren Fără-Prieteni Page 
trebuise să se comporte ca în Anatomia lui Grey şi 
să o intepe pe Ashley cu un EpiPen, făcând-o să-şi 
revină. (Nu ca lui Lili îi părea rau ca Ashley 
traieste, bineinteles ceea ce nu era acelasi lucru cu 

bucuria ca Ashley ar fi putut muri.) Dar Ashley 
reuşise să transforme totul într-un fel de triumf 
social, punând mâna şi pe cel mai tare băiat de-a 
şaptea de la Gregory Hall. De ce trebuia să fie ea 
prima dintre cele trei Ashley care să aibă un 
prieten adevărat? Nu era deloc corect! 

Lili oftă. Se uită în colţul opus al camerei, 
unde Ashley şi Tri se aşezaseră pe cealaltă canapea 
lungă, sprijinindu-se unul de altul. Arătau destul de 
drăguţ împreună, trebuia să recunoască asta. 
Dintotdeauna fusese convinsă că Tri tine la A.A. 
din moment ce ei doi stăteau destul de mult timp 
împreună, dar poate că până la urmă se înşelase. 
Părea că se potriveşte mai bine cu Ashley, oricum. 
Cumva, lângă Ashley, nu mai părea atât de scund. 
Părul lui era negru, iar al ei blond auriu, şi erau 
amândoi superbi. 

Tri era încă îmbrăcat în uniforma de la 
Gregory Hall — o cămaşă albă şi pantaloni gri din 
flanel, iar cravata lui albastru cu auriu era lărgită la 
gât însă Ashley fusese acasă după şcoală, ca să se 
schimbe, bineînţeles. Purta noii săi blugi Stitch, o 
camasuta cu dantelă pe margini şi un hanorac 
drăguţ în carouri, cu anchior adânc, de la Limited 
Too. Mai devreme, îi spusese lui Lili la şcoală că 
băieților nu le place dacă prietenele lor sunt 
elegant îmbrăcate tot timpul, de parcă brusc 
devenise experta în băieți! 

— Tri, o să te plictiseşti foarte tare, îl avertiză 
mama lui A.A.. Trebuie să trecem în revistă multe 
haine. 

— Nu-l deranjează, zise Ashley pe cel mai 
autoritar ton al ei, iar Lili se uită repede la Tri, ca 
sa vada cum reactioneaza la faptul ca Ashley 
pardon, prietena lui — vorbeste in numele sau. 

Însă lui Tri nu părea să-i pese. 

— Am să sufăr în tăcere, doamnă A., zise el, 
fără să-şi ia ochii de la Ashley. 

A.A. se uita urât la el de dincolo de masa 
mare de cafea. Lili observase că, ori de câte ori 

Ashley si Tri erau impreuna, A.A. gasea un motiv 
să plece. Însă, de data asta, nu avea unde să fugă. 

Lili îşi dorea şi ea ca Ashley să nu-l fi adus pe 
Tri. Nu voia să stea niciun tip pe lângă ea cât timp 
proba haine împreună cu celelalte fete. Cum 
puteau ele să facă asta când în cameră se afla un 
băiat? 

— Ştiu cum o să procedăm, zise mama lui 
A.A., de parcă i-ar fi citit gândurile lui Lili. A.A., 
ce-ar fi să tragi aici paravanul ăla shoji, iar voi, 
fetelor, o să vă schimbaţi după el, astfel încât Tri 
să nu trebuiască să închidă ochii tot timpul. 

— E o idee super, zise Lili, ştiind că nu poate 
să se îmbrace şi să se dezbrace în faţa unui băiat. 

Nici măcar nu avea vreun frate — era copilul 
mijlociu într-o familie de cinci fete, cu un tată 
care-şi petrecea majoritatea timpului în biroul său 
imens, plin de cărţi, atunci când nu stătea la munca 
mult peste program. 

— Hai că te ajut şi eu, se oferi Tri, dar A.A. 
ridică din umeri şi scoase un pufnet dispretuitor. 

— Mersi, dar n-am nevoie. A.A. era de-a 
dreptul supărată. N-am nevoie de ajutorul tău. 

Lili văzu că A.A. se făcuse rosie la fata, chiar 
dacă nu stătea deloc în apropierea şemineului. 

A.A. traversă cu paşi mari camera până la 
paravanul pliant japonez. Era făcut din mătase cu 
fir de aur şi avea trei cocori eleganti gravati în 
țesătura fină. Cu doi ani în urmă, Jeanine filmase o 
reclamă la un telefon mobil în Japonia şi trimisese 
paravanul acasă colet, ca parte din cumpărăturile 
majore pe care le făcuse acolo: spusese că 
paravanul era foarte vechi şi provenea dintr-o casă 
de gheise din Kyoto. 

Paravanul era mai înalt decât A.A., şi ea se 
lupta să-l strângă şi să-l ridice, însă părea clar 
hotărâtă să se descurce fără ajutorul lui Tri. 

— Hai, lasă-mă pe mine să-l iau, zise Tri, 
ridicându-se de pe canapea şi apucând paravanul 
de un capăt. 

— Of, bine! pufni A.A., parand de-a dreptul 
suparata. 

— Ce ai? o întrebă Tri, iar in voce i se simţea 
un pic enervarea. 

— Nimic! zise A.A., umflându-şi obrajii in 
timp ce cărau paravanul prin cameră. 

— Eşti sigură? insistă el, uitându-se drept în 
ochii îi. De parcă o vedea pentru prima oară în 
acea după-amiază. 

Privirea lui visătoare — cea care îi apăruse pe 
chip inca din seara petrecerii, aproape ca şi cum ar 
fi fost hipnotizat de Ashley — dispăru pret de o 
secundă. 

— Foarte sigură. Doar că... mai bine era dacă 
nu... începu A.A. să spună. 

— Ce? 

— Nimic! 

Tri părea frustrat când apucă partea lui de 
paravan. 

Lili se gândi că poate A.A. isi schimbase 
părerea despre Tri. A.A. se jurase dintotdeauna că 
nu-l place pe Tri în felul „ăla”, dar poate ca 
incepuse sa vada lucrurile diferit. Ar putea fi chiar 
geloasa pe Ashley. A.A. fusese cu siguranta vesela 
tot timpul până ca uşile liftului să se deschidă şi 
Ashley să intre cu Tri de mână. 

— E bine aici? întrebă Tri, trăgând paravanul 
peste covor şi aşezându-l aproape de uşile de sticlă 
ale terasei. 

Avea fruntea putin nadusita, căci el sustinuse 
cea mai mare parte a greutăţii paravanului. 

A.A. bombăni ca şi cum nu-i păsa deloc şi 
nici măcar nu încercă să-şi ascundă iritarea când se 
aruncă pe un scăunel jos şi moale aproape de Lili, 
renunțând să se mai întoarcă pe canapea. 

— Mie nu-mi pasă dacă trebuie să mă 
dezbrac de faţă cu cineva, le spuse Jeanine, 
ridicând o bluză de mătase şi studiind-o cu atenţie. 
În spatele scenei, la un spectacol de modă, stai 
dezbrăcată cam optzeci la sută din timp. Nici 

măcar nu poţi purta chiloti, ca nu cumva să se vada 
prin vreo rochie. 

— Mamă, zise A.A., uitându-se repede la Tri. 

— Prea multe informații, glumi Tri, 
strângând-o în braţe pe Ashley. 

— Poate că Tri ar trebui să plece — asta e o 
chestie între fete, bombăni A.A., dar numai Lili o 
auzi. Ashley chitaia şi încerca să-i îndepărteze 
mâinile lui Tri de pe ea, în timp ce Jeanine râdea 
pentru că-l făcuse să se simtă jenat. 

Venise timpul să încerce hainele. A.A. îşi 
ocupă locul dincolo de paravan, iar Jeanine începu 
să-i arunce hainele. Orice nu-şi dorea pentru ea era 
aruncat înapoi în cameră. 

Ashley uită repede să se mai alinte pe lângă 
Tri, observa Lili. Îl părăsi şi trecu lângă paravan, 
încercând să o îndepărteze pe Lili. Imediat ce 
puseră mâna pe nişte lucruri, trecură amândouă în 
spatele paravanului lângă A.A., tragandu-si pe ele 
bluze si fuste, strecurandu-se in rochite perfecte, 
dând din coate şi clocnindu-se pe la solduri in timp 
ce se zbateau sa probeze cat mai multe haine. 

— Poate ca eu ar trebui sa fiu cel ascuns dupa 
paravan, le striga Tri. 

Nu-i răspunse însă nimeni: nu era vremea 
pentru glume. 

Ori de câte ori Ashley proba ceva nou, ieşea 
de după paravan ca să-i arate lui Tri. 

— Ce zici de asta? întrebă ea, ieşind 
îmbrăcată într-o rochie roşie de flamenco. 

— Arati superb, îi răspunse el. 

Îi spuse asta pentru fiecare lucru probat, 
aproape ca un automat. 

Ascunsă dincolo de paravan, A.A. se făcu că- 
şi bagă degetele în gură şi vomita. 

Lili chicoti, dar A.A. nu râdea. Deja avea o 
stare de spirit nasoală, aproape că nu se mai 
deranja să probeze majoritatea hainelor. Lili îşi 
dorea să se mai relaxeze odată. Se presupunea că 
treaba asta e distractivă. 

— Am obosit, zise A.A., scotandu-si 
camasuta cu volane pe care o purta şi aruncand-o 
pe jos. Îşi puse tricoul mulat pe care-l purtase mai 
înainte şi ieşi de după paravan. M-am săturat, 
mamă. Orice altceva mai ai în geamantan, e al lui 
Lili şi Ashley. 

Lili o urmă, aplecându-se să ia ea cămăşuţa. 
Se aşeză pe marginea şezlongului, hotărându-se să 
probeze iar pantofii de tangou, ca să vadă cum vin 
cu rochita mini marca Phillip Lim pe care reuşise 
să o smulgă din mâinile hraparete ale lui Ashley. 
Aceasta se învârtea pe lângă canapea, arătându-şi 
fusta Temperley plisată pe care A.A. o respinsese 
ca fiind prea copilăroasă. 

— Bine, ultimele lucruri, doamnelor, spuse 
Jeanine, răsucindu-se pe călcâie. Sunt de la Chloé, 
dar nu cred că e cazul să vă mai spun asta. 

Lili se opri din legatul funditelor la pantofii 
ei. În mâinile lui Jeanine se afla o jachetă perfectă, 
din piele învechită şi prelucrată să pară tocită, de o 
culoare crem caramel. Cu mâneci trei sferturi, 
guler de lână în stil clasic, cu fermoare ascunse şi 
pe talie. Pe sub ea, se vedea o rochita gogosar cu 
imprimeuri ce imitau detaliile de pe jachetă. Era 
uimitoare, iar Lili trebuia să pună mâna pe ea. 

— Am s-o probez... începu ea, ridicându-se 
în picioare, însă Ashley sărise cumva prin aer şi 
aterizase cu ghearele pe jacheta. 

Când Lili puse mâna pe umărul stâng, Ashley 
apucase deja mâneca dreaptă. 

— De ce să n-o probati amândouă, sugera 
Jeanine şi, spre marea surpriză a lui Lili, Ashley se 
dădu înapoi. 

— Incearc-o tu prima, Lil, zise ea, zambind 
ca un crocodil. 

Lili se strecură după paravanul japonez şi isi 
scoase cămaşa cu nasturi de la Luella şi pantalonii 
capri Da-Nang. Îşi trase pe cap rochia, care îi 
alunecă pe corp, şi trase fermoarul jachetei. I se 
potriveau perfect, deşi poate mânecile erau un pic 

prea lungi Jeanine o cumpărase cu gândul la A.A. 
cea cu mâinile şi picioarele prelungi. Rochia îi 
ajungea chiar în dreptul genunchilor, iar țesătura îi 
mângâia picioarele. leşi de după paravan şi făcu o 
piruetă pentru publicul prezent. 

— Aţi cam terminat? gemu Tri, înfundându- 
se şi mai tare în canapea. 

— Nimeni nu te tine aici, se răsti A.A. la el. 

Ashley, care încă zambea strălucitor, se 
apropie şi mângâie una dintre mânecile moi ale 
jachetei. 

— Delicioasa, o lăudă ea, apoi pocni din 
degete. E randul meu acum. 

Cinci minute mai tarziu, Ashley iesea din 
cabina de probă improvizată de fete, cu ochii 
strălucind triumfător. 

— Urăsc să spun asta, zise ea, aruncându-şi 
pe spate o suvita blondă şi lungă, pentru că îmi dau 
seama că aş putea să par înfumurată. Dar trebuie să 
recunosti, Lil — pe mine stă mult mai bine. 

Lili deschise gura sa protesteze, dar nu reusi 
să scoată niciun cuvânt. Pentru ca Ashley avea 
dreptate, chiar venea mai bine pe ea. Mărimea 
jachetei era mult mai proporțională cu 
dimensiunile ei, iar fusta îi venea cu doi centimetri 
mai sus, perfect. 

— O să arate super cu noile mele cizme din 
piele de crocodil, îi spuse ea lui Jeanine. Nu crezi 
că mie îmi vine mai bine? 

Mama lui A.A. clătină din cap şi pufni în râs. 

— Voi, fetelor, trebuie să lamuriti problema 
asta între voi, zise ea. Mie mi se pare mai obositor 
decât un zbor cu avionul de douăsprezece ore. 
A.A., draga mea, nu vrei să suni tu jos să mi se 
aducă un ceai de ierburi? 

— Deci, ce spui, Lil? întrebă Ashley. 

— Cred că ai dreptate, spuse Lili fără să sune 
foarte sigură pe ea, lăsându-se pe şezlong, înfrântă. 

Si asta a fost tot — lucrurile erau pur şi simplu 
lămurite. Ashley primea mereu tot ce-şi dorea. 

Haine, genţi, bijuterii, prieteni. Lili nu mai ştia cat 
de mult avea să mai suporte situaţia asta. 


22 


3 
ASHLEY NU E GENUL DE FATA 
CARE SA TREACA PESTE 


ASHLEY SPENCER ZAMBEA IN TIMP 
CE-SI STRANGEA PRADA. Avea cea mai buna 
viata din cate se poate. 

Avea părinţi care o iubeau, o casă frumoasă, 
plină de obiecte de artă, cu vedere spre Golful San 
Francisco, angajaţi care o ştiau de o viaţă întreagă 
si care ar fi facut orice pentru ea, orice haină pe 
care și-o dorea şi orice gadget nou chiar dacă nu-şi 
dorea acel lucru decât pentru cinci minute. Ca să 
pună capac, ea era Ashley Spencer, cea mai 
importantă Ashley din cea mai invidiată gaşcă din 
cea mai exclusivista scoala din San Francisco. lar 
acum era prima Ashley care punea mana pe un 
prieten adevărat, şi unul chiar incredibil de drăguţ. 
În plus, o adora cu totul. 

Si de ce n-ar adora-o? Nu era de mirare că era 
cel mai tare din parcare — scuze, cea mai tare — pe 
AshleyRank. Putea oare viaţa să fie mai frumoasă 
de atât? 

OK — unele lucruri ar putea fi mai bune. Ar 
putea avea şi ea o mamă super tare, model, ca a lui 
A.A., care-şi petrecea majoritatea timpului 
zburând spre locuri pline de glamour şi care venea 
acasă numai ca să-şi golească geamantanele de 
Cele-Mai-Bune-Haine- Văzute-Vreodată. lar azi 
Ashley chiar pusese mâna pe ce-i mai bun din ce-i 
mai bun! Ştia ea că Lili o să dea înapoi. Asa făcea 
întotdeauna. Totul era aşa cum trebuia să fie. Putea 
să-şi petreacă timpul cu gaşca ei de fete si chiar 
mai bine putea să-şi petreacă timpul cu prietenul 
el. 

Prietenul ei! Cine ar fi crezut ca Tri putea fi 
atat de haios? Se uita la el cu afectiune in timp ce 
mângâia un pulover foarte tare de la Pringle, 

devenit al ei pentru că pe A.A. o făcea să pară prea 
umflată la piept. 

Tri făcuse cele mai haioase comentarii despre 
hainele pe care le probase ea toată după-amiaza. 
Când iesise de după paravan cu colanti şi o rochita 
cloş, o întrebase dacă încearcă să arate ca un 
abajur. N-avea nici cea mai vagă idee că există şi 
mănuşi fără degete, până la cot, doar pentru 
încălzire — „Mie nu-mi îngheață niciodată 
încheieturile”, zisese el, strâmbându-se adorabil — 
iar gulerul detaşabil de la puloverul Burberry cu 
model îl năucise complet, sărmanul. „E cămaşă 
sau pulover?” întrebase, amuzat. „Cum de ştiţi voi, 
fetelor, cum se poartă toate hainele astea?” 

— Nu-i aşa că e simpatic? o întrebă ea pe 
A.A. în timp ce-l ciufulea pe Tri. 

Sigur, era scund, dar tipii care erau scunzi în 
gimnaziu erau ca şi fetele fără piept — urmau să 
crească. Tatăl ei îi povestise odată că fusese cel 
mai mic de statură din clasa lui într-a noua, iar 
acum avea mai bine de un metru optzeci. Ashley 
spera că Tri n-o să rămână un mini-super-băiat atât 
de mult timp, însă putea să accepte să rămână de 
statura lui Elijah Wood în viitorul apropiat. 

A.A. pufni doar. Ce mai avea şi ea? A.A. nu 
prea avea chef să treacă prin cursa aia pentru 
haine; nici măcar nu râdea, cum o făcea de obicei, 
când Ashley şi Lili se băteau pe hainele pe care le 
arunca ea. 

Ashley se hotărî să ignore comportamentul 
ursuz al lui A.A.. Nu dorea să-i strice nimic starea 
minunată de spirit. Se simţea atât de fericită şi 
binevoitoare în ultimul timp, mai ales de când 
apăruse acel blog nou. Cel despre care vorbea 
toată lumea. 

Ştia că se zvoneşte ca cele trei Ashley îl 
creasera de parcă ar fi făcut asa ceva! Nu aveau 
nevoie de vreun fraier dependent de calculator să 
le spună ceea ce ştiau deja, că ele erau reginele 
clasei a şaptea. AshleyRank fusese probabil creat 

de vreun fan de-al lor — sau poate era vorba de 
cineva disperat sa intre in cercul lor. 

Cineva cum e Lauren Page. Lauren isi 
petrecuse ultimele saptamani dandu-se pe langa 
ele, iar acesta era un nou plan de a intra in gratiile 
lor. Trebuie să fi fost ea. In primul rând, tatăl lui 
Lauren făcuse o avere din noul său site de video- 
sharing YourTV, imediat ce îl lansase in vară. Deci 
era clar că familia Page se pricepea la calculatoare. 
În al doilea rând, Dex Bond, băiatul de 
şaptesprezece ani care lucra pentru tatăl ei şi care 
arăta super tare — cel de care A.A. se îndrăgostise 
pentru o secundă — avea destul timp la dispoziție în 
pauzele în care nu o conducea pe Lauren la şcoală 
şi când nu o proteja de vreun răpitor imaginar. 
(Cine ar vrea să răpească o persoană atât de 
plictisitoare? Zău aşa!) Dex era probabil cel care 
crease blogul în timpul lui liber pentru a-i face un 
serviciu fetei de nimic a şefului său. 

Oricum, AshleyRank era genial! Lui Ashley îi 
plăcea orice listă în capul căreia se afla ea. Şi mai 
ales îi plăcea orice listă despre care vorbea toată 
lumea de la şcoala ei. Se ştia de ea până si la 
Gregory Hall şi ajunsese să circule şi pe la 
celelalte şcoli particulare din oraş. Da! Azi era 
locul unu la Scoala Domnişoarei Gamble, mâine 
era în pagina şase din New York Post’. Alte fete isi 
pregăteau aplicațiile pentru colegiu. Ashley isi 
pregatea viitoarea viata sociala. 

Ashley îşi aranja cu grijă noile sale haine intr- 
una din sacoşele uriaşe de la Chanel pe care mama 
lui A. A. le ţinea în debaraua uriaşă de la intrare. 
Tri spusese că o s-o conducă acasă, aşa că le făcu 
semn cu mâna fetelor şi ieşi din hotelul Fairmont 
cu Tri alături, care-i căra galant sacosa. Nu stătea 
departe, dar merse cât mai încet posibil, chiar dacă 
începuse iar să plouă. Dorea să-şi amintească 
fiecare detaliu din după-amiaza asta. Pentru că 
venise momentul. 

Venise momentul potrivit pentru primul lor 
sarut. 

Tri era prietenul ei de o săptămână deja, daca 
era să ţinem cont de ziua petrecerii, în care dansase 
cu moartea, în ciuda faptului că nu prea fusese 
conştientă mare parte din timp. De atunci se mai 
întâlniseră de câteva ori şi îşi trimiseseră unul 
celuilalt cam două sute de mesaje pe mess. 

Era perfect. Era dulcic, era politicos, era 
haios. Când se uita în ochii ei, simţea cum se 
sfărâmă ceva în ea şi cum îi flutură ceva în stomac. 
Poate că fusese ca ultima dintre cele trei Ashley 
căreia îl venise ciclul, dar era prima dintre ele care 
avea o relație adevărată cu un băiat, şi nu doar o 
relație online aiurea din care nu iesgise nimic, asa 
cum se dovedise aşa-zisa relație a lui A.A. cu 
„laxjock”. 

Nu mai era decât un singur lucru care trebuia 
rezolvat. 

Tri nu încercase nici măcar o dată să o sărute. 
Bine, poate că era din pricina faptului că nu ieşeau 
împreună decât de o săptămână. Poate că era doar 
timid. Poate că făcea parte din comportamentul lui 
de gentleman — poate că făceau ore de etichetă şi la 
Gregory Hall. 

Să te porţi ca un gentleman era bine şi frumos 
atât timp cât aveai, aşa, vreo mie de ani, însă acum 
era momentul să iasă în fata şi să o sărute. Dacă 
celelalte Ashley începeau să-i pună întrebări 
directe, va trebui să le mintă şi ura să mintă. lar a 
minți despre faptul că ai fost sau nu sărutată era 
tres jalnic. O făcea să se simtă ca şi cum s-ar fi 
prefăcut numai că are prieten, ca Lauren Page, care 
venise la petrecerea mixtă la braţul lui Billy 
Reddy. Prietenii falşi erau numai buni pentru cele 
de-a şasea! 

Ashley se uită pe furiş la el cu coada ochiului. 
Dacă era prea timid ca s-o sărute, atunci va trebui 
ca ea să preia inițiativa — să se asigure că totul 
merge ca pe roate. Mai auzise ea că uneori o fată 

trebuie să facă prima mutare. Băieţii puteau să fie 
atât de aiuriti uneori. Ploaia se transformase într-o 
burnita uşoară, dar totul din jur era umed şi 
romantic, ca în filme. Nici n-ar fi putut să spere să 
aibă o vreme mai potrivită. 

Când ajunseră in fata porților uriaşe din fier 
forjat, Ashley introduse codul de siguranță in 
cutiuta alba şi aşteptă ca porțile să se deschidă. 

— Cred că aici ne luăm la revedere, zise Tri, 
dându-i sacoşa de la Chanel. 

— Poţi să intri, îi spuse ea, încercând ca 
vocea să-i sune atrăgătoare şi caldă. Mă conduci 
până la uşă? 

În niciun caz nu avea de gând să-l lase s-o 
sărute pe stradă — cu atâtea taxiuri care treceau, pe 
lângă camioane şi grădinari rataciti? Aaa. Nu. 
Doar aşteptase momentul ăsta toată săptămâna. 

Crezuse că o s-o sărute cât stătuseră 
înghesuiți unul în celălalt la film, dar el fusese 
mult mai interesat de cutia cu popcorn pe care o 
împărțeau. Când se întâlniseră la Starbucks dupa 
ore, cafeneaua aglomerată nu 1 se păruse a fi un loc 
bun unde să-şi arate afecțiunea. Era prima oară 
când o conducea până acasă, iar ea plănuise ca 
lucrurile să iasă aşa. 

— Hai, zise ea. 

Tri ezită şi se uită în jos, la pantofi. 

— Bine, spuse el într-un final, urmând-o pe 
aleea pietruită care ducea spre uşile duble de la 
intrare, sculptate, în stil spaniol. 

Ashley mergea înaintea lui astfel încât să o 
poată admira cât e de drăguță în blugi şi hanorac, 
legănându-şi cu nonşalanţă sacoşa de la Chanel. 
Apoi o lăsă pe treptele din teracotă şi se întoarse 
cu faţa la el, având grijă să rămână pe alee. N-avea 
rost să urce treptele şi să mărească diferenţa de 
înălțime dintre ei. 

— Esti sigur că nu vrei să intri? 

Voia ca el să vadă holul grandios de la intrare, 
placat tot cu marmură, ca să afle că familia ei era 

la fel de fabulos de bogata ca si a lui. Probabil mai 
fabulos de bogata, din moment ce ambii sai parinti 
mostenisera averi importante, ceea ce insemna ca 
nimeni din familia ei nici măcar nu-şi mai aducea 
aminte cum e să muncesti. 

— Nu pot. Trebuie să mă întorc acasă. Ne 
mai vedem, bine? Poate mâine luăm o gustare 
înainte de prânz? 

— Sigur că da. Dar nu pleca încă, şopti ea, 
fără să muşte un deget. 

Clipi des. Fie o săruta, fie o lăsa baltă acolo. 
Ea nu avea de gând să-i întoarcă spatele. 

— Vino mai aproape de mine, îi spuse. 

Ochii intunecati ai lui Tri devenira nelinistiti. 

— De ce? 

— Doar aşa, zise Ashley şi trase aer in piept. 

Apoi se aplecă spre el şi închise ochii. Ştia cât 
de drăguță era în acel moment — cum picăturile de 
ploaie arătau ca roua pe pielea ei rozalie iar obrajii 
îi erau trandafirii, cum buzele ei, uşor 
întredeschise, păreau delicioase. (Exersase la 
oglindă de o mie de ori.) Nu va putea el să reziste. 

Ăsta era momentul. 

Se aplecă spre ea, iar rotitele din capul lui 
Ashley începură să se învârtească cu mare viteză. 
Da! Urma să se întâmple! De-abia aştepta să le 
spună celorlalte Ashley cum se intam... 

Pooooftiiim? 

Tri nu o săruta. Tri o lua în brațe. Şi o lua asa, 
de după umeri, prieteneşte. Era o imbratisare data 
unui prieten pe care nu l-ai mai văzut de secole, nu 
una pasională. 

— Ne mai vedem, strigă el, grabindu-se spre 
porți, pe alee. 

Ashley se uită la el cum se îndepărtează, 
încercând din răsputeri să nu bată din picior. Ce fel 
de prieten e ăla care nu te sărută? 

Ofta şi urcă cu greu treptele. Orice ciudatenie 
îi trecea lui Tri prin minte, trebuia să-şi bată ea 
singură capul ca să o descurce. Nu era nicio şansă 

sa discute usa ceva cu celelalte Ashley. Avea o 
reputatie pe care trebuia sa si-o intretina cu orice 
pret — reputația fetei care fusese clasificată numero 
uno pe AshleyRank. Poate că nu avea ea prietenul 
perfect, însă cel puţin, acolo unde conta, avea 
scorul perfect. 

#1 ASHLEY SPENCER 

STIL IN MODA: 10 

Ultima oara a fost vazuta la cafeneaua 
Plumpjack’s într-o jachetă Chloé pentru care ai 
putea să omori pe cineva şi cu o rochita gogosar pe 
care toată lumea a trecut-o imediat pe lista de 
cumpărături obligatorii. 

STIL ÎN SOCIETATE: 10 

Prieten adorabil („PA”) care-i completează 
imaginea. Cei doi s-au hrănit unul pe altul cu 
cartofi prajiti toată dimineaţa. Oh, nu e dragostea 
frumoasă? 

STILUL DE A ZÂMBI: 9 

Aproape strălucitor până când PA a vărsat din 
greşeală SP (suc de portocale) pe rochita gogosar. 
Se pare că ea se aplecase să îl sărute şi au ratat 
momentul. Ce drăguţ! 

STIL ÎN GÂNDIRE: 9 

Poate că nu e cel mai bine să porți haine de 
firmă la gustare? 

SCOR CUMULATIV: 38 


#2 ASHLEY „A.A.” ALIOTO 

STIL ÎN MODĂ: 10 

A fost văzută în portul de iahturi, bronzându- 
se pe peluză într-un superb costum de baie cu 
bikini, împodobit cu scoici, care le-a făcut instant 
pe celelalte fete să pară grase în costumele lor din 
două piese. 

STIL ÎN SOCIETATE: 9 

Admirăm o fată care se poate distra şi 
singură, deşi Ashley şi PA-ul ei 1 s-au alăturat în 
scurt timp. 

STILUL DE ZÂMBI: 7 

Nu a părut prea fericită să aibă companie aşa, 
deodată. 

STIL ÎN GÂNDIRE: 9 


30 


Bikini in octombrie? Poate ca încălzirea 
globala nu e chiar atat de rea, pana la urma! 
SCOR CUMULATIV: 35 


următorul>> 

#3 ASHLEY ,,LILI” LI 

STIL IN MODA: 10 

A fost vazuta la Saks imediat ce s-a deschis. 
De unde, Doamne, a reuşit să găsească pantofu ăia 
uluitori cu toc curbat şi legaţi cu fundite?? 

STIL ÎN SOCIETATE: 8 

S-a purtat frumos cu toți cei de la magazin. 

STILUL DE ZÂMBI: 7 

Desi s-a cam supărat când i-au spus că nu au 
în stoc o anumită jachetă de la Chloé cu rochita 
gogoşar. 

STIL ÎN GÂNDIRE: 9 

Cine poartă pantofi cu toc şi barete la 
cumpărături? 

SCOR CUMULATIV: 34 

4 
OARE O LINGURITA DE ZAHAR 
FACE SA ALUNECE SNOBISMUL 
PE GAT? 


LAUREN PAGE TRASE AER IN PIEPT CU 
PUTERE SI SE INDREPTA spre masa la care 
stăteau mereu cele trei Ashley. Strict vorbind, 
oricine se putea aşeza acolo. Mesele din sala de 
mese de la Şcoala Domnişoarei Gamble (cantină 
era un termen prea de şcoală publică) erau lungi şi 
făcute din lemn, iar la ele încăpeau cel puţin 
cincisprezece persoane. Însă odată ce locul cel mai 
bun de la geam era ocupat de cele trei Ashley, 
nimeni nu mai îndrăzni să se aşeze la masă, nici 
măcar la capătul celălalt. Nimeni nu dorea să 
ajungă în lumina reflectorului ca să fie analizat din 
punctul de vedere al modei şi nimeni nu îndrăznea 
să rişte să le enerveze. 

Lauren fusese şi ea pe punctul de a se 
sinucide din punct de vedere social cu o săptămână 
înainte de petrecere. Le spusese celor trei Ashley 
exact ceea ce credea despre ele. Nu erau prea 
multe de spus, după cum se dovedise. Adevărul 
doare, iar adevărul era că fusese o mare greşeală. 

Odată, demult (mai exact anul trecut), Lauren 
fusese o fată care avea probleme cu moda, ratusca 
cea urâtă şi studioasă, însă în acest semestru, de 
când tatăl ei făcuse o grămadă inimaginabilă de 
bani, se transformase într-o lebădă zveltă, bine 
îmbrăcată, care-şi permitea să plătească taxa la o 
şcoală de fiţe. Era o lebădă cu un plan ascuns. Să 
le distrugă pe cele trei Ashley. 

Dorea să pună capăt regimului lor de teroare 
şi să le facă viaţa mai bună pentru toate fetele 
dintr-a şaptea. Si singurul mod de a reuşi era din 
interior. Trebuia să facă parte din grupul lor dacă 


33 


voia să schimbe regulile jocului. lar regula 
numărul unu era: să le gâdile egourile. 

Îşi croi drum către masa lor, având pe tavă un 
iaurt şi o felie de pâine de alac — masa de prânz 
zilnică a lui Ashley, care acum devenise cea mai 
populară opţiune a elevelor din meniul de mâncare 
organică ce putea fi servit în sala de mese. 

Câţiva dintre părinți isi  exprimaseră 
îngrijorarea pentru lipsa serioasă de grăsimi din 
acest nou meniu (avea măcar vreo valoare nutritivă 
cât de mică?), dar Lauren o auzise pe Ashley 
spunându-i lui Lili că, din punctul ei de vedere, 
noul regim spartan era o binecuvântare ascunsă 
pentru majoritatea elevelor şcoli. Toate ar trebui 
să mai scape de câteva kilograme! 

Odată ajunsă în faţa mesei lor, Lauren îşi 
putea simţi urechile cum i se înroşesc. Nu era 
nevoie să se întoarcă pentru a şti că toate fetele de 
clasa a şaptea se uitau la spatele ei. Nimeni nu le 
aborda pe cele trei Ashley direct. Şi niciodată la 
prânz. 

Cu câteva săptămâni în urmă, Ashley însăşi o 
invitase pe Lauren să stea cu ele la masă. Fusese 
un mare triumf, aşa ceva nu se mai văzuse 
niciodată la Scoala Domnisoarei Gamble. Lui 
Sheridan Riley, faimoasă pentru că le adula pe cele 
trei Ashley, i se permisese o singură dată să se 
sprijine de zid în apropierea mesei, însă asta era 
distanţa cea mai mică la care ajunsese cineva. 

Ca Lauren să aibă vreo şansă să se întoarcă la 
masa principală, trebuia să-şi dovedească din nou 
valoarea pentru ele. Dacă ajungea să fie obligată să 
se retragă de la masă, putea să fie sigură că avea să 
stea tot restul anului în biblioteca la ora prânzului. 
Si nimic nu se va mai schimba. 

Lauren aruncă o privire către grupul amărât 
de fete marginalizate de la uşă. Ar muri Ashley 
dacă n-ar mai respira ca Darth Vader ori de câte ori 
trecea Cass Franklin pe lângă ea? Sau Lili, dacă 1- 
ar spune Dariei Hart când se întrunea Comitetul de 

Onoare, dat fiind ca si ea era membra? Sau A.A. 
daca ar lăsa-o măcar o data pe Candance Yen să 
joace intr-un meci de fotbal, in loc sa stea pe banca 
tot timpul? Lauren ştia cum e să fie invizibilă şi 
nu-i dorea nimănui asta. 

Din fericire, avea un as în mânecă. Avea un 
plan foarte bine pus la punct de a le recâştiga 
prietenia celor trei Ashley. Vestea pe care urma să 
le-o dea îi va asigura un loc la masa lor în fiecare 
zi a săptămânii de acum înainte. ŞI, odată ce-şi va 
găsi locul la masa lor, poate că va avea şi ea un 
cuvânt de spus în privinţa lucrurilor importante de 
la şcoală. 

Îşi drese glasul. 

Ashley Spencer ridică o sprânceană, se uită 
scurt la Lauren, iar apoi se întoarse spre Lili, ca şi 
cum Lauren nici măcar nu era acolo. Lauren 
încercă să emane încredere în sine, chiar dacă nici 
celelalte două Ashley nu păreau prea bucuroase de 
prezenţa el. 

— Am... am ceva de discutat cu voi trei, 
anunţă ea, cu palmele transpirând pe tava pe care o 
ținea în mână. 

Se uită repede la A.A., sperând să primească 
măcar un zâmbet pe jumătate prietenos. Toată 
lumea ştia că A.A. era cea mai prietenoasă dintre 
cele trei Ashley, dar azi părea cam bosumflata, 
uitându-se în gol, ca şi cum şi-ar fi dorit să fie în 
cu totul altă parte. 

Lauren simţi cum 1 se formează pe frunte 
broboane de transpiratie şi se bucură ca îşi 
accesorizase uniforma cu un blazer scurt din 
catifea, cu colanti negri şi pantofi cu toc înalt. 
Poate că era ea o intrusă, dar măcar arăta ca o 
Ashley pe dinafară. Observă că toate purtau la gât 
eşarfe Pucci colorate. 

— Tu ai ceva să ne spui? întrebă Ashley, 
stramband dezgustată din nasul său perfect, lipsit 
de pistrui şi un pic impertinent. E vorba cumva de 

vreo întrunire a unui club scolar amărât la care nu 
vom veni niciodată? 

Lili se uită strâmb la ea. 

— E vorba de o emisiune de televiziune, se 
grăbi Lauren să spună. E un show la care am putea 
să apărem şi noi. 

— Noi? întrebă Lili, suspicioasă, dar clar 
interesată. 

Lauren incuviinta din cap. Asta era cârligul... 

Însă A. A. se uita tot în gol, răsucindu-şi pe 
degete una dintre codițe, iar Ashley continua să 
pară jignită, de parcă nu-i venea să creadă că o 
intrusă le făcea lor programul. 

— Ştiţi că s-a zvonit că o să am propriul meu 
reallly-show? Ei bine, e adevărat — sau cam aşa 
ceva. Tata s-a întâlnit cu nişte tipi care sunt 
producători pentru o nouă reţea de televiziune 
pentru adolescenţi, Sugar. Poate că ati auzit deja de 
ea? întrebă Lauren, vorbind repede. 

Cam obosise să stea în picioare, iar sticla de 
apă de jumătate de litru 1 se părea din ce în ce mai 
grea pe tavă. 

— Ah, da, zise Lili, devenind un pic mai 
vioaie. Fac seria cu Boarding School Confidential, 
nu-i aşa? Sora mea e disperată să vină şi la ea la 
şcoală. 

— Păi, m-au abordat ca să particip la un show 
pe care or să-l facă, spuse Lauren. 

Ăsta era firul... 

— Pe tine? întrebă Ashley, enervată. 

Lauren încercă să nu se simtă prea jignită. 

— Da, dar chestia e că nu mă vor doar pe 
mine. 

— Mai departe, zise Ashley încet, cu ochii ei 
albaştri acum fixati asupra lui Lauren. 

Lili încuviinţă din cap si până si A.A. 
devenise atenta. 

— E vorba de un reality-show? întrebă 
Ashley. 

Lauren dădu din cap că da. 

— Da. Stiti, cu scenariul scris dinainte, in 
genulZ7he Hills, sau Newport Harbor. 

— Îmi plac la nebunie show-urile astea, se 
entuziasmă Lili. În special cel din Miami, cu 
modelele. 

— Sau cel din cantonamentul echipei de 
fotbal, când toată lumea a fost răpită, adăugă A.A., 
împingându-şi tava pe care se afla prânzul pe 
Jumătate mâncat din faţă. Le-a luat trei luni ca să-i 
găsească pe toți. 

— $1...? încercă Ashley să afle mai multe. 

Lauren îşi aruncă o suvita pe spate şi luă o 
gură pe apă din sticlă înainte să-i răspundă. 

— Producătorii au nevoie de un grup de fete. 
Despre asta voiam eu să vorbesc cu voi azi. Vreti 
să jucaţi rolul prietenelor mele? 

Iar asta era pluta. Îşi tinu respiraţia. Oare cele 
trei Ashley vor muşca momeala? 

Preţ de o lungă secundă păru că Lauren 
făcuse o mutare proastă, dar apoi Ashley vorbi: 

— Vrei să spui, la televiziune? 

— Noi? întrebă Lili. 

— Ce vrei să spui, să jucăm un rol? ceru A.A. 
lămuriri. 

Cele trei Ashley se uitară una la cealaltă. 
Lauren expiră şi se sprijini pe celălalt picior. 

— Vreau să spun, dacă nu vreţi, pot să le rog 
pe Melody, sau pe Olivia, sau poate pe Sheridan cu 
prietenele ei... 

— Să nu îndrăzneşti, zise Lili. 

Toate se uitară la Ashley, care se uită la 
Lauren, de parcă ar fi cântărit situația. 

— Stai jos, îi comandă Ashley. 

A.A. se trase mai într-o parte, ca să-i facă loc 
lui Lauren. 

Lauren trecu peste bancuta şi se aşeză pe 
locul de la geam. Succes! Pasul Unu fusese făcut. 
Expediția ei la pescuit se dovedise o reuşită; acum 
nu mai trebuia decât să mulineze până ce şi le va 
apropia atât de tare încât să fie una dintre ele. 

— Da-ne detalii, ceru Ashley, rămânând cu 
furculita in aer. Spune-ne tot. 

Lauren le spuse fericita tot ce le putea spune. 
Emisiunea se numea Regina preadolescentelor şi 
era programată să intre în grilă în locul unui 
spectacol de karaoke care se dovedise un fiasco 
total. Urmau să înceapă să înregistreze episoade 
chiar de săptămâna viitoare, dacă reuşeau să 
găsească fetele potrivite. Fetele selectate initial 
fuseseră trimise la plimbare când producătorii 
descoperiseră că două dintre ele fuseseră prinse 
furând dintr-un magazin peste vară. 

— Aşa le trebuie, zise Lauren râzând, luând o 
furculita de salată şi strâmbându-se pentru că nu 
avea niciun gust. Mâine o să-şi aducă propriul ei 
sandviş, cu siguranţă, în loc să mănânce prostiile 
astea. Oricum, continuă ea, producătorii sunt 
disperaţi să găsească fetele potrivite, iar tata m-a 
propus pe mine. Însă e vorba să fie o chestie cu un 
grup de prietene, aşa că am nevoie de un grup. 

— Şi ai găsit unul, incuvinta Ashley, 
surâzând ca pisica ce tocmai prinsese un şoarece. 
Regina preadolescentelor, parcă scrie Ashleys pe 
el, atât de potrivit mi se pare, nu? 

— Unde semnam? glumi A.A., bocănind din 
pantofii ei Mary Jane de la Louboutin. 

Lili îşi scosese deja Blackberry-ul. 

— Cand putem să programăm o primă 
întâlmire cu producătorii, Lo? o întrebă ea pe 
Lauren. 

Si imediat, Lauren îşi dădu seama că reuşise 
iar să pună piciorul dincolo de prag. De data asta 
spera să nu se mai împiedice la intrare. 

S-AU PRODUS MULTE MISCARI IN 
CLASAMENT 
săptămâna aceasta. Verificaţi ultimele punctaje ca 
să vedeţi cum stau fetele! Mai sunt favoritele 
voastre în top? Sau sunt pe cale să-şi piardă 
tronurile? lată o fată care a sărit atât de sus încât a 
uitat să mai şi coboare! 


#10 LAUREN PAGE 

STIL ÎN MODĂ: 8 

Promovarea ei de succes la masa principală se 
poate datora combinațiilor uimitoare pe care le 
face. Ceea ce poartă ea e o uniformă şcolară sau 
colecţia de toamnă de la Marc Jacobs? 

STIL ÎN SOCIETATE: 8 

Încrederea de sine este esenţială pentru a urca 
în ierarhia socială, iar ea e pe cât de calmă, rece şi 
stăpână pe situaţie se poate. 

STILUL DE A ZÂMBI: 5 

Numai pentru că nu zâmbeşte suficient de 
mult. 1 -Po, mai relaxează-te, vrei? 

STIL ÎN GÂNDIRE: 9 

Singura fată de la şcoală care a încetat să mai 
mănânce mâncarea aia de iepuri ce ni se serveşte 
la sala de mese. Ne place o fată care are capul pe 
umeri. 

SCOR CUMULATIV: 30 

5 
CUM SE SPUNE IN FRANCEZA 
LA TIP SUPER? 


O SAPTAMANA MAI TARZIU, DUPA 
SCOALA, SOFERUL LUI LILI O astepta in 
masina hibrid uriasa, neagra, a mamei sale. Lili ura 
dintotdeauna lunea după-amiază, pentru că trebuia 
să plece direct de la şcoală la Alliance Francaise ca 
să se întâlnească cu meditatoarea ei. O dată pe 
săptămână, trebuia să-şi petreacă o ora 
„bucurându-se” de conversaţia în franceză 
avansată. Dintotdeauna urâse franceza. Încercase 
să-i aducă argumente mamei sale, spunându-i că 
spaniola ar fi o limbă mai utilă pentru ea. Până la 
urmă, femeia în casă, grădinarul şi ambele bone 
care se ocupau de surorile ei gemene mai mici 
vorbeau cu toţii numai spaniolă. 

Când Lili o să fie mare, cum avea să se 
descurce cu persoanele care lucrau pentru ea dacă 
nu vorbea fluent limba lor? Franceza era atât de 
ancorată în secolul al optsprezecelea. Daca nu 
cumva avea de gând să devină crainic la Jocurile 
Olimpice, sau să joace rolul lui Mulan la 
Disneyland Paris, Lili nu vedea de ce trebuie să 
sufere în fiecare luni după-amiază. N-o ajuta cu 
nimic faptul că singurul alt elev din clasă era un 
surfer cu ochi lucioşi de la Saint Aloysius, care 
venea la ore numai ca să înveţe nişte expresii 
uzuale înainte ca părinţii lui să-l ducă în vacanţă în 
Tahiti. Abia scotea câte un cuvânt, iar atunci o 
făcea numai ca să întrebe cum se spune „Mare 
Baştan” în franceză şi „recif de corali”. 

Ori de cate ori Lili încerca să se plângă, 
mama ei îi spunea că trebuie să se concentreze, 
pentru că va lucra la Naţiunile Unite sau la 
Ministerul de Externe într-o zi. Ceea ce nu-i 
spunea Lili mamei ei obsedate de succes, 

bineînţeles, era că ea visa de fapt să conducă un 
club de noapte in New York intr-o buna zi. Bine, 
poate ca franceza ii va folosi totusi la ceva. Putea 
sa-1 dea clubului numele Moulin Rouge, se gandea 
ea, uitându-se visătoare pe geamul fumuriu al 
maşinii în timp ce trecea pe lângă un şir de conace 
gratioase, în stil victorian. 

Parintii lui Lili isi pusesera in cap ca ea sa 
devina prima americanca de origine asiatica ajunsa 
cineva — judecator la Curtea Suprema a Statelor 
Unite, Secretar de Stat, Guvernator al Statului 
California. Toţi se aşteptau să o ia pe urmele 
părinților săi şi să termine facultatea la Harvard, 
bineînţeles. De fapt, se aşteptau să ia două diplome 
de la Harvard — una pentru liceu, iar cealaltă de 
facultate. 

Poate că la Harvard trebuie să-ți faci dosarul 
de admitere în franceză, se gândi Lili, simțind cum 
1 se face inima mică în piept la vederea clădirii 
crem care adăpostea Alliance Francaise, cu 
obloanele ei dragute, albastre, şi cu pervazurile 
curate, cu steagul Franţei fluturând la uşă în vântul 
blând. 

Dar îi venea greu să fie posomorâtă azi din 
pricina veştilor pe care li le dăduse Lauren Page la 
prânz. Propriul lor reality-show! Ei bine, asta era 
genul de preocupare dupa ore pentru care Lili 
putea să se entuziasmeze. Deja îşi făcuse loc în 
programul ei supraaglomerat, amânând tot, iar 
Lauren promisese că-i sună pe producători în acea 
după-amiază pentru a aranja prima întâlnire cu el. 
Voiau să se apuce imediat de filmat, le spusese 
Lauren, pentru că primele episoade din emisiune 
trebuiau transmise în timp ce restul episoadelor 
erau în producţie. 

Singurul lucru care o îngrijora era gândul că 
Ashley va acapara toată emisiunea. Era atât de 
specific ei. Ashley nu putea să se mulțumească să 
fie numărul unu pe AshleyRank, sau cu faptul că 
are prieten, sau că pusese ghearele pe cea mai bună 

tinuta acasa la A.A. chiar sub nasul ei, sau cu orice 
alt lucru pe care îl realizase şi care putea fi numit 
un succes — să recunoaştem, nu întotdeauna meritat 
pe deplin. 

Nu încăpea nici urmă de îndoială în capul lui 
Lili, Ashley se pregătea deja să fie Regina 
preadolescentelor, să aşeze coroana pe capul ei 
blond. Lili trebuia să se asigure că nu se va 
întâmpla aşa ceva, iar primul lucru pe care avea de 
gând să-l facă o privea pe însăşi Lauren. Cu cât se 
va apropia mai mult Lili de Lauren, cu atât va sta 
mai mult în faţa camerelor de luat vederi. Imediat 
ce va ajunge acasă diseară, în jumătatea de oră 
libera pe care o avea în fiecare zi, Lili avea de 
gând să-şi pună planul în aplicare. 

Trânti uşa grea a maşinii şi o porni în sus pe 
treptele de la Alliance Francaise. Îşi spuse numele 
la secretariat în franceză, apoi urcă pe scara curbă 
cu efect dramatic de la intrare până la etajul doi, 
unde se afla biblioteca particulară. Intră şi dădu de 
meditatoarea ei Madame Lebrun, care o aştepta în 
camera aceea elegantă, cu pereţii lambrisati, 
instalată într-un fotoliu cu spătar înalt şi lat, 
arătând mai palida şi mai slăbită ca săptămâna 
trecută. 

— Bonjour, Madame, zise Lili, aşezându-se 
cuminte pe un scaun şi lăsându-şi poşeta Fendi 
Spy la picioare. 

Profesoara de franceză inspiră, ducându-şi o 
batistă delicată la nasul ascuțit. Părea să aibă 
alergii tot timpul anului. Purta o jachetă tricotată 
gri spălăcit, cu o fustă de aceeaşi culoare din 
jerseu, iar gulerul cămăşii era strâmb. 

Lili se cutremură. Unde era faimosul stil 
frantuzesc? De ce nu purta Madame Lebrun o 
esarfa Hermes, sau un taior Chanel? Măcar dacă ar 
fi avut o poseta sic — dar nu era aşa. Madame cara 
mereu o sacoşă din pânză pentru cărți care dădea 
pe dinafară de hârtii şi volume. Nici măcar nu era 
o sacoşă drăguță cu inițialele ei brodate pe ea, cum 

era aceea de la L.L. Bean pe care tatăl lui Lili o lua 
mereu cu el pe mare. Era sigura ca, daca mama ei 
ar arunca o singură privire la Madame LeBrun, 
Nancy Khan ar cere imediat banii înapoi. 

Lili se uită în jurul ei după singurul ei coleg. 

— Suntem numai noi azi? 

— En francais, s “il vous plait, zise Madame 
LeBrun. 

Lili repeta intrebarea in limba corecta. 

— Greg est allé a Tahiti, incepu Madame sa 
spună, însă, înainte să apuce să termine, un stranut 
uriaş îi cuprinse trupul firav. 

Se strâmbă, făcându-i un semn lui Lili cu 
batista ei albă, ca apoi să iasă repede din cameră, 
cuprinsă de o furtună de mici strănuturi. 

Lili oftă. Dacă Greg era plecat să facă surf 
până ce-şi pierde minţile, nu prea erau şanse să 
mai revină la ore. Dacă părinţii lui nu aveau cumva 
de gând să meargă la schi în Val d’Isére de 
Crăciun, atunci zilele lui de conversaţie în franceză 
se terminasera. 

Usa se deschise din nou, iar Lili oftă din tot 
sufletul. Sperase ca lui Madame să-i ia mai mult 
să-şi sufle nasul, să-şi şteargă ochii inlacrimati şi 
să-şi revină la ţinuta ei galică. Cu toate acestea, îşi 
dădu seama imediat că nu Madame intrase în 
cameră. Era un băiat. Un băiat slabut în reiati tociti 
ŞI cu o cămaşă din flanelă cam purtată şi ea, cu un 
rucsac plin agăţat pe un umăr şi ținând în mână un 
skateboard ciobit. Un băiat cu părul deschis la 
culoare, cu ochi intunecati şi cu un zâmbet 
somnoros foarte atrăgător. Inima lui Lili începu să 
tresalte. 

— Hei, zise el, aruncându-se pe scaun lângă 
Lili. Aici se tine ora de conversaţie în franceză? 

Avea 0 voce joasă şi suna un pic răguşită, de 
parcă abia s-ar fi trezit din somn. 

Ea dădu din cap ca da, nefiind încă în stare să 
scoată un cuvânt. Se uită timidă la el de după 
manualul pe care-l ţinea în mână. 

— Max Costa, zise el relaxat, ridicand mana 
spre ea. 

— Ashley Li, chitai Lili, încercând să-şi 
păstreze calmul. Tusi şi dădu mâna cu el, simtind 
furnicături in palmă când îl atinse. Toată lumea imi 
spune Lili. 

— M-am prins. 

Îi zâmbi luminos. Max era clar genul de băiat 
super ceva mai şifonat, şi părea un pic a fi băiat 
rău. Genul despre care mama ei o avertiza mereu 
să nu-l ia în seamă, ceea ce o făcea pe Lili să fie un 
pic şi mai curioasă. Se săturase să o tot asculte pe 
mama ei. 

— Faci franceză? îl întrebă ea. 

— Oui, din nefericire, răspunse Max. N-am 
trecut la franceză semestrul trecut, iar părinții mei 
îmi stau pe cap să-mi ridic notele. Ar fi trebuit să 
vin aici deja de câteva săptămâni, dar a trebuit să 
mă retrag din echipa de fotbal mai întâi. Oftă din 
tot sufletul. Nu e prea rea situaţia însă. Mă lasă să 
Joc lacrosse. 

Lili află apoi că Max era în clasa a şaptea la 
Şcoala Pregătitoare Reed, şcoala particulară mixtă 
din partea cealaltă a oraşului, cu renume pentru 
metodele ei „alternative” — copii erau grupaţi pe 
clase „în funcție de progres”, nu în clase normale, 
puteai să le spui pe nume profesorilor, iar elevii 
puteau să poarte orice doreau ei pentru că nu exista 
o uniformă obligatorie. Fetele de la Scoala 
Domnişoarei Gamble nu aveau voie să se 
întâlnească cu băieții de la Reed Prep din loialitate 
fata de şcoala lor înfrățită, Gregory Hall, dar Lili 
se vedea în stare să facă o excepție pentru el. Era 
drăguţ cu D mare. 

— Tu mergi la Gamble? o întrebă el, 
văzându-i uniforma de la şcoală. 

— Î-hî. 

— N-a fost cineva aproape să moară la o 
petrecere, acum vreo săptămână la voi la şcoală? 

Ah. Era atat de enervant modul cum intalnirea 
lui Ashley cu moartea devenise o ştire atât de 
importantă că până şi cei care nu mergeau la ele la 
şcoală auziseră de asta. 

— Ba da, dar e bine mersi acum. 

Lili voia să treacă peste problema cu Ashley 
ŞI conversaţia să revină la ea. Celelalte or să facă o 
criză când or să afle că face ore particulare de 
franceză cu un tip super belea în fiecare luni. Unde 
îi fusese capul până atunci? Putea să spună J'adore 
franceza! 

— Asta e bine, dădu Max din cap. 

Îi zâmbi şi păru că vrea să-i mai spună ceva, 
dar nu mai spuse nimic. Liniştea care se lăsă peste 
ei o făcu pe Lili să se simtă un pic jenata, aşa că îşi 
sprijini bărbia în palmă şi începu să-şi învârtă 
stiloul pe degete ca să se calmeze. 

Când telefonul ei începu să sune brusc, tresări 
şi apăsă mai tare pe stilou, stropindu-se cu 
cerneală pe faţă. 

— Ups! 

Se făcu roşie şi se şterse cu palma pe obraz, 
încercând să şi răspundă la telefon cu mâna 
cealaltă. Max o să creadă că e de-a dreptul 
neîndemânatică! S-a zis cu aerul ei relaxat! 

— Ce e? se răsti ea la telefon. 

Era Lauren. 

— Mai încet! Vorbeşti prea repede, eşti prea 
agitată. Mai bine acum. Tocmai ai dat peste Billy 
Reddy? Bine,şi? 

Billy Reddy era un tip super de clasa a zecea, 
cel mai tare jucător de lacrosse din echipa de la 
Gregory Hall şi membru al celei mai bogate şi 
bârfite familii din San Francisco. Jumătate din 
fetele de la Scoala Domnişoarei Gamble erau 
îndrăgostite de Billy, iar cele trei Ashley obişnuiau 
să-l urmărească în drum spre casă în fiecare zi. 
Însă, cu toate că Lauren venise la petrecere cu el, 
era destul de clar că nu era prietena lui. Lili era şi 
ea una dintre fetele care-l adorau pe Billy, deşi, 

cand arunca o privire pe furis la Max, in timp ce 
incerca in zadar sa-si stearga cerneala de pe obraz, 
nu mai era sigura ca treaba cu Billy va mai dura 
mult. În afară de asta, Billy era deja la liceu — mult 
prea mare pentru ca. 

Se pare că Lauren îi promisese lui Billy că o 
să aducă o grămadă de fete de la Scoala 
Domnişoarei Gamble care să facă galerie în 
semifinalele de lacrosse, ceea ce se transformase 
într-o promisiune să aducă şi trupa de majorete la 
meci, din moment ce Gregory Hall era şcoală de 
băieţi. 

— Ajutor! zise Lauren. Cred că a ajuns să 
creadă că o să facem un fel de spectacol la pauză, 
sau aşa ceva. 

— Un spectacol în pauza meciului de 
lacrosse? întrebă Lili, sperând că nu are sub nas 
vreo mustata a la Hitler din cerneala. 

— Vorbesti de meciul mare de lacrosse de la 
sfârşitul săptămânii viitoare? o întrebă Max. 
Scuze, am auzit fără să vreau. Jucăm împotriva 
celor de la Gregory Hill, in liga liceelor. Mergi şi 
tu? 

Îi aruncă un zâmbet care fi tăie respiraţia. 

Lili se gândi imediat la o soluţie. 

— Nu-ţi face probleme, îi zise ea lui Lauren. 
O să facem ceva special. Cele trei Ashley au ajuns 
în campionatul național de dans pe echipe anul 
trecut, să ştii. Înainte ca Lauren să apuce să-i 
mulţumească, Lili închise telefonul. Apoi se 
întoarse spre Max: Nici nu mă gândesc să nu vin la 
meci. 

— Excelent! exclamă Max, iar chipul i se 
lumină cu totul. 

Şi ce dacă nu avea ea timp, cu programul ei 
încărcat, să învețe nişte mişcări noi de dans? O să- 
şi facă timp. Mai ales dacă asta însemna că Max o 
s-o vadă într-un costum mic şi drăguţ şi o sa 
observe cât de bine se poate ea mişca. 

Până să revină Madame în camera, lu Lili 
deja îi intrase o idee în cap. Trebuia să se 
întâlnească cu producătorii ca să vadă dacă le va 
plăcea ideea, dar era sigură că o să-i poată 
convinge să o pună în aplicare. Zambi. Dacă-i 
reuşea planul, avea s-o scoată pe Ashley din 
lumina reflectoarelor — o dată pentru totdeauna. 

6 
UN GRUP DE PATRU PRIETENE 
SAU UN CUIB DE VIESPI? 
E DOAR REALITATEA 
(ÎN TELEVIZIUNE) 


HOLUL DE LA INTRAREA HOTELULUI 
CLIFT DIN CENTRUL ORAȘULUI San 
Francisco era o încăpere uluitoare, cu tavane înalte 
cât două etaje, de te apuca ameteala, oglinzi 
venețiene sablate, draperii masive din catifea albă 
şi imitații îndrăzneţe de mobilier clasic — un scaun 
Ludovic al XV-lea din plastic, să zicem, sau un 
candelabru făcut din crengute, în loc de cristaluri. 

Ashley mai fusese pe acolo de multe ori, de 
obicei ca să mănânce cu părinţii sau bunicii ei in 
eleganta şi clasica Sală Sequoia. Odată, se mutase 
acolo cu întreaga familie timp de trei zile, când se 
lucrase la exteriorul casei lor, iar părinții ei 
hotărâseră că e mai bine să nu stea în zgomot şi în 
haosul creat. 

Ar fi putut s-o ia pe Ashley de la şcoală şi să 
meargă la vreo pensiune sic pe malul mării 
aproape de Ben Sur, sau la Auberge du Soleil din 
Napa Valley, dar în săptămâna aceea ea avea 
examene la şcoală, aşa că trebuia să rămână 
undeva în apropiere de Scoala Domnisoarei 
Gamble. Era bine să stai la hotel — lui A.A. îi 
plăcea cu siguranţă, dar, pe de altă parte, nu stătuse 
nicăieri altundeva în viaţa ei. Însă Ashley se 
bucurase când se întorseseră acasă, în conacul lor 
aerisit şi spațios care avea vedere spre Podul 
Golden Gate. Hotelurile erau atât de... publice. 
Oricine putea să intre şi să iasă, sau să stea in hol 
purtând şosete flauşate albe şi să citească USA 
Today şi nimeni nu putea să facă ceva în această 
privinţă. Nici măcar personalul atât de elegant de 
la hotelul Clift. 

Producătorii emisiunii Regina 
preadolescentelor le aşteptau în sala de zi a 
hotelului, iar Ashley avu grijii să stea în preajma 
lui Trudy Page, mama lui Lauren, astfel încât să fie 
prezentată prima. Bine, după Lauren, dar era 
corect aşa: emisiunea asta era chestia lui Lauren. 
Deocamdată. Ashley avea oricum intenția să se 
asigure că ea avea să stea în lumina camerelor cel 
mai mult posibil. 

Spre marea surpriză a lui Ashley, producătorii 
nu erau deloc în vârstă şi plictisitori. De fapt, erau 
îmbrăcați mai degrabă ca nişte studenți decât nişte 
directori de televiziune. Erau chiar mai tineri decât 
părinții ei, credea Ashley. Producătoarea se numea 
Tiffany şi era o asiatică prietenoasă care purta nişte 
pantaloni negri bine croiti şi o cămaşă cambrata. 
Tinea în mână o agendă umflata Filofax de piele. 

Ceilalți doi producători se numeau Matt şi 
Jasper, amândoi purtau blugi şi tricouri şi păreau 
cumva uşor de confundat, pentru că ambii aveau 
părul ciufulit şi cearcăne. Matt îşi lăsă laptopul 
deschis pe masuta de cafea cu blat din marmură si 
se ridică în picioare ca să dea mâna cu ele. Jasper 
avea un accent britanic, ceea ce părea să dea un aer 
mai interesant întregii întâlniri. Doamna Page se 
purta cu el de parcă ar fi fost Orlando Bloom, 
stând grămadă peste el ca o fană înfocată. 

Si părinții lui Ashley erau jenanti uneori, ca 
atunci când se sărutau în public, sau când tatăl lor 
punea discuri cu Phish când le veneau prieteni în 
vizită. Dar erau departe de mama lui Lauren, care 
se numise singură, cu ocazia întrunirii cu 
producătorii, gardianul şi şoferul lor. Era îmbrăcată 
ca un figurant din Piraţii din Caraibe, având părul 
legat cu o bandana în culori tipatoare, cu pantaloni 
albi elastici prea stramti pentru ea şi cu sandale din 
piele aurie cu barete prea strânse pe gleznele ei 
umflate. 

Familia Page devenise bogată doar de vreo 
cinci minute, iar doamna Page nu învățase inca să 

nu cumpere tot ce vede intr-o reclama la Versace 
apărută in Vogue şi să pună totul odată pe ea. 

— Să comand un ceai? îl întrebă Trudy pe 
Jasper cu un fel de accent aproape britanic, numai 
al ei, iar Ashley ridică sprâncenele la A.A., care 
stătea vizavi la masă, lângă Tiffany. 

Probabil că Lauren observase gestul, pentru 
că se făcu toată rosie la fata. Lui Ashley 1-ar fi 
putut părea rău pentru ea, dar de ce să se mai 
deranjeze? Lauren ar trebui să fie recunoscătoare 
că cele trei Ashley veniseră măcar la întâlnire, 
binevoind să se prefacă a-i fi prietene. Fără ele, 
spectacolul ăsta ar fi anulat după un singur episod. 

— Am comandat deja ceai cu gheaţă pentru 
toată lumea — e in regulă? zise Tiffany zâmbind, 
deschizându-şi agenda uriaşă. Ştiu că suntem cu 
toții presati de timp, aşa că ar trebui să trecem la 
treabă imediat. 

— Bineînţeles, spuse Ashley, aruncandu-i lui 
Tiffany cel mai prietenos zâmbet al ei. 

Tiffany le povesti despre conceptul din 
spatele emisiunii: erau cinci grupuri de prietene 
din cinci mari oraşe, care intrau într-un concurs 
pentru a deveni Regina preadolescentelor pentru 
oraşul lor. 

— Ce vreţi să spuneţi prin „concurs”? întrebă 
Lauren. Tata nu mi-a spus nimic despre un 
concurs. 

— Da, e cumva gen Americanii au talent, sau 
aşa ceva? zise A.A., care nu părea nici ea prea 
fericită de acest aspect. Am crezut că trebuie să fie 
ceva în genul The Hills. 

— Chiar este ca The Hills, spuse Jasper pe un 
ton linistitor. Tocmai de aceea aveam nevoie de un 
grup de prietene — voiam să arătăm cum e cu 
adevărat viaţa pentru preadolescente, cu bune, cu 
rele, cu râsete şi cu dramatism. 

— Adică pe ce se răfuiesc fetele, zise Lili, 
inteleapta. 

— Nouă ne place să numim asta tensiune 
creativă, adăugă Matt, rânjind. 

— Şi cine hotărăşte câştigătoarea? întrebă 
Ashley, cu mintea la moduri noi de a-şi distruge 
rivalele — ăăă, adică prietenele. 

— Publicul, bineînţeles, le răspunse Tiffany. 
Primele cinci episoade vor fi despre cinci grupuri 
de fete din cinci oraşe diferite. După fiecare 
emisiune, publicul va decide. O singură fată din 
fiecare oraş va fi selectată să treacă în runda 
următoare. Cele cinci câştigătoare vor fi duse cu 
avionul în New York, unde vor locui într-un 
penthouse super timp de două săptămâni ca să se 
lupte pentru titlul naţional. Oricine câştigă, va 
primi un contract cu o agenţie pentru talente de 
vârf, cu nu agent de presă, şi va merge la 
cumpărături o zi fără să plătească nimic, iar apoi 
va apărea pe coperta revistei Teen Vogue. 

New York! Era visul lui Ashley să locuiască 
la New York, mai ales cu o echipă în spate, gata să 
o introducă în cele mai selecte cercuri ale 
societăţii, pline de celebrităţi. 

— Numai una dintre noi poate trece în runda 
următoare? 

Lui Ashley începuseră să 1 se învârtă rotitele 
în cap. 

— Din nefericire, râse Jasper. Sper ca asta să 
nu vă distrugă prietenia. E doar un joc, corect? 

— Corect, bâigui A.A., în timp ce privirea lui 
Lili devenise foarte intensă, cum nu o mai văzuse 
Ashley niciodată, iar Lauren începu să-şi rontaie 
unghiile. 

Lauren nu exagerase. Producătorii doreau să 
înceapă înregistrările imediat şi deja abordaseră 
conducerea Şcolii Domnişoarei Gamble pentru a 
obține permisiunea de a filma Consiliul de Onoare 
care se întrunea săptămâna viitoare. 

— Dar singura dintre noi care face parte din 
Consiliu este Lili, remarcă Ashley, iar Lili îi 

arunca un zambet de pisica ce tocmai inghitise un 
şoarece. 

Lili deveni brusc foarte mândră de ea, iar 
Ashley îşi dădu seama că Lili probabil i-o luase 
înainte cumva şi îi sunase pe producători înainte de 
intalnire. Ashley o credea în stare de aşa ceva. 
Trebuia să se asigure acum că Lili nu va fi filmată 
în mediul ei, ce naiba. 

— Am o idee mai bună, zise Ashley, uitându- 
se cu ochii ei mari la Jasper, cu privirea aceea pe 
care o folosea când voia ca tatăl ei să-i cumpere 
ceva mult prea scump sau probabil nepotrivit 
pentru vârsta ei. Am pus ceva la cale pentru clasa 
noastră şi o să ne întâlnim toate patru ca să vorbim 
despre asta joi. Ati putea filma întrunirea asta. 

— Cu toate patru? Matt părea nerăbdător să 
audă detalii. Ar fi super. Despre ce e vorba? 

Ashley ignoră privirile uimite pe care 1 le 
aruncau A.A. şi Lili. 

— E 0... ăăă, e o Ceremonie a Prieteniei, se 
bâlbâi ea. Repede, Ashley — gandeste-te la ceva. 
Am discutat deja cu domnişoara Charm despre 
asta şi îi place la nebunie ideea. 

— Este profesoara noastră de Bune Maniere 
şi moravuri, explică Lili, dar producătorii păreau 
pierduţi în spaţiu, aşa că ea continuă: Ne predă 
reguli de eticheta. E prima oră lunea şi joia. 

— Îmi cer scuze dacă nu te pot urmări, dar ce 
presupune mai exact această Ceremonie a 
Prieteniei? întrebă Jasper. 

— Este o celebrare a prieteniei, clipi Ashley 
cu genele ei lungi înspre el. 

Simtea nevoia să se felicite singură pentru 
ideea grozavă pe care o avusese. Producătorii 
doreau prietenie şi dramatism, nu? Ei bine, o să le 
ofere chiar asta. O grămadă. 

— Domnişoara Charm dorea să inventăm 
nişte tradiții noi pentru scoala, iar eu am venit cu 
ideea asta, începu Ashley să-şi creioneze ideea. 

— Eu nu-mi amintesc... începu Lauren, apoi 
se opri singură. 

Ashley îi zâmbi: Lauren începuse să se prindă 
repede. Niciodată nu trebuia să recunosti că nu ştii 
ceva, pentru că asta însemna să recunosti în fata 
tuturor ce fraieră marginalizată şi pe dinafară eşti. 
Nici A.A. şi Lili nu ştiau nimic despre asta — iar 
motivul principal era că Ashley inventa pe moment 
— însă nu atrăgeau atenția asupra lor. Invatasera să 
meargă pe mâna lui Ashley, să facă tot ce voia 
aceasta, oricum. 

— Dar nu are Scoala Domnisoarei Gamble o 
politică împotriva găştilor? întrebă Lauren pe un 
ton un pic cam tăios când Ashley termină să-şi 
expună ideea ei minunată. 

Ashley se zbârli. Probabil că Lauren uitase ca 
e important să joci în echipă. Poate că de fapt nu 
era în stare să se prindă chiar atât de repede. 

— Da, zise Lili, pe figura ei drăguță citindu- 
se tulburarea. Îşi puse paharul de ceai cu gheaţă cu 
atenție pe suportul pentru pahare din hârtie ivorie. 
Nu cred că domnişoarei Charm o să-i placă foarte 
tare ideea asta. 

Lili putea sa fie atât de cumintica uneori. 

— O să-i placă. Îi place tot ce propun eu, zise 
Ashley. Aş putea să-i pun toată clasa în cap într-o 
secundă. 

— Ce bine era dacă filmam chiar acum. Pot 
să-mi dau seama ca voi arbitrati ce se poartă şi ce 
nu în şcoala asta, observă Jasper, zâmbind ironic. 

— Exact. Ashley îşi dădu pe spate o suvita de 
păr blond. Rareori, mai avem şi noi probleme, în 
special pentru că celelalte fete sunt atât de geloase 
pe noi. Aşa ceva se întâmplă foarte des când eşti 
atât de populară ca noi. 

— Ei bine, zise Jasper, clatinand din cap şi 
rânjindu-i lui Lauren. Acum îmi dau seama că voi, 
fetelor, sunteţi cele mai potrivite pentru emisiunea 
noastră. 

Lauren nu îi răspunse, doar ii zâmbi pe 
Jumătate, jenată. Poate că era supărată că cele trei 
Ashley puseseră mâna pe emisiunea ei. Dar n-avea 
decât să suporte. Semestrul trecut, singura 
persoană cu care Lauren îşi petrecea timpul căra 
după ca un tub de oxigen în locul unei poşete 
Fendi. 

— Tocmai de aceea Ceremonia Prieteniei e o 
idee atât de bună! Vom promova unitatea în cadrul 
clasei noastre, zise Ashley, fără să se mai deranjeze 
să se uite la Lili. 

Ea ce mai avea acum? Ashley tocmai venise 
cu ideea genială care să salveze situația, iar Lili 
încerca să o saboteze! 

— Sună perfect, spuse Tiffany. lar voi patru 
sunteţi cele mai bune prietene, da? 

Ashley încuviință din cap. Una câte una, 
celelalte fete făcură la fel, iar Lauren se luă după 
ele. Ashley consideră că e în regulă să facă aşa, 
deocamdată. Până la urmă, fuseseră cu toatele de 
acord să joace rolul de PPT (prietenă pentru 
totdeauna) pentru Lauren, la televizor. 

— Mai trebuie doar să obţinem permisiunea 
şcolii să filmăm ceremonia, bineînţeles, spuse 
Jasper. 

— Ah, o să obţineţi permisiunea, îl asigură 
Ashley. 

O să se ocupe ea de asta. Chiar dacă tatăl ei 
va trebui să finanțeze o nouă aripă pentru 
biblioteca şcolii, tot va face astfel încât camerele 
de luat vederi să se afle joi în clasa ei. Din punctul 
ei de vedere, Regina preadolescentelor devenise 
deja Ashley Show. 

7 
DA, ELE CRED 
CA POT SA DANSEZE 


A.A. AJUNSE LA TIMP LA REPETITIA DE 
DANS — MIERCURI LA ora patru, aşa cum îi 
ceruse Lili, desi îi spusese cam pe ultima sută de 
metri, mai ales pentru Lili. Mai nou, Ashley şi Lili 
o înnebuneau amândouă cu planurile lor secrete. În 
primul rând, Ashley venise ieri din senin cu ideea 
Ceremoniei Prieteniei când se întâlniseră cu toţii 
ca să vorbească despre Regina preadolescentelor, 
iar acum Lili hotărâse că trebuie să inventeze nişte 
paşi noi de dans pentru marea semifinală a 
meciului de lacrosse de săptămâna viitoare. 

De ce deveniseră brusc jocurile alea atât de 
speciale, A.A. nu ştia să spună. Ca să fie cinstită, 
se cam săturase de băieți. Prinsă între Ashley care 
tot timpul gângurea despre Tri şi Lili care vorbea 
întruna despre un băiat de la Reed Prep cu care 
făcea franceză, A.A. începuse să se simtă ca ultima 
fată fără prieten din oraş. 

Nu se întrevedea nimic romantic în viitorul ei 
— absolut nimic. Până să-şi dea seama că iubirea ei 
secretă de pe net, laxjock, era probabil Tri, el era 
deja topit după Ashley, invitând-o la dans, dându-i 
să mănânce (bine, fără să ştie) brioşe cu alune, ca 
apoi să se îndepărteze valsând cu ea în soarele care 
apune, ca într-un film romantic. 

Nn că ei i-ar fi păsat. Doar era vorba de Tri. 
Nu erau decât amici şi nu se gândea la el în niciun 
alt mod. Doar că nu putea să creadă că lui chiar îi 
plăcea de Ashley. Şi lui A.A. îi plăcea de Ashley — 
era foarte amuzantă şi surprinzător de dulce sub tot 
snobismul pe care-l afişa — dar niciodată nu i-ar fi 
trecut prin cap că Tri se va îndrăgosti de cineva 
atât de... superficial. 

Repetitia de azi era in Teatrul Mic, o sala 
polivalentă care era partial sală de spectacol, 
partial sală de sport. A.A. începu să-şi facă 
încălzirea cu nişte întinderi de yoga. Dacă nimic 
altceva nu funcționa, sportul o ajuta mereu să-şi 
limpezească mintea. 

După câteva minute, Lili dădu buzna pe uşă 
înconjurată de o grămadă de oameni — Tiffany, 
unul dintre producătorii pe care-i întâlnise cu o zi 
înainte; câțiva cameramani; un operator de sunet; 
un tip cu microfonul; doi asistenţi de producţie cu 
clipboarduri; şi încă un tip a cărui slujbă părea să 
fie să aibă grijă de toate cablurile. Lili părea 
exuberantă, iar în spatele ei era Lauren, care 
mergea la fel de saltaret. 

Amândouă se schimbaseră de uniforma de la 
şcoală. Lili purta un trening Adidas Y3, iar Lauren 
îşi desfăcu fermoarul de la hanoracul ei de velur 
Juicy ca să i se vadă maioul mulat din lycra. Purta 
şi o pereche de pantaloni scurți albaştri de Pilates 
de la Title Nine. 

— Ce se-ntâmplă? întrebă A.A.. 

— Ne filmează! răspunse Lili. 

— Da, văd şi eu asta. De ce? 

— Le-am spus că activitățile de dupa scoala 
sunt o parte normală a vieţii de preadolescent şi au 
vrut să surprindă şi asta, explică Lili ca şi cum era 
o chestie absolut logică. 

— Dar credeam că n-or să filmeze până la 
intalnirea noastră de joi, cu Ceremonia Prieteniei, 
zise A.A confuză încă. Şi unde e Ashley? 

Lili ignoră pe fata întrebările lui A.A. şi 
începu să-şi încălzească picioarele. Lui A.A. i-ar fi 
plăcut să insiste, dar tipul de la sunet îi puse un 
microfon şi nu voia să pară necooperantă. 

— Antrenorul tocmai a tras maşina în fata, 
strigă Lili, aruncându-şi telefonul în geantă. 
Tiffany, o să-ţi placa de el /a nebunie. Da foarte 
bine pe sticlă. 

A.A. Încuviinţă din cap in timp ce-şi prindea 
microfonul de bareta brasierei de jogging. 

— Trent e un actor minunat, spuse ea. 

Se parea ca Lili dadea tonul azi, iar ea nu 
avea chef să-i stea în cale. 

Uşa grea se deschise şi A.A. ridică privirea, 
aşteptându-se s-o vadă pe Ashley în echipamentul 
ei obişnuit de sport — un trening salopetă albastru- 
deschis cu o jachetă gri de caşmir. În schimb, în 
cameră intra un tip foarte înalt şi foarte gay, în jur 
de treizeci de ani, ras în cap, cu pantaloni de 
trening gri şi un tricou alb fără mâneci mulat pe 
pectorali. 

— Salut, domnişoarelor Ashley! strigă el, 
bătând din palme. Domnisoara Lili, unde e muzica 
pentru intrarea mea grandioasă? Am nevoie de 
ceva ritmat! 

— Tocmai ne pregăteam! Lili se apleca spre 
CD player, dând drumul unui remix după piesa 
Dianei Ross „I'm Coming Out”. Tiffany, Lauren, 
toată lumea, el este Trent, antrenorul nostru. 
Lucrează la Crunch, a lucrat cu Paula Abdul, şi a 
câştigat de cinci ori titlul national la campionatul 
de dans pe echipe. 

— Şi am mai câştigat şi un concurs de 
frumuseţe, dar nu vă mai povestesc despre asta 
acum, zise Trent, primind bucuros un microfon şi 
prinzându-l la talia pantalonilor săi. Cum arăt? 
toarse el, făcând bezele spre camera de filmat. 

Trent se opri din mişcare suficient de mult cât 
să observe prezenţa lui Lauren. 

— Jar tu cine mai esti? 

— E o nouă membră a echipei, răspunse Lili 
repede. 

— Eu sunt Lauren, mi-a plăcut la nebunie ce- 
al făcut în „Cold Hearted”, îi zâmbi Lauren şi îi 
întinse o mână. Lângă tine, Paula pare un pitic care 
dansează. 

Trent păru imediat fermecat. 

— O, mai spune-mi. Rosi tot, apoi isi stranse 
buzele. Dar unde e domnisoara Ashley? 

Nimeni nu stia raspunsul la asta. 

— Oare trebuia să-i fi lăsat un mesaj? întrebă 
Lauren, dar Lili o şuşui când Trent începu să bată 
din palme ca să atragă atenţia asupra lui. 

— Acum, în rând, fetelor, tout de suite. Hai să 
văd cum va miscati. 

— N-o mai asteptam pe Ashley? o intreba 
A.A. pe Lilt. 

Era enervant să o tot aştepte mereu pe Ashley, 
dar 1 se părea ciudat să înceapă repetiţia fără ea. Si 
unde or s-o introducă pe Lauren în mişcările lor de 
dans? 

— Nu cred, zise Lili vioaie. E atât de ocupată 
cu pregătirile pentru prezentarea de mâine că s-ar 
putea să nu vină deloc — nu prea ştiu. 

Lili mintea. A.A. îşi dădea seama de asta. 
Poate că nici măcar nu îi spusese lui Ashley despre 
repetiţia asta: A.A. o credea în stare pe Lili să facă 
aşa ceva. După întâlnirea de ieri cu producătorii, 
exista o tensiune ciudată între Ashley şi Lili. 
Emisiunea asta părea să le fi mărit de zece ori 
spiritul de competiţie şi aşa ridicat. A.A. nu ştia 
cum spera Lili să țină secretă repetiţia fata de 
Ashley. Nu urma să apară totul la televizor? Dar 
nu era problema ei. Lili avea să suporte 
consecințele când Ashley o să afle că făcuseră 
repetiții fără s-o anunţe şi pe ea. Tot ce-şi dorea 
A.A. Era să înceapă să danseze. 

Ridică privirea spre geamurile care se 
întindeau pe toată lungimea sălii Micului Teatru. I 
se păruse că vede pe cineva ascuns pe după 
draperii, uitându-se la ele. Oare era Ashley? De ce 
nu venea pur şi simplu la ele? 

— Ajunge cu vorbăna, domnişoară Thang! 
Trent se întoarse cu spatele la ele şi pocni din 
degete. O să fac nişte paşi, apoi o să-i repetăm pe 
muzică. Faceţi după mine! 

Pana sa hotarasca Trent, dupa cateva minute, 
că pot să repete pe muzica — era o melodie tehno 
super, de şcoală veche, „Let the Music Play” cu 
Shannon, pentru că el considera că toţi jucătorii de 
lacrosse se vor entuziasma la auzul ei două lucruri 
se întâmplară. 

În primul rând, A.A. uitase cu totul de 
camerele de filmat din jurul ei, pentru că îi plăcea 
foarte tare să înveţe figuri noi de dans şi pentru că 
îi plăceau şi versurile melodiei (Vine dansând spre 
mine... vine dansând spre mine...) Cumva, 
imaginea lui Tri îi apăru înaintea ochilor, însă 
încercă să o ignore. Si, în al doilea rand, Lili 
remarcase, pe un ton dulce şi plin de sine, că lipsa 
de experienţă a lui Lauren se vede, aşa că ar fi mai 
bine dacă ea însăşi ar dansa în mijloc, între ele. 

Cu alte cuvinte, în locul obişnuit al lui 
Ashley. 

O să fie tare interesant, îşi spuse A.A.. 


59 


8 
LAUREN DESCOPERA 
CA TELEVIZORUL ADAUGA 
CATEVA KILOGRAME IN PLUS... 
DE DRAMATISM 


CAND DEX O CONDUSE PE LAUREN LA 
SCOALA IN BENTLEY-UL Continental argintiu 
al tatalui e1, 11 spuse cateva cuvinte de atentionare. 

— [a-o uşor, zise el, arătând spre dubita cu 
antene satelit parcată în fata şcolii, pe uşa căreia se 
afla lipit logoul reţelei Sugar în culori pastel. Nu te 
lăsa prinsă în toată nebunia asta. Tine minte, n-ar 
trebui să-ţi pese de ce cred ceilalți. Esti superbă 
aşa cum eşti tu. 

— Dex, cu mine vorbeşti, îl asigură Lauren 
rânjind. Stii că eu cred că orice reality-show e 
televiziune de proastă calitate. Nu-ţi face griji. 

Aceasta nu era Lauren de acum câteva 
săptămâni, care fusese atât de agitată înainte să 
înceapă iar şcoala încât aproape că vomitase în 
maşină pe drum. Nu, Lauren de azi era gata de 
luptă. 

Sigur, avusese ceva mai multă grijă decât de 
obicei la felul cum arată, întinzându-şi cu placa 
meticulos fiecare suvita din părul ei castaniu, lung 
până la umeri, aplicând un luciu de buze cu o 
nuanță mai închisă, pentru că citise că machiajul 
trebuia să fie mai accentuat în fata camerelor, şi 
alegând o cămaşă de mătase minunată cu volane 
care să meargă cu fusta de la uniformă în locul 
cămăşii cu nasturi care era obligatorie. Dar asta 
doar pentru că ieri după-amiază nu avusese timp să 
se facă frumoasă înainte ca Lili să sară pe ele cu 
camere de televiziune cu tot pe ultima sută de 
metri, aşa că voia să arate super bine azi. 

Si, pentru prima oară semestrul ăsta, nu purta 
în picioare pantofii de lac, uşori, cu toc înalt, alb 

cu negru. O sunase pe Ashley cu o seară înainte şi 
îi spusese că, atât timp cât se filmează Regina 
preadolescentelor, credea că ar fi bine să poarte o 
pereche de pantofi Mary Jane de la Louboutin, cu 
talpă roşie, ca şi ele. Îşi cumpărase chiar şi o eşarfă 
Pucci care să se asorteze, ca să completeze 
imaginea. Numai în zilele în care se filma, 
bineînţeles. Ashley fusese de acord că e o idee 
excelentă. 

Lauren era mulțumită. Poate ca, dacă insista 
suficient de tare, cele trei Ashley vor uita că doar 
se prefăceau că sunt prietene. 

În loc să se ducă direct în clasă, Lauren se 
duse direct spre banca din curtea şcolii, unde cele 
trei Ashley întruneau Consiliul Regal în fiecare zi. 
Erau acolo, ca de obicei: A.A. se afla în dreapta lui 
Ashley, Lili în stânga, stând ca de obicei ca să 
discute ce purtau celelalte fete şi cum îşi aranjaseră 
părul. 

Dacă îşi făcuse cumva griji despre ce vor 
spune Lili şi A.A. despre pantofii şi eşarfa ei, nu 
era nevoie. Niciuna dintre ele nu ridică vreo 
sprânceană. 

— OMG, zise Ashley. Aţi văzut-o pe 
Guinevere Parker? Urechile alea de blanita pe care 
le poartă îi fac capul ăla cat o banita să para şi mai 
mare! Nici măcar n-a venit iarna şi deja se îmbracă 
la fel ca un yeti! 

— Nu ştiu ce să spun, chiar e cam rece, zise 
Lauren pe un ton blând. 

— Nu contează! Sunt peste cincisprezece 
grade afară. Când nu sunt peste cincisprezece 
grade în San Francisco? se burzului Ashley. Luă o 
gură din chai-ul ei latte şi îi dădu un cot lui Lili. 
Uite! Cass Franklin face iar pe Michael Jackson! 

Era destul de adevărat, sărmana fată purta o 
mască albă de spital pe jumătatea de jos a feţei, la 
fel ca şi ciudatul ăla de pop star. Cele trei Ashley 
pufniră într-un râs isteric, iar Lauren încercă să 
râdă şi ea, dar nu râdea din toată inima. 

— Or să ne filmeze aici in pauză, zise Lili, 
schimbând subiectul. 

— Hei, Lauren, ai primit notițele aseară? 

A.A. se aplecă spre ea. Toate primiseră 
„subiecte de discuţie” ca să nu bată câmpii şi să se 
îndepărteze de la subiect. Producătorii doreau ca 
ele să discute care era planul pentru Ceremonia 
Prieteniei. 

— Da. Sunt destul de uşoare. Cred că am 
înţeles tot, incuviinta Lauren. 

Ca să spunem adevărul, Lauren nu avea prea 
multe replici. Deja putea să-şi dea seama încotro 
se îndreptau lucrurile, iar producătorii o 
clasificaseră deja drept fata plictisitoare şi de 
treabă din grup. Nu că asta o deranja foarte tare — 
ea se folosea numai de emisiune ca să se infiltreze 
printre cele trei Ashley ca să le poată distruge din 
interior. 

— Tineti minte, zise Ashley, zambind ca un 
rechin pe cale sa înghită peştişorul de aur, eu sunt 
cea care va face prezentarea în fata clasei azi. 
Întreaga ceremonie e ideea mea, până la urmă. 

Lili încuviinţă, senină. Lauren se prinsese ca 
Ashley nu ştia de repetiţia de dans secretă care 
fusese şi ea înregistrată pentru emisiune. Doamne, 
ce surpriză o aştepta pe Ashley. Lui Lauren i-ar fi 
plăcut să-i vadă faţa când afla. 

Întreaga repetiţie pentru dansul din pauza 
meciului de lacrosse devenise o chestiune ceva 
mai amplă. Billy Reddy îi spusese lui Dex că 
Lauren promisese să aducă o grămadă de fete care 
să facă galerie la meci, iar de aici se ajunsese la o 
demonstrație nebunească de majorete. Era amuzată 
că Lili preluase ideea şi că îi plăcuse, dar trebuia 
să recunoască şi ea că era putin emotionata să 
danseze în fata unei mulțimi de băieți. 

Ashley tocmai făcea praf noua palarie de 
blană a Oliviei Debartolo când se sună pentru a 
doua oară, ceea ce însemna că era cazul să fugă pe 
scări ca să se aşeze în bancă la timp pentru ora de 

etichetă. Cand intrară una dupa alta în clasă, 
Lauren observă că aceeaşi echipă care le filmase la 
repetiţii pregătise filmarea şi în noua locaţie. De 
data asta erau chiar mai multi oameni în echipă — 
Jasper şi Matt erau amândoi prezenţi cu aparate de 
emisie-receptie, iar Tiffany vorbea cu unul dintre 
tipii de la lumini despre cum va fi afectată filmarea 
de ferestrele cu vitralii. 

Domnişoara Charm era foarte agitată şi 
îmbrăcată prea pretentios, cu un sacou de culoarea 
piersicii care imita stilul celor de la Chanel, o fustă 
cu model tartan care se potrivea la culoare şi o 
broşă de cristal de mărimea unui măr mare. Şi ea 
se machiase mai puternic decât de obicei, observă 
Lauren, şi ori de câte ori întorcea capul, îi cădea 
pudra de pe faţă. 

Ashley făcu mare caz când i se puse 
microfonul, iar Lauren trebui să se stăpânească să 
nu rânjească la ea, din moment ce ea şi celelalte 
erau deja trecute prin asta. Filmarea se dovedi mult 
mai plictisitoare decât cea de 1eri, pentru că o tot 
luau de la capăt. Matt şi Jasper erau mult mai 
obsedati de mici detalii decât fusese Tiffany. Matt 
o rugă pe domnişoara Charm să-şi ţină discursul 
introductiv de trei ori până ce se arătă mulțumit de 
calitatea sunetului şi a luminii. Până să se ridice 
Ashley ca să anunţe Ceremonia Prieteniei tuturor, 
trecuse deja aproape jumătate din oră. 

Ashley explică detaliile ceremoniei, iar 
discursul ei suna mai degrabă ca o comunicare 
către corpul de presă al Casei Albe. 

— Toată clasa se va împărți în grupuri, iar 
apoi fiecare grup va pregăti o mică prezentare. 
Fiecare grup va face un banner care să îl reprezinte 
şi fiecare persoană din grup se va ridica şi va 
spune de ce le place pe celelalte. 

— În plus, fiecare grup trebuie să cânte un 
cântec, un fel de cântec tematic al grupului lor, 
adauga Lili cu o voce cristalină din primul rand. 

Zambetul de regina a frumusetii al lui Ashley 
dispăru pret de o secundă din pricina enervării. 

— Tocmai ajungeam acolo, zise Ashley pe un 
ton sever. Fiecare grup va trebui să aleagă un 
cântec despre prietenie şi apoi trebuie să-l cânte în 
faţa clasei. 

— Putem să aducem şi muzică? întrebă 
Sheridan Riley. 

— Nu, răspunse Ashley pe un ton ferm. 

Lauren ştia şi de ce: Ashley avea o voce 
puternică şi clară şi nu avea nicio problemă să ţină 
ritmul unui cântec. Toate celelalte fete se vor 
chinui să cânte fără un CD pe fundal care să le 
ajute. 

Per total, ideca a fost acceptată chiar bine de 
toată lumea. Unele dintre fete bombăneau că nu au 
la dispoziție decât o săptămână ca să-şi 
pregătească prezentările, iar unele dintre fetele mai 
puţin populare se uitau disperate prin clasă, 
întrebându-se care grup ar putea să le accepte. Însă 
nimeni nu avea de gând să se revolte împotriva 
unui plan propus de cele trei Ashley. Şi cine voia 
să arate ca o ratată fără prietene când camerele 
filmau tot ce se petrecea acolo? 

În pauză, după ora de Ştiinţe avansate, Lauren 
se întoarse la banca din curtea şcolii şi dădu de 
Matt şi de camerele de luat vederi deja pregătite, 
iar cele trei Ashley îşi aranjau părul cu periile şi se 
dădeau cu luciu de buze înainte de a fi din nou 
filmate. Până şi A.A. îşi aranja codiţele, 
verificându-şi chipul în iPhone. 

Matt le spuse să înceapă să vorbească despre 
bannerul lor, iar Ashley, bineînţeles, ca o albinuta, 
se grăbi să fie prima care vorbeşte. 

— Deci ar trebui să folosim pânză în loc de 
hârtie, evident, insistă ea. Aşa putem să coasem 
sau să capsăm pe ea toate obiectele şi o facem 
tridi... 

— Deja m-am gândit la asta, o întrerupse Lili, 
trăgând un portofoliu de sub bancă. Uite nişte 

desene pe care le-am facut. 

— Sunt super, Lili, exclama Lauren, desi nu 
venise randul e1 sa vorbeasca. 

Stia ca, daca lauda creatia lui Lili, Ashley o sa 
se enerveze. 

— Da, zise Ashley pe un ton lipsit de 
inflexiuni, uitându-se scurt peste portofoliu. Dar eu 
cred că trebuie să urmăm altă cale mă gândeam să 
apelăm la nişte profesionişti. 

— Ce vrei să spui? o întrebă Lili, părând 
jignita. 

— Tu nu te-ai tunde singura, nu? zise Ashley. 
L-ai pune pe Frederic Fekkai să o facă. Ei bine, nu 
cred că ar trebui să ne facem singure bannerul. 

Lili arăta de parcă ar fi auzit cel mai scârbos 
lucru cu putinţă, iar Lauren trebui să fie de acord. 
În plus, nu era ca şi cum ar trişa? Ei, poate că nu, 
din moment ce nu urmau să primească o notă 
pentru această activitate. 

— Ce obiect ai vrea să te reprezinte pe tine? 
întrebă A.A., hotărâtă să se ţină de subiectele de 
discuţie propuse de producători. 

Nu era prea clar cui 1 se adresase A.A., iar 
Lili şi Ashley începură să vorbească amândouă 
odată. Ashley, care avea vocea mai puternică, 
birui. 

— O vioară pentru Lili, m-am gândit eu — am 
putea să punem pe cineva să facă una în miniatură, 
din lemn de trandafir. lar eu aş vrea o tiara de 
cristal. Pentru ca, ei bine, ştiţi voi. 

Ashley zâmbi către camera. 

— Nu, eu nu ştiu. Lauren se prefăcu 
nedumerita. De ce o tiara? 

Voia să se vada cat de vanitoasa şi pompoasa 
putea Ashley sa fie. 

Dar Ashley doar zambi. 

— Hei, eu nu vreau o vioară, protesta Lili, 
luptându-se să-şi deschidă portofoliul. Mi se pare 
prea de tocilar aşa! Se încruntă. Mă gândeam, 
pentru mine să fie un Blackberry. As putea să fac 

rost de unul fals care sa fie cusut intr-o husa 
neagra de piele. O sa arate super. Sau poate as 
putea sa gasesc o balanta, care sa arate ca sunt in 
Consiliul de Onoare. 

Ashley făcu un cerc prin aer cu degetul ca sa 
arate ce „mare lucru”. 

— De ce trebuie întotdeauna să te iei de 
Consiliul de Onoare? o întrebă Lili, iar vocea îi 
sună, in mod incredibil, plangareata. 

— Nu e aşa, zise Ashley, luând-o în braţe pe 
Lili, pe neaşteptate. Ştii că doar te tachinez, 
Eminenta Cenusie. 

— Şi tu, A.A.? întrebă Lauren, un pic 
dezamăgită ca Ashley dăduse înapoi în 
confruntarea divelor. 

— Nu ştiu, zise A.A., infundandu-si vârful 
pantofului in iarba. Poate ceva legat de sport. 

Ashley strâmbă din nas. 

— Ce-ai zice de niste picioare lungi? Sunt cea 
mai grozavă trăsătură a ta, sugera Lili. 

— Sau o pereche de buze roz, propuse 
Ashley. 

— De ce? întrebă A.A. uimită. 

— Ştii tu, pentru că te-ai sărutat cu toți băieţii 
ăia, zise Ashley cu răutate. 

Au! gândi Lauren. 

— Ba nu, nu-i adevărat! protestă A.A.. 

— Câţi băieţi ai sărutat? întrebă Lili, cu un 
aer inocent, dar găsind clar o oportunitate s-o atace 
pe A.A. şi ea. 

Era vorba de a obţine voturi, până la urmă, 
deşi Lauren nu era prea sigură că ăsta era modul 
cel mai bun de a le obţine. 

— Nu ştiu... zise A.A. nefericită, încercând 
să nu se uite la cameră. Nu chiar aşa de multi... 

— Hai să-i socotim, ce zici? Ashley ridică o 
mână $i începu să numere pe degete. La petrecerea 
aia cu liceeni la care ai mers, nu te-ai sărutat cu un 
tip dintr-a noua de la Saint Aloysius? De fapt, erau 

doi, nu? Te-ai sărutat cu amândoi, iar apoi unul 
dintre ei te-a urmărit o vreme, iti mai amintesti? 

— Clar! zise Lili, dându-i un cot lui Lauren. 

Obraju lui A.A. se făcuseră roşii ca focul, iar 
Lauren simţi că 1 se face milă de ea. Ashley juca 
tare în fata camerei. 

— $1 nu uita de Romeo ăla al tău de pe net, 
laxjock. S-a dovedit a fi un ciudat, sau l-ai sărutat 
şi pe el? o întrebă Lili. 

— Fetelor, doar ştiţi că nu m-am întâlnit cu 
nimeni. Eram chiar acolo la petrecere când te-ai 
prăbuşit pe ringul de dans, zise A.A. încetişor. 

— Ah, corect, oftă Ashley. Când m-am 
prăbuşit şi aproape că am murit din cauză că Lilia 
promis că aduce numai brioşe fără alune, ca apoi 
să se răzgândească. 

— N-am făcut-o special! protestă Lili. Nici 
măcar n-am ştiut că ai alergie la ceva. De ce 
trebuie să aduci mereu asta în discuţie? 

— Nu ştiu. Poate pentru că aproape am 
murit, sau aşa ceva? 

Se sună de intrare, iar Matt bătu din palme. 

— E super, fetelor, spuse el, şi Lauren nu 
putea să nu fie de acord cu el. Sunteţi toate actriţe 
înnăscute. Săptămâna viitoare, la Ceremonia 
Prieteniei, vrem să fiţi ultimele care se prezintă. 

Până să intre Lauren la oră, simţea deja că e 
mai vioaie. Dacă doar atât era suficient ca să le 
facă de râs pe cele trei Ashley, atunci nu era nevoie 
decât să stea în umbră, să se relaxeze şi să se 
bucure de spectacol. 

www.AshleyRank.com 


#1 ASHLEY SPENCER 

STIL IN MODA: 10 

A fost văzută ieşind din birourile Chiat\Day 
(o faimoasă firmă de design şi publicitate) cu un 
portofoliu roz, mare şi gras legat cu o bandă din 
piele întoarsă, cu ,,Ashleys” scris în relief pe el. 

STIL ÎN SOCIETATE: 10 

Nişte spioni ne-au spus că a preluat şefia 
echipei de design cu elanul său obişnuit. 

STILUL DE A ZÂMBI: 9 

Nu a părut prea fericită să afle că va dura şase 
săptămâni producția bannerului pentru Ceremonia 
Prieteniei. 

STIL ÎN GÂNDIRE; 10 

S-a oferit să plătească triplu valoarea 
contractului dacă reuşesc să-l facă mai repede. 
Producția bannerului e confirmată! 

SCOR CUMULATIV: 39 (Hei, nimeni nu e 
perfect!) 


#2 ASHLEY ,,A.A.” ALIOTO 

STIL ÎN MODĂ: 10 

Umple o brasieră de jogging Adidas by Stella 
McCartney şi o pereche de colanti mai bine ca 
nimeni altcineva. 

STIL IN SOCIETATE: 8 

Și-a menţinut calmul chiar daca l-a surprins 
pe urmăritorul nebun de semestrul trecut care a 
revenit şi trăgea cu ochiul la repetiţia echipei de 
dans. 

STILUL DE A ZÂMBI: 10 

Părea de-a dreptul în al nouălea cer când 
nebunul de urmăritor a întins-o după ce l-a speriat 
antrenorul de dans. 

STIL ÎN GÂNDIRE: 9 

Poate că data viitoare se va gândi de două ori 
dacă e bine să sărute doi băieţi la un joc de Adevăr 

sau Provocare. 
SCOR CUMULATIV: 37 


următorul>> 

www.AshleyRank.com 


#3 ASHLEY „LILI” LI 

STIL IN MODA: 10 

Arata foarte sic când a ajuns la ora de 
franceza luni dupa-amiaza. 

STIL IN SOCIETATE: 10 

Trebuie să recunoaştem, are un anume je ne 
sais quoi! 
STILUL DE A ZAMBI: 7 

Profa care stranuta intruna isi tot baga nasul 
în conversații făcute pentru doi. 

STIL ÎN GÂNDIRE: 9 

Respect pentru o fată care poate flirta în două 
limbi străine! 

SCOR CUMULATIV: 36 


#9 LAUREN PAGE 

STIL ÎN MODĂ: 9 

Vorbeşte încetişor, dar poartă o poşetă Prada. 

STIL ÎN SOCIETATE: 9 

De la masa principală în sala de mese la 
Banca Judecății într-o singură săptămână! Cine 
ştie cât de sus o să ajungă fata asta? 

STILUL DE A ZÂMBI: 6 

Expresia năucă pe care o afişează mai nou e o 
mare îmbunătățire fata de privirea complet 
anxioasă de până acum. 

STIL ÎN GÂNDIRE: 8 

Să se pună în rând cu cele trei Ashley este cea 
mai inteligentă mişcare pe care a făcut-o vreodată. 

SCOR CUMULATIV: 32 

9 
LILI PRIMESTE O A DOUA SANSA 
DE A LĂSA 
O BUNĂ PRIMĂ IMPRESIE 


— DECI CUM TE SIMŢI ÎN MOMENTUL 
ĂSTA? 

Asistentul de producţie ţinea un microfon în 
apropiere de cameră, dar în afara câmpului de 
filmare. lar Lili avu grijă să vorbească rar, ca să fie 
înţeleasă. Era pauza de la mijlocul meciului de 
lacrosse dintre Gregory Hall şi Saint Aloysius şi, 
peste câteva minute, Lili urma să iasă pe teren ca 
să danseze până-i ieşea sufletul în faţa mulţimii. În 
momentul de fata înregistrau un „testimonial” 
pentru reality-show. Jasper le explicase că nu 
aveau cum să le pună microfoane în timpul 
dansului, ci le vor filma doar de la distanţă, aşa că 
voiau să le afle gândurile înainte de spectacol. 

— Sunt foarte sigură pe mine. Îmi place să 
văd rezultatele muncii grele pe care am depus-o, 
zise ea. 

Ziua era cenusie şi ploioasă, iar meciul se 
oprise la patru la patru. Cei de la Saint A. reuşiseră 
să aducă cu autobuzul zeci de suporteri care să-l 
susțină, iar de la Scoala Domnisoarei Gamble 
numai jumătate din fetele din clasele mari se 
deranjaseră să apară. 

Să stai în mijlocul unui teren plin de noroi nu 
era cea mai tare idee de a petrece o după-amiază 
de sâmbătă, chiar dacă te aşteptai să se uite băieţii 
la tine. Ca să stârnească interesul lumii, Lili 
împrăştiase un zvon cum că în timpul meciului se 
va afla cine e persoana din spatele blogului 
AshleyRank, dar asta nu ajutase prea tare. Era 
prezent un grup de fete care păreau a fi de a şasea, 
venite să vadă meciul, probabil ca să facă galerie 
pentru fratele mai mare al vreuneia dintre ele. Of, 

asta e. Nimic nu avea să-i strice ei momentul de 
triumf. Ca de obicei, antrenorul venise cu nişte idei 
nemaipomenite de mişcări, iar ele aveau să dea pe 
spate mulțimea în pauza de la jumătatea meciului. 

Lili se uită direct în cameră, sperând că era 
prinsă din unghiul ei bun. 

— Ca să fiu sinceră, sunt un pic emotionata. 

— Dar nu eşti obişnuită cu spectacolele? o 
întrebă asistentul. 

— Ba da, însă acum e diferit. 

De fapt, Lili voia să dea pe spate un anume 
Jucător. Meciul dintre echipele celor mai mici se 
terminase deja, însă Jucătorii încă mai erau acolo, 
majoritatea dintre ei stăteau pe jos pe marginea 
terenului, cu căştile scoase, odihnindu-se şi 
mâncând portocale. Deja îl descoperise pe Max la 
capătul îndepărtat al terenului, în echipamentul 
roşu şi negru al echipei de la Reed Prep. Tot dansul 
respectiv era Numai Pentru Max, din punctul de 
vedere al lui Lili. Niciodată nu-i plăcuse atât de 
tare un băiat, dacă nu ţinem cont de Zac Efron, 
când era în clasa a cincea. 

Se tot gândise dacă să-şi mărturisească 
dragostea la televiziunea națională. De ce nu? 
Poate că o va ajuta să strângă mai multe voturi. O 
fată îndrăgostită era cu siguranță un personaj mai 
îndrăgit de spectatori. 

— Sunt emotionata pentru că un băiat care-mi 
place foarte tare se află aici, zise ea într-un final, 
uitându-se apoi peste umăr. 

Max arăta incredibil de drăguţ azi în 
echipamentul de lacrosse, cu mănuşile lui căptuşite 
uriaşe şi cu casca de un roşu aprins, mai ales când 
alerga dintr-un capăt al altuia al terenului. Marcase 
de două ori şi dăduse patru pase decisive de gol în 
timpul meciului. Leii de la Reed Prep îi făcuseră 
praf pe Jderii de la Gregory Hall. Şi mai ştia şi să 
vorbească franceză! (Bine, relativ.) Era minunat. 
Iar ea era fericită să vadă că el nu plecase încă. 

Lili pregătise nişte rochite de dans speciale 
pentru acea ocazie, în culorile echipei de la 
Gregory Hall, albastru şi auriu, create de vărul ei 
care lucrase pentru Isaac Mizrahi. Însă cel mai 
nebunesc lucru despre acest eveniment era cât de 
uşor fusese să nu afle Ashley despre el. Ashley era 
complet absorbită să facă bannerul lor după capul 
ei, să aleagă cântecul şi să scrie discursurile pentru 
Ceremonia Prieteniei de săptămâna viitoare. Iar 
când nu supraveghea personal cusăturile la fiecare 
obiect care avea să le reprezinte, îşi petrecea 
timpul de după ore cu iubitelul ei Tri. Cu Ashley 
atât de ocupată, fusese foarte uşor să nu afle acest 
secret — cel mai greu fusese să-şi găsească Lili 
timp pentru repetiții în programul ei foarte 
încărcat. 

— Hai să mergem! 

A. A. topaia de fericire, sau poate o făcea 
numai ca să se încălzească, din moment ce 
rochitele lor erau cam sumare. Lui Lauren părea să 
i se fi făcut un pic rău de emoție, mai ales cand 
văzuse câţi oameni erau prezenţi la meci. Lili ştia 
că e nevoie de măsuri extreme imediat. Dacă 
Lauren era emotionata, urma să facă greşeli. Iar 
Lili în niciun caz nu avea de gând să-şi lase echipa 
de dans să se facă de râs tocmai azi. Până la urmă 
ele erau cele trei Ashley, chiar dacă una dintre ele 
era absentă. 

— Lauren, arăţi fantastic. Nu-i aşa, A.A.? 

— Sigur. A.A. se aplecă să-şi atingă vârful 
degetelor de la picioare. Draguta. 

— Uau. Lauren inghiti in sec. Sunt atat de 
multi oameni aici. Nu credeam ca va fi cineva de 
fata. Sper să nu mă fac de ras. 

— N-o sa patesti nimic nu-ți face griji, o 
asigura Lili. $i chiar daca una dintre noi face o 
mică greşeală, cui îi pasa? Nu uita să zambesti şi 
nimeni n-o să observe. Suntem aici doar ca să ne 
distrăm! 

A.A. se uită la Lili ca şi cum aceasta şi-ar fi 
ieşit din minţi. Lili ştia ce-i trece prin cap — cu o 
seara inainte vorbise cu A.A. despre cat de stresata 
e ca nu cumva cineva să facă o greşeală. Lili ridică 
din umeri. Uneori era necesar să mai şi minți daca 
voial ca o persoană să descurce bine. Sapte ani de 
recitaluri de vioară o invatasera asta. 

— Bine, zise Lauren, făcând o piruetă rapidă 
şi aterizând perfect. Bine, hai să facem şi treaba 
asta! 

— Da, hai să ieşim pe teren, zise A.A. repede. 
Antrenorul ne face semn cu mâna — deja a pregătit 
muzica. 

Cele două Ashley şi Lauren porniră încet spre 
centrul terenului. Basul puternic al melodiei lui 
Missy Elhott „Lose Control” reverbera puternic 
din boxe. 

— Toată lumea, pas, pas, strigă Lili şi toate 
trei săriră la stânga în sincron perfect. 

Dansul le ieşea exact aşa cum plănuiseră, iar 
A.A. ridica piciorul atât de sus încât părea să fie 
majoretă într-una din echipele profesioniste, iar 
Lauren, aflată în stânga lui Lili, tinea ritmul cu ele 
fără probleme. Părea chiar ca se distrează. Lili nu 
mintise pe de-a-ntregul mai devreme — Lauren 
arăta nemaipomenit şi-i stătea super bine în rochita 
minusculă albastru cu auriu. Era singura fată de la 
Scoala Domnişoarei Gamble care se putea apropia 
măcar de stilul şi prestanta celor trei Ashley. 

Cea mai bună parte era că Lili simţea că toată 
lumea se uita la ele, sorbindu-le din ochi. După 
treizeci de secunde de la începutul dansului lor, 
băieții de pe margine erau cu toţii în picioare, 
tipand şi aplaudând. Trent nu-şi mai încăpea in 
piele de mândrie paternă pe marginea terenului. 

Si cu un ultim salt combinat cu o lovitură de 
picior, totul se termină. 

Lili zâmbi strălucitor către mulțime şi 
camere, iar apoi aruncă o privire pe furiş către 
marginea terenului. Unde erau jucătorii de la Reed 

Prep? Mai ales, unde plecase Max? Câţiva dintre 
ei se adunaseră în junii antrenorului lor şi acesta le 
spunea ceva. Dacă Max nu se uitase, tot 
spectacolul ăsta fusese în van. 

— Ura pentru Ashley, strigau câteva dintre 
fetele de clasa a şasea de pe bănci. Ura, Lauren! 

Lauren le făcu semn cu mâna, arătând de 
parcă fusese toată viata ei obişnuită să o adore 
mulțimea. Lili ştia de ce toate fetele o iubeau pe 
Lauren acum — nimeni nu fusese vreodată admis în 
grupul celor trei Ashley, iar Lauren dovedise că 
oricare dintre ele ar putea să fie o Ashley dacă 
avea suficient noroc. Dacă fetele alea ar şti că ele 
doar o folosesc pe Lauren ca să apară la 
televizor... 

— Hai, le grăbi A.A., prinzând-o de mână pe 
Lili şi făcându-i semn să o ia spre bănci. Jocul 
trebuie să reînceapă. 

Era adevărat: jucătorii se aliniau, îşi puseseră 
deja căştile, iar majoritatea îşi legănau plasele de 
lacrosse. În timp ce fetele o luau uşor la fuga spre 
locul unde-si lăsaseră lucrurile, unul dintre 
Jucătorii de la Gregory Hall le făcu semn cu mâna 
ascunsă într-o mănuşă uriaşă. 

— Bună, Lauren, strigă Billy Reddy de după 
grilajul căştii lui de lacrosse, arătând ca un tigru 
fioros albastru şi auriu. Mulţumesc mult! 

Lângă ea, Lili o văzu pe Lauren îmbujorându- 
se, ceea ce o făcu să pară şi mai drăguță. 

Dar unde era tipul ei? Oare Max plecase 
acasă? 

— Hei, acolo, cineva încearcă să-ţi atragă 
atenţia, îi sopti A.A. lui Lili la ureche. 

Se uită în direcția pe care i-o indicase A.A.. 
Majoritatea celor din echipa de la Reed Prep se 
adunaseră în capătul acela al terenului, dar Lili nu- 
| vedea pe Max niciunde... ah, stai aşa, A.A. avea 
dreptate. Era acolo. Cu degetul mare ridicat în sus. 

— Super spectacol! îi strigă el. 

— Bun meci, Max! îi strigă şi ea, zambindu-i. 

Se uită apoi să verifice dacă şi camerele 
surprinseseră momentul în care Max îi făcuse cu 
mâna. Da, îl surprinseseră. Zâmbi cu toată gura. 
Toate planurile ei ieşiseră perfect. De-abia aştepta 
ora de conversaţie avansată în franceză de luni. 

— Oh-oh, zise Lauren, care-şi luase geanta de 
Jos şi se uita în mulţime. 

— Ce? 

Lili îi urmări privirea. Poate că nu chiar toate 
lucrurile îi ieşiseră perfect. În spate de tot, agatata 
de braţul lui Tri, se afla Ashley. Şi părea e-n-e-r-v- 
a-t-ă. 

— Sper că nu e supărată pe mine că i-am luat 
locul, zise Lauren agitată, deşi lui Lili 1 se păru că 
se preface un pic. 

Părea încă a se bucura foarte tare de succesul 
spectacolului lor. 

— Nu-ţi face griji. Lili o strânse de brat pe 
Lauren. Nu e supărată pe fine. 

— De ce nu mergeţi la ea s-o salutati? sugera 
Jasper, care stătea în afara cadrului cu un 
centimetru. 

Lili incuviinta din cap. Ştia că asta trebuia să 
se întâmple. 

Ashley putea să spună orice răutate îi trecea 
prin cap, dar ei n-o să-i pese, îşi spuse Lili în gând. 
Poate că Ashley credea că titlul de Regină a 
preadolescentele îi va reveni fără probleme, dar era 
prea târziu să mai pună gheara şi pe spectacolul 
din pauza meciului. Lili se dovedise mai 
inteligentă decât ea. 

Dar Lili nu se simţea atât de curajoasă pe cât 
ar fi vrut ca să fie în timp ce urca treptele 
stadionului ca să înfrunte realitatea. 

10 
ASHLEY ISI IA FIGURA DE JOC 


ASHLEY SE LASA PE SCAUNUL EI SI 
ÎNCERCĂ SA DEVINĂ interesată de meciul de 
lacrosse. Sau măcar să pară că o interesează. Era 
fericită că Tri nu observase cum îi luaseră foc 
obrajii când fetele dăduseră spectacolul ăla 
nerusinat. El se ridicase să ia ceva de băut şi nişte 
pop-corn în pauză, iar când se întorsese, aşa-zisele 
ei prietene ieşiseră deja de pe teren. 

Tri jucase şi el mai devreme, iar Ashley tipase 
întruna, nu că ar fi ajutat la ceva, din moment ce 
echipa lui o luase rău pe coajă. La fel ca şi restul 
coechipierilor lui, încă purta echipamentul, dar 
rămăsese să vadă şi meciul echipei mai mari, de 
liceu. Tri nu era însă prea supărat că pierduseră, 
spusese că era din pricina apărării mai bune a 
echipei de la Reed Prep. 

Ashley nu credea că ea putea să fie la fel de 
echidistantă. Mai ales când echipa ei fusese practic 
deturnată! Ce fel de echipă dă un spectacol fără 
căpitanul ei? Fierbea pe dinăuntru. 

Slavă Domnului că avea prieten. Nu credea că 
putea face fata acestei umilinte dacă era singură. il 
strânse afectuos de brat pe Tri, iar el o atinse uşor 
pe genunchi, cu gândul aiurea. Era deja în alta 
lume, aşezat pe marginea scaunului, făcând galerie 
pentru echipa de la Gregory Hall, luând-o razna 
practic de fiecare dată când echipa în albastru şi 
auriu se apropia de plasa echipei adverse. Măcar 
echipa asta câştiga. Scorul era 5 la 4, parcă. Sau 
nu? Ashley nu era de fapt atentă. 

Avea un zâmbet afişat pe fata, dar ce se 
petrecea in sufletul ei era cu totul altă poveste. 
Cele mai bune prietene ale ei pregătiseră un dans 
si dăduseră un spectacol pentru televiziune fara să- 
i spună şi ei. Fără.Să-i.Spună. Îi venea să urle sau 
să lovească ceva, dar avea cameră atintita spre ea. 

Nu era foarte sigura ce ar trebui sa faca. Nu 
semana deloc cu acea Ashley pe care o stia ea. De 
obicei, planul corect de urmat îi apărea in minte 
într-o fracțiune de secundă. La asta se pricepea ea 
cel mai bine. Ce naiba! 

lar cel mai bun lucru la cele trei Ashley era 
exact asta — erau trei. Când A.A. nu era în preajmă, 
putea s-o desființeze cu Lili. Când Lili nu era prin 
preajmă, ea şi A.A. făceau echipă şi deveneau 
echipa A. Trei sunt prea multi, se spune, dar pentru 
Ashley era mulțimea perfectă. Putea să o 
controleze. 

Însă acum, de când apăruse Lauren pe scenă, 
se petrecea o schimbare subtilă în balanţa puterilor. 
Lili îşi găsise un aliat, cineva care-i tinea partea şi 
o făcea mai puternică. Era acolo azi, dansând în 
locul obişnuit al lui Lili. $i Lili unde era? Exact in 
mijloc, în locul sacru predestinat al lui Ashley. Nu. 
Era. A. Bună. Dacă Lili voise să-i transmită un 
mesaj lui Ashley — că se puteau dispensa de ea, că 
altcineva putea să-i ia foarte uşor locul atunci 
mesajul fusese transmis, clar şi limpede. 

Ashley nu avea nevoie de asta. Avea destule 
pe cap în momentul de fata. Tri încă nu o sărutase. 
Nici măcar nu încercase să o sărute. După ce 
primise imbratisarea lui de la revedere cu răceală, 
el începuse să dea în mâna cu ea la plecare şi la 
venire. Ce fel de prieten e ăla care doar dă mâna cu 
tine? Poate că frumuseţea ei era intimidantă. Aşa 
ceva i-ar spune mama ei dacă i-ar povesti despre 
problema sa. Nu că avea de gând să spună cuiva 
acest detaliu semnificativ. 

Spre deosebire de A.A., Ashley nu-şi dorea să 
fie doar amica unui băiat. Îşi dorea un prieten unul 
care s-o adore, să-i aducă flori, să o ţină de mână şi 
să o sărute. Tri arăta bine, era adorabil şi dulce, 
dar, fără s-o sărute, nu era un adevărat prieten. Ce 
era în neregulă cu el? Cu siguranţă nu avea cum să 
fie ceva în neregulă cu ea? 

— Ashley! 

Auzi vocea lui A.A. şi reveni cu picioarele pe 
pământ, ca să dea ochii cu A.A., Lili şi Lauren 
urcând în grup treptele spre ea, împreună cu idiotul 
ăla de Jasper şi mai multi cameramani după ele. 

Ştia că prietenele ei probabil se simțeau 
vinovate şi veneau la ea să facă frumos. Ashley 
trebuia să se gândească repede. Cum să se poarte? 
Rece şi furioasă? Tristă şi lăsată pe dinafară? Atât 
de îndrăgostită de Tri încât să nu le fi observat 
micul lor spectacol? 

Aruncă o privire către cameră şi ştiu cum 
trebuie să se comporte. 

— Hei, dragutelor, strigă ea veselă. Ati fost 
super tari! 

— Nu eşti supărată? întrebă Lili, aşezându-se 
lângă ea pe bancuta şi aplecându-se să-i trimită o 
bezea. 

Lauren se aruncă şi ea lângă Lili, iar A.A. se 
furişă lângă ele fără să se uite în ochii lui Ashley. 
Măcar una dintre ele avea decenta să pară rusinata! 

— Despre ce vorbeşti? Sunt foarte mândră de 
voi toate! le lauda Ashley. 

Lili nici măcar nu încercă să-şi ascundă 
confuzia, iar Ashley se bucură. 

— Hei, A.A.. Tri se aplecase peste Ashley ca 
sa le salute pe fete. Am fost ingrozitori azi, nu? 

A.A. ridica din umeri. 

— Ati avut si voi ghinion din cauza unor 
decizii gresite. 

— Da, bine, marcatorul nostru obisnuit are o 
glezna sucita. Hunter Mason. Tocmai s-a transferat 
la noi de la Bellingham şi e super. Daca ar fi jucat 
azi, am fi câştigat cu siguranţă, ranji Tri. 

— Poate, îi răspunse A.A., cam trimitandu-l 
la plimbare. 

Ashley se uită la prietena ei. Nu se poate ca 
A.A. să fie încă supărată că lui Tri îi place mai 
mult de Ashley decât de ea... ce bebeluş! A.A. 
avusese milioane de ocazii să fie cu Tri până acum 
— ei doi fuseseră enervant de inseparabili. Nu era 

vina lui Ashley ca Tri preferase o fată mai 
sofisticată. 

— Eşti sigură că nu eşti supărată pe noi? 
întrebă Lili poate pentru a suta oară. 

Era aproape ca şi cum Lili ar fi vrut să se 
certe în fata camerelor. Dar Ashley n-avea de gând 
să-i ofere asta. 

— De ce aş fi supărată? întrebă Ashley de 
parcă ar fi fost cel mai ridicol lucru din lume. 

— Ştii tu, zise Lili, aranjându-şi rochita 
albastra cu auriu. Ea era singura dintre fete care nu 
se schimbase dupa spectacol. Daca am fi stiut 
măcar că ai să fii azi aici, am fi insistat să faci şi tu 
parte din micul nostru număr. Însă eşti imposibil 
de găsit. Se pare că te-ai lipit de tot de Tri. 

Deci pe cartea asta aveau de gând să joace. 
Ashley trase aer în piept şi se gândi preţ de o 
foarte scurtă şi nebună secundă că ar fi cazul să se 
certe cu Lili. Erau atât de multe lucruri pe care le- 
ar fi putut spune chiar atunci despre prietenie şi 
trădare şi minciuni şi cuțite înfipte în spate... dar 
nu. Camerele. Voturile. Nimeni nu vota o 
plângăcioasă. Trebuia să treacă peste asta. Nu era 
acum momentul sa le dea peste ochi 
nerecunoscătoarelor ăstora care au uitat că cele trei 
Ashley fără Ashley nu erau decât o bisericuţă fără 
perspectivă. 

— Am foarte multe pe cap zilele astea, zise ea 
oftând şi luându-l de mână pe Tri, care tresări un 
pic, dar îi aruncă un zâmbet înainte să-şi îndrepte 
iar atenţia la meci. Am petrecut foarte mult timp 
împreună. 

Ridică sprâncenele la Lili, iar aceasta îi zâmbi 
spăşită. 

— S-ar putea, zise ea, şoptind aproape, să am 
nevoie să împrumut un luciu de buze. 

Făcu cu ochiul către camera. Hei, daca-ti 
sărutai prietenul nu însemna că eşti uşuratică. 

— Fată rea ce esti tu, murmură Lili, 
chicotind. 

A.A. se fatai pe locul ei, stanjenita. 

— Nu ştiu de ce v-aţi aşezat tocmai aici, se 
planse ea. E imposibil sa vezi ceva. 

— Vrei să ne mutăm mai in fata? întrebă Tri, 
intorcand capul sa se uite la A.A., dar Ashley il 
prinse strans de mana. 

Nu se mutau nicăieri, mai ales dacă asta voia 
A. A.. Modul cum îi răspundea imediat Tri lui A.A. 
daca aceasta spunea ceva începuse să o enerveze. 

— N-are rost acum, zise A.A. repede şi se 
întoarse spre Lauren ca să-i spună ceva despre 
portarul echipei adverse. 

— Deci chiar nu eşti supărată deloc pe noi? 
încercă iar Lili, cu vocea un pic strangulată de 
nervozitate. 

Asta era problema cu Lili, nu avea tupeul lui 
Ashley. Dacă avea de gând să facă pe dura, trebuia 
să meargă până la capăt. Chiar aşa, ar trebui să 
asculte şi să înveţe de la cei mai buni. 

— Lili, vrei să te relaxezi? Ashley începu să 
râdă cristalin. După cum ai spus şi tu, am fost 
foarte ocupată săptămâna asta. Să învăţ un nou 
dans pentru un spectacol din pauza unui meci... ei 
bine, nu prea are rost, nu? 

— Cred că da. Lili părea răvăşită acum — ura! 
Deşi dacă băieţii câştigă, înseamnă că merg mai 
departe, în campionat. 

— Ce grozav! Ashley hotări să o lase pe Lili 
să-şi facă mai departe iluzii că a avut vreun rol în 
rezultatul meciului. Iar voi, fetelor, chiar ati arătat 
drăguţ pe teren. 

— Ai auzit cum a aplaudat toată lumea? o 
întrerupse Lauren zâmbind. 

Îi venea să vomite. 

— Toată lumea s-a distrat, evident. Şi eu la 
fel. Hei dacă e bine pentru grupul nostru, e bine şi 
pentru mine. 

Ashley se uită la unghiile ei — şi le făcuse 
albastru cu auriu de dimineaţă când Madame Kim 
şi echipa ei fuseseră la ea acasă. Mama ei era 

gazda unui eveniment caritabil in seara aceea la 
Muzeul de Young, iar Ashley o convinsese să-şi 
facă manichiura şi pedichiura înainte de marele 
eveniment ca să şi le poată face şi ea. 

— Bine, asta-i tot ce ne trebuia, zise Jasper 
dintr-o parte, părând dezamăgit. 

Băieţii  opriră camerele iar echipa de 
producţie o luă pe scări în jos. Ashley era fericită 
să-l vadă plecaţi. 

— Unghiile tale arată fabulos, zise Lili. 

Se întorsese la linguseli. Exact aşa şi trebuia 
să fie. 

— Am vrut să arate special pentru diseară, îi 
răspunse Ashley. Am ultimele noutăți despre 
petrecerea mixtă de după joc. E prima de anul ăsta. 

O idee începuse să i se contureze în cap. Daca 
Lili organizase un spectacol de dans fara ea, ce 
altceva mai inregistrase mica asta mincinoasa? 
Ashley va trebui sa faca un real efort daca avea de 
gând să pună mâna pe coroană. 

— Chiar aşa? 

A.A. deveni suficient de interesată cât să-şi ia 
ochii de la teren. 

— O petrecere? întrebă Lauren, care probabil 
că nu fusese niciodată în viaţa ei invitată la o 
petrecere, ca să nu mai spunem de una adevărată, 
cu fete şi băieţi. 

— Da. Trebuia să fie o petrecere pentru a 
sărbători victoria băieţilor de la Gregory Hall, dar 
acum e mai degrabă una de consolare, din moment 
ce au pierdut. 

Păreau toate fericite că erau invitate, până şi 
bosumflata de A.A., aşa că Ashley era mulţumită. 
Luase decizia corectă să facă pe fata bună în loc să 
pară supărată foc. Opriti ziarul pentru ştirea zilei: 
Ashley era din nou victorioasă, ca de obicei! 

Îşi scoase uşor telefonul din geantă si îi 
trimise discret un mesaj lui Jasper. Dacă voia 
conflicte, acțiune şi tensiune dramatică, ea ştia 
exact lucrul de care era nevoie. 

FII! AGRESIV! F-I-I AGRESIV! F-I-I-A-G- 
R-E-S-I-V 
Cum va plac uralele? Noua ne plac alea in care 
există probleme de gramatică. Undeva între 
subiect şi predicat se înnoadă limbile. Nu că ar fi 
existat erori de gramatică în superba reprezentație 
pe care a dat-o echipa de dans a celor trei Ashley 
la meciul de lacrosse de săptămâna trecută! 


#1 ASHLEY SPENCER 

STIL IN MODA: 9 

Nu a participat la spectacolul fetelor dar a 
reuşit să pară atât de calmă pe bancă încât trebuie 
să-l acordăm locul unu săptămâna asta. Dar i-am 
luat un punct totuşi pentru unghiile albastru cu 
auriu de prost gust. 

STIL ÎN SOCIETATE: 10 

Cel mai bun mod de a susține echipa de la 
Gregory Hall este să ieşi cu unul dintre elevii 
super de la acea şcoală. 

STILUL DE A ZÂMBI: 10 

Ne place foarte tare şi că şi-a susținut 
colegele! 

STIL ÎN GÂNDIRE: 10 

Probabil că a fost o idee bună să nu participe 
la spectacol. Nu are nevoie de toată atenţia 
suplimentară! 

SCOR CUMULATIV: 39 


#2 ASHLEY „A.A.” ALIOTO 

STIL ÎN MODĂ: 10 

Cine se poate uita la câțiva amărâţi care 
aleargă după o minge cu un bat cand A.A. face 
piruete? 

STIL IN SOCIETATE: 10 

Nici măcar nu a clipit când mascota echipei 
de la Gregory Hall aproape că a turtit-o după 
spectacolul de dans. 

SALUL DE A ZAMBI: 8 

Numai pentru ca zambetul ei a disparut 
imediat ce dansul s-a terminat. 

STIL IN GANDIRE: 9 

Probabil ca e singura fata care stie cum se 
joaca acest joc. 

SCOR CUMULATIV: 37 

urmatorul>> 

#2 (EGALITATE) ASHLEY ,,LILI” LI 

STIL IN MODA: 10 

Arata foarte bine in albastru si auriu, dar 
poate culorile ei adevărate sunt roşu şi negru? 

STIL ÎN SOCIETATE: 10 

Ne-a plăcut să o vedem în sfârşit pe 
domnişoara Lili în mijloc! 

STILUL DE A ZÂMBI: 10 

Poate numai nouă ni se pare, dar nu e ceva în 
aer între regina organizării şi regele lacrosse-ului 
de la Reed Prep? 

STIL ÎN GÂNDIRE: 7 

O fi bine să faci galerie pentru echipa 
adversă? 

SCOR CUMULATIV: 37 


ȘI RESTUL LUMII... 

#6 LAUREN PAGE 

STIL ÎN MODĂ: 9 

Spre deosebire de Sheridan Riley, ea poate 
trece drept o Ashley oricând. 

STIL ÎN SOCIETATE: 9 

Debutul ei în echipa de dans s-a produs fara 
nicio eroare! 

STILUL DE A ZÂMBI: 7 

Într-un final începe să iasă la iveală şi 
zâmbetul ei! 

STIL ÎN GÂNDIRE: 8 

Singura dansatoare care s-a gândit să poarte 
colanti de culoarea pielu cu rochita aia minusculă 
ca să nu degere! 

SCOR CUMULATIV: 33 

11 
MINCIUNA SI INTRERUPATORUL 
DIN DULAP 


A.A. MAI FUSESE LA PETRECERI 
MIXTE ÎNAINTE. CU TOATE astea, Ashley nu 
exagerase când spusese că petrecerea din seara 
asta va fi tare. În primul rând, locaţia era 
fantastică. Era mult mai super decât o casă. Era un 
apartament pe trei etaje în centrul oraşului, în 
cartierul şic South of Market. Clădirea fusese un 
depozit, aşa că tavanele erau foarte înalte, zidurile 
erau din cărămidă aparentă şi o scară în spirală din 
fier forjat unea fiecare etaj de următorul. 
Apartamentul era al unuia dintre jucătorii de la 
Gregory Hall, ai cărui părinţi erau plecaţi într-o 
croazieră de şase săptămâni pe Marea Egee şi care- 
şi lăsaseră apartamentul şi fiul în grija unui 
majordom binevoitor şi practic surd, care se 
retrăsese în siguranţă în camera lui, uitându-se la 
BBC America. 

Lui A.A. îi plăcu grozav bucataria în stil 
industrial de la primul etaj, care dădea într-o 
imensă sufragerie la demisol. Blatul din bucătărie 
era plin de doze de suc sau energizant, goale sau 
aproape goale, şi de pungi de chipsuri şi covrigei 
deschise. Singura piesă de mobilier din sufragerie 
era o canapea uriaşă, joasă, în formă de L, o 
singură latură a ei fiind mai mare decât un pat 
dublu. Peretele din spate era plin de rafturi de cărți 
pe toată lungimea lui. Dacă va avea şi ea vreodată 
vreun cuibusor în oraş când va creşte, exact aşa şi- 
ar dori să fie. 

Într-o zi, spera să locuiască într-o casă pe 
plajă in Malibu, iar acesta ar fi fost locul perfect în 
care să se în retragă când venea în oraş ca să-şi 
viziteze părinţii sau ca să meargă la cumpărături. 
Sufrageria dădea spre o terasă pe mai multe 

niveluri, cu priveliste catre intregul oras, cladirea 
Transamerica parand a fi o piramida luminoasa ce 
plutea in aer. A.A. se plimba peste tot, absorbind 
totul. Erau foarte multi copii la petrecere, dar mai 
multi dintre baieti pareau sa se fi adunat pe etajele 
inferioare, jucând poker, darts sau ping-pong, in 
timp ce fetele se aciuiasera în grupuri pe scară, 
vorbind despre băieți. 

Le făcu semn cu mâna fetelor de la Şcoala 
Domnisoarei Gamble, surprinsă că fuseseră 
invitate atât de multe dintre ele. De obicei, numai 
cele trei Ashley şi cele cărora ele le dădeau 
aprobarea veneau la astfel de evenimente, dar se 
pare că vorba se dusese şi toată lumea aflase. Ce 
naiba făcea Guinevere „Cap de Acadea” Parker 
lângă combina muzicală? A.A. a fost chiar 
surprinsă să vadă că un grup de fete dintr-a şasea 
reuşiseră şi ele să intre neinvitate la petrecere. 

Într-o cameră din spate se desfăşura un joc 
înfocat de Adevăr sau Provocare, iar A.A. avu grijă 
să stea departe de el. Îi plăcea să se sărute cu băieți 
— sau cam a aşa ceva. Adică, îi plăcea să se sărute 
cu un băiat care-i plăcea, dacă asta avea logică. O 
lună întreagă, peste vară, fericită, aşteptase să se 
întâlnească (şi să se sărute) cu iubitul ei de pe net, 
laxjock. 

Însă el se dovedise a fi un miraj. Sau, posibil 
— probabil laxjock era Tri. Macar daca ar fi putut 
vorbi cu el despre asta, dar nu avusese niciodata 
ocazia. Încă de la petrecere, Tri era lipit de Ashley 
ca ursul de miere. Motivul principal pentru care 
A.A. nu stătea locului, inghesuindu-se peste alţii 
ca să urce scările, ratacind pe terasă sau pierzandu- 
se prin camere era exact acesta: nu dorea să dea 
nas în nas cu Ashley şi Tri. 

I se întorcea stomacul pe dos la vederea celor 
doi porumbei. A.A. se aplecă peste balustrada 
terasei de la etajul trei, privind visătoare luminile 
oraşului. În ciuda momentelor în care exploda de 
răutate, Ashley era o fată de treabă, şi era una 

dintre prietenele cele mai bune ale lui A.A.. La fel 
era si Tri. Ar trebui să fie fericită că se plac şi că 
vor să-şi petreacă timpul împreună. Corect? Gresit. 

Uneori, A.A. îşi dorea ca ei să nu se fi întâlnit 
niciodată. Care era problema ei? Sigur, îi lipsea Tri 
— ei doi obişnuiau să-şi petreacă timpul împreună 
relaxându-se, jucându-se pe calculator, sau pur şi 
simplu... nefăcând nimic. Asta era tot, nu? Era 
doar un pic geloasă că el nu mai avea timp să stea 
cu ea, ca înainte. Atunci de ce comentariul lui 
Ashley cum că avea nevoie de un luciu de buze o 
întorsese pe dos? Un lucru ştia sigur — cu siguranţă 
nu avea chef să-i vadă cum se sărută pasional toată 
seara. 

— Tu trebuie să fii A.A.. Un tip înalt cu 
piciorul bandajat veni schiopatand şi se opri lângă 
ea, sprijinindu-se cu spatele de balustrada de oţel 
si sorbind dintr-un pahar de plastic. Tri mi-a spus 
totul despre tine. Eu sunt Hunter Mason. 

— Salut. 

Ashley schiţă un zâmbet. Deci el era atacantul 
fenomenal despre care îi povestise Tri. Dar cum 
adică Tri îi spusese totul despre ea? Ce era de 
spus? Probabil rautati despre faptul că se sărutase 
cu băieţii de la Saint A.. Sau poate despre cum se 
dăduse el drept laxjock şi o dusese de nas timp de 
o lună ca apoi să o lase baltă. Probabil că era cel 
mai tare subiect de glumă la Gregory Hall. 

— Ce ţi-a povestit Tri, mai exact? Că-l bat la 
toate jocurile de calculator pe care le are? 

— În mare parte că eşti o tipă super, zâmbi 
Hunter. 

A.A. se mai relaxă un pic. Bine, poate că Tri 
n-o vorbea de rău. Sau poate că Hunter era un tip 
josnic care încerca să se dea la o ţintă sigură. Era 
înalt pentru vârsta lui — nu ca Tri — şi dacă părul lui 
n-ar fi fost ca o portocală în flăcări, ar fi arătat 
chiar bine. Discutară despre nimicuri o vreme şi 
aşa află că Hunter era singur la părinţi şi, ca şi ea, 
locuia doar cu mama lui, care era divorțată. 


89 


Cand pe terasă începură sa bata ploaia şi 
vântul, intrară în biroul dotat cu toată tehnica 
modernă, A.A. se aşeză pe scaunul Aeron, de un 
gri metalic, iar Hunter se sprijini de marginea 
biroului. Însă tocmai când începuse să se mai 
relaxeze, cu colţul ochiului A.A. o descoperi pe 
Ashley pe hol. Se ţinea de mână cu Tri, de parcă n- 
ar fi suportat să se despartă de el nici măcar o 
secundă. Ashley purta chiar un tricou pe care scria 
„Ashley şi Tri” cu litere brodate. În! 

Putea să o audă pe Ashley spunându-i cuiva 
de pe hol că vrea să se uite prin telescopul din 
birou. A.A. încremeni. Probabil că vor intra, îi vor 
vedea pe A.A. si pe Hunter, iar apoi vor sta toți 
patru toată seara, ca un fel de întâlnire la dublu 
instant. A.A. simţi că se sufocă. Trebuia să se 
ascundă. Dar unde? 

Ploua cu găleata, iar terasa era descoperită. 
Nu avea cum să fugă pe acolo. Dacă ieşea din 
cameră, ar fi dat nas în nas cu Ashley şi cu Tri. Nu 
avea unde să se ascundă, în afară de un dulap 
folosit ca spaţiu di depozitare, aflat într-un colt. 
A.A. privi, fascinată, cum uşa dulapului se 
deschide brusc şi un băiat şi o fată ies 
împleticindu-se afară, chicotind. Mai auzise de la o 
grămadă de oameni că joacă ceva numit Şapte 
minute în Rai, în care trebuia să-ţi petreci şapte 
minute cu un băiat într-un dulap. Scopul final al 
jocului era să te săruţi cu el. Însă când se terminau 
cele şapte minute, la fel se termina şi relația cu el. 

Auzi paşi lângă uşă, Ashley şi Tri, cei doi aşa- 
numiți cei mai buni prieteni ai ei, urmau să intre in 
orice secundă. Trebuia să se ascundă. 

Hunter trebuie să-i fi observat privirea 
disperată, agitată, pe care o aruncase spre dulap, 
pentru că începu deodată să vorbească. 

— Hei, vrei şi tu să joci asta? o întrebă el, 
atingând-o pe mânecă. Şapte minute? o tachină. 

— Ăăă, trase ea de timp. 

Hunter parea un tip destul de dragut, insa in 
nici un caz nu avea să se sărute cu el. N-avea de 
gând să-l lase s-o atingă. Il cunoştea doar de zece 
minute. Însă, înainte să apuce să-i răspundă, 
Hunter traversă camera într-o secundă, deschise 
uşa dulapului, intră în el şi se uită la ea, ridicând o 
sprânceană, provocator. 

A.A. trase aer în piept cu putere şi se duse 
după el. Vocea lui Ashley se auzea mai aproape, 
mai tare, iar Tri era fix în urma ei. Nu mai avea 
nicio secundă la dispoziţie. Trebuia să iasă din 
cameră, să scape de ei. Însă dacă Hunter credea că 
o să-l sărute, urma să aibă o surpriză. 

Din trei paşi traversă camera. Intră în dulap, 
împiedicându-se de o cutie plină de hârtie de 
copiator şi lovindu-se la tâmplă de un umeras. 
Hunter începu să tragă uşa, însă, înainte să o 
închidă de tot, A.A. îi puse o mână pe braţ. 

— Uite ce-i, e o poveste lungă, dar am nevoie 
să stau un timp ascunsă. E vorba de cineva care 
îmi displace profund şi pe care nu vreau să-l 
întâlnesc în momentul ăsta. Şi nu vreau să joc 
Jocul ăla sau altceva. E-n regulă? 

Spre marea ei surprindere, Hunter păru mai 
degrabă uşurat de explicaţia ei. 

— Bineînţeles că e-n regulă, zise el, dând din 
cap. 

Îi era atât de recunoscătoare că îl luă în braţe 
prieteneşte când se întinse să prindă mânerul de la 
uşa dulapului. Însă, dacă ea credea că scăpase 
dintr-o situaţie jenantă, se înşela amarnic. 

Pentru că ultimul lucru pe care-l văzu înainte 
să închidă uşa de la dulap a fost figura lui Tri, 
surprinsă şi dezaprobatoare — acesta se uită drept 
în ochii ei. 

12 
NOUA MANTRA A LUI LAUREN? 
SALVAȚI JUCĂTORII DE LACROSSE. 
SALVATI LUMEA 


LAUREN URCĂ SCARA RASUCITA 
PÂNĂ LA ETAJUL DOI, TRECÂND pe lângă 
fetele bârfitoare care se aciuiaseră lângă balustradă 
si încercând să n-o scape pe Lili din ochi. Lauren 
era obişnuită cu asemenea apartamente — propriul 
ei dormitor în uriaşul conac cu vedere spre port 
cumpărat de părinţii ei avea etajul doi dedicat 
spațiului de dormit şi de distracție — însă cu 
siguranță nu era obişnuită cu petrecerile mixte. 

Dex se dăduse cam tare peste cap ca s-o 
pregătească pentru acest eveniment. Îi spusese să 
se asigure că-şi toarnă singură băutura în pahar, de 
preferat dintr-o sticlă sau doză nedesfăcută, astfel 
încât să fie sigură că nimeni nu adăugase vreo 
ciudatenie în băutură înainte să o bea ea. Lauren 
nu credea că vreunul dintre băieți ar fi in stare să 
facă aşa ceva, din moment ce majoritatea dintre ei 
nici măcar nu încercau să intre în vorbă cu o fată, 
darămite să mai şi profite de pe urma ei. Însă Dex 
era Dex. Super protector. Cu toate astea, poate 
avea si el dreptate. Lauren desfacu cu mâna ei 
capacul unei sticle de un litru de Sprite si isi turna 
intr-un pahar. Pana aici, toate bune. 

— Şi orice ai face, o avertizase Dex, nu te 
lăsa implicată in vreo activitate care presupune 
sărutatul în dulapuri timp de şapte minute. Dacă 
unui băiat îi place cu adevărat de tine, te va invita 
în oraş. Tu esti o fată foarte drăguță, Lauren. Nu e 
nevoie să te saruti cu un străin pe întuneric ca să-ţi 
faci un prieten. 

Dex nu-i mai spusese niciodată lui Lauren 
asemenea cuvinte care s-o facă să roşească. În 

mare parte din timp, nu faceau decat sa se 
tachineze şi să-şi spună unul altuia „urâtule”. 

Observa că Lili se mişca repede prin mulţime, 
urcând următorul rând de trepte, ca să ajungă la 
ultimul etaj. Până ca Lauren să apuce să treacă de 
un tip mai voinic care încerca din răsputeri să-şi 
pună în echilibru un abajur pe cap, Lili dispăruse. 
Muzica se auzea tare pe fiecare etaj şi fiecare 
cameră în parte era plină de băieți şi fete care 
arătau bine şi care petreceau împreună. Lauren 
strânse mai bine în mână paharul de plastic plin cu 
Sprite, încercând să nu verse nicio picătură în timp 
ce înainta anevoios pe scara în spirală. Ultimul 
lucru pe care şi-l dorea era să atragă toată atenţia 
asupra ei. 

O părticică din ea isi dorea să stea într-un 
colt, sorbind din Sprite şi uitându-se la toți ceilalți 
cum se distrează. Dar asta era vechea Lauren, se 
certă ea în gând cea cu părul ciufulit, cu obraji 
bucalati şi haine proaste. Noua Lauren juca într-un 
reality-show, îşi tundea părul la Christophe în 
Beverly Hills de două ori pe lună şi îşi cumpăra 
hainele cu ajutorul unei armate de shopperi 
personali. 

Deci despre asta era vorba când erai o Ashley 
— lovituri înalte cu piciorul la un meci de lacrosse, 
iar acum distracţie zgomotoasă la o petrecere 
mixtă. Anul trecut nu făcea decât să se uite la 
Heroes în reluare vineri seara, îndrăgostită 
puternic de eroul drăguţ care avea abilitatea de a 
absorbi puterile altora. 

Dacă ar putea măcar să absoarbă suficient din 
popularitatea celor trei Ashley ca să devină şi ea 
populară, atunci poate că ar reuşi să schimbe 
lucrurile. Până acum, se părea că se multumisera s- 
o lase să facă parte din grupul lor atât timp cât 
camerele de luat vederi erau atintite asupra lor, dar 
ce se va întâmpla odată ce emisiunea se va 
termina? 

Lauren se uita in jurul ei. Era fericita sa vada 
o grămadă dintre fetele din clasă părând super 
fericite că fuseseră lăsate să vină şi ele la 
petrecere. Mentionase şi ea în treacăt evenimentul 
într-un mail către Guinevere Parker, sugerându-i 
că ar fi o ocazie bună să scrie un articol pentru 
Pagina Şapte din ziarul şcolii, care se ocupa de 
ceea ce se mai petrecea în cercurile sociale, şi 
adăugând că oricine şi oricare elevă din clasa a 
şaptea ar fi bine-venită la petrecere. 

Lauren hotărî să urce şi ultimul rând de trepte 
şi să le caute pe Lili şi celelalte Ashley. Iat-o! Usa 
de la baie era deschisă şi înăuntru era Lili, care 
stătea pe blatul din marmură, legănându-şi 
picioarele, vorbind cu trei alte fete şi comparându- 
si luciul de buze cu ele. 

Lauren îi făcu semn cu mâna şi Lili isi flutură 
degetele a salut. Lauren ezită, gândindu-se dacă ar 
fi bine să intre în baie, dar nu mai era loc şi pentru 
ea pe blat. Trecu mai departe. 

În biroul uriaş, cu mobilier gri cu linii fine şi 
computer G5 cu ecran plat de treizeci de inchi, 
dădu peste Ashley şi Tri, într-un colt, vorbind cu 
alti copii. A.A. tot îşi bătea gura degeaba ca Tri era 
mic de statură, dar asta nu însemna că nu era cel 
mai frumos băiat din clasa a şaptea de la Gregory 
Hall. Era atât de frumos că ar fi putut să se facă 
actor — nu toţi actorii sunt mici de înălțime? 

Lauren se duse spre ei tocmai când Ashley se 
ridica de pe canapea şi îl trăgea şi pe Tri în 
picioare după ea. 

— Pleci? o întrebă Lauren. 

— Doar ca să iau o gură de aer proaspăt, zise 
Ashley. S-a oprit ploaia, în sfârşit. 

— Pe A.A. ai văzut-o? 

Lauren n-o văzuse deloc de când sosise la 
petrecere. 

— Nu, clătină Ashley din cap. 

Lauren se intimidă şi nu se luă după Ashley şi 
Tri, aşa că intră într-o altă cameră. Lauren se uită 

la paharul ei, care acum era gol. Îi cam dispăruse 
curajul. Era la petrecere, dar cele trei Ashley o 
lăsaseră baltă. Poate că, dacă s-ar duce înapoi la 
bucatarie să mai pună nişte Sprite, ar mai pierde 
ceva vreme, până venea momentul în care ajungea 
Dex să o ia de la petrecere. Văzu un tip 
supraponderal care părea mai degrabă a fi la 
facultate decât la liceu, care stătea singur într-un 
colţ, însă părea cam ciudat şi nu foarte prietenos. 
Se uita în gol şi avea un rucsac atârnat pe un umăr. 

— Ce rahat. 

Un tip se apropiase de ea. Era roşu la fata. 
Avea părul blond ciufulit şi ochii verzi sclipitori, şi 
o pată mare şi întunecată pe tricoul lui de rugbi. 

— Bună treabă, nu? o întrebă el, frecându-şi 
pata. Nici măcar nu jucam şi am fost stropit. 
Clătină din cap. Cred că se asortează cu asta, 
adăugă, arătându-i o pată roşie de ketchup. 

Lauren zâmbi şi îi întinse câteva servetele. Îl 
recunoscu drept unul dintre băieții din gaşca lui Tri 
Fitzpatrick. Era drăguţ din partea lui că-i păsa de 
tricoul său. Majoritatea băieților se simțeau in 
largul lor şi in zdrente. 

— Cât de rău arată? o întrebă el. 

Lauren ridică din umeri. 

— E OK. Nici măcar nu se mai vede. 

— Bine. Oftă plin de dramatism. Unele dintre 
fetele de la Scoala Domnişoarei Gamble m-ar da 
afară din cameră sau mi-ar spune să plec acasă ca 
să mă schimb. 

Lauren nu se putu abtine să nu se uite la 
Ashley, care era afară pe terasă şi vorbea cu Tri, cu 
părul perfect aranjat. Ashley probabil că ar 
considera că o pată de suc e o insultă pentru ochi, 
iar una de ketchup ar fi o grozăvie pentru mintea 
omenească. 

— Atât timp cât nu e sânge, îl avertiza 
Lauren. 

— Mă jur că nu e. Asta numai dacă un 
apărător de la Reed Prep nu m-a înjunghiat cât 

urcam scarile. Au dat buzna la petrecerea noastra, 
spuse el zâmbind, arătând spre un grup de băieți 
gălăgioşi care tocmai sosiseră. 

Lauren se uită unde îi arătase el şi, cu 
siguranţă erau nişte tipi din echipa de la Reed Prep 
care tocmai intraseră în apartament. Băieţii de la 
Gregory Hall păreau prea supăraţi la vederea 
rivalilor lor. Majoritatea lor erau prieteni oricum, 
fuseseră chiar la grădiniţă împreună. 

— Atunci n-ai să mori din asta, cred, zise ea 
şi începu să râdă. 

— Cred. El oftă. Dacă spui tu. 

Oare era adevărat? Oare Lauren Page flirta cu 
tip? Iar el chiar îi răspundea? 

Până să-l tragă prietenii lui după ei — mergeau 
la o altă petrecere în St. Francis Wood — Christian 
îi ceruse numărul de telefon. 


Imediat ce el plecă, Lauren se trezi vorbind 
cu un alt băiat, care intrase ca să caute o lavetă cu 
care să şteargă ceva ce se vărsase pe masuta de 
cafea. Îi dădu şi lui, fericită, mai multe servetele. 
Ca şi Christian, era jucător de lacrosse, dar el era 
în clasa a şaptea la Saint A.. Se pare că era de 
datoria ei să-i salveze pe băieți de murdărie în 
seara aceea. 

Si el era drăguţ, dar în alt fel decât Christian. 
Alex avea părul închis la culoare, pielea măslinie 
şi ochi care păreau aproape negri. Îl ajută să 
şteargă mizeria iar apoi începură să vorbească 
despre orice, de la muzica de la petrecere la 
vremea oribilă din San Francisco. 

Ea îi povesti despre părinţii ei, iar el îi spuse 
despre familia lui. Bunica lui era catalană, îi zise, 
şi obişnuia să-i cânte în spaniolă când era mic. 
Când deveni brusc jenat şi îşi ceru scuze pentru că 
nu obişnuia să vorbească despre viaţa lui 
personală, inima lui Lauren se topi toată, ca o 
îngheţată într-o zi toridă. Era ceva în ochii 
intunecati, chiar meditativi, ai lui Alex, iar modul 

in care îi cădea părul pe fata o făcea să se simtă 
moale ca un jeleu pe dinăuntru. Când îi ceru şi el 
numărul de telefon, i-l dădu fără umbră de îndoială 
în suflet. 

Lauren se uită în jurul ei prin cameră. Nu se 
vedea nici urmă de vreo Ashley prin preajmă, dar 
nu-i pasa. Doi băieţi îi ceruseră numărul de telefon 
$i niciunul dintre ei nu încercase să o târască până 
într-un dulap. 

Băieți cărora le plăcea de ea. Ce ciudat era! 
Niciodată nu i se mai întâmplase aşa ceva. Însă 
asta fusese VIDA. Viaţa. Înainte. De. Ashleys. 

13 
SE SPUNE CA UN SARUT POATE 
FI 
O VIRGULA, UN SEMN 
DE INTREBARE SAU UN SEMN 
DE MIRARE, ÎNSĂ PENTRU LILI 
SUNT TOATE TREI 


LILI ÎL VĂZU PE MAX IMEDIAT CE 
ACESTA AJUNSE LA PETRECERE şi ştia că şi 
el o văzuse. Privirile li se întâlniră din colţurile 
opuse ale camerei (mai degrabă peste două 
camere, din moment ce ea se uita de la etajul doi la 
unu). El îi zâmbi timid, iar inima ei tresăltă, însă 
încercă să nu lase să se vadă asta, concentrându-se 
asupra sfaturilor de machiaj pe care le revărsa 
peste ea o tipă dintr-a opta. 

Trebuia să pară distantă, să nu se poarte ca o 
fană disperată îndrăgostită fără scăpare de un 
Jucător de lacrosse. 

Deşi trebuia să recunoască realitatea: exact 
asta era. 

Lili îşi acordă o oră să se plimbe printre toți 
cei de la petrecere, să vadă tot apartamentul şi să 
trimită bezele către toţi cunoscutii, şi să flirteze cu 
cât mai multi băieţi posibil. O oră care să-i permită 
lui Max să o vadă cum se plimbă pe scara în 
spirală, cu rochita ei super scurtă, cu noii ei pantofi 
de tangou şi cu tocurile de şapte centimetri. O oră 
ca el să-i vadă părul lucios cum se unduieşte şi 
buzele roz cum îi zâmbesc. După ce va trece ora 
respectivă, se va asigura că se apropie cât mai mult 
de el şi nu se va mai mişca de acolo. 

La fel ca orice plan al lui Lili, şi ăsta merse ca 
uns. 

După ce străbătu în lung şi-n lat apartamentul 
de mai multe ori, se trezi în mijlocul unui grup de 
copii înghesuiți pe hol. Aşteptau cu toţi să iasă pe 


98 


terasă, unde cineva trebuia să lanseze nişte 
artificii. Îşi făcu loc printre ei până ce ajunse 
aproape-dar-nu-prea-aproape de el, sperând că nu 
va părea nimic ieşit din comun că ajunsese acolo. 

Max se întoarse şi păru plăcut surprins. 

— Salut! 

— Salut şi tie, zise ea relaxată, de parca de- 
abia atunci observase că e lângă ea. Ce faci aici? 
Nu sunteţi voi cumva... duşmanii? 

— Am fost invitaţi! protesta Max. Ce 
înseamnă o petrecere în cinstea victoriei fără 
învingători? Glumi el. 

Lili zâmbi. Câţiva dintre cei din spate o 
impinsera in faţă, mai aproape de el. 

— Ups. Scuze! 

Max o prinse şi o ajută să-şi recapete 
echilibrul, iar apoi îi zâmbi. Lili se gândi că 
amândoi par nişte idioţi, aşa cum stau ei acolo şi 
îşi zâmbesc unul celuilalt. Era sigură că simte ceva 
şi din partea lui. O plăcea şi el. 

— Madame Lebrun e o adevărată figură, nu? 
spuse Lili. 

— Cred că am numărat cincizeci şi trei de 
strănuturi ora trecută. Max începu să râdă. E 
alergică la ceva? 

Lili incuviinta repede. 

— Asta nu e nimic. Anul trecut i-a fost atât de 
rău că a leşinat! 

— Chiar aşa? 

— Trebuia să vezi cu ochii tai. A strănutat atât 
de tare că şi-a pierdut cunoştinţa, s-a împiedicat de 
covor şi a dat cu capul de pământ. Sângera atât de 
tare că eu şi Greg — celălalt tip care era la oră — am 
crezut că e cazul să sunăm la 112. 

— Nu-mi vine să cred! 

— Da. N-a fost aşa. Am inventat totul. 

Îi făcu cu ochiul. Oare ce-o apucase? 

Preţ de o secundă, Max păru că nu mai ştie ce 
să creadă, iar apoi pufni în râs. Umerii 1 se relaxară 
ŞI rânji spre ea. 

— $i tu esti o adevarata figura. 

Se apropie $i mai tare de ea ca sa le faca loc 
unor copii care voiau să ajungă pe terasă. De afară 
se auzeau deja primele explozii şi şuierături ale 
tuburilor de artificii. Pe hol se adunara şi mai multi 
copii, încercând să ajungă pe terasă, iar 
următoarele bubuituri au fost atât de puternice că 
Lili trebui să-şi pună mâinile la urechi. 

— Vrei să te ascunzi acolo? o întrebă Max, 
găsind o uşă care dădea într-o debara mică. Vrei să 
aşteptam acolo până ce trec artificiile? 

Lili încuviinţă din cap, fericită să scape de 
mulțime şi de zgomot. Debaraua era un loc îngust 
si întunecat. Stăteau atât de aproape unul de 
celălalt că aproape o atingea cu blugii în zona 
genunchiului ei dezgolit. 

— Deci Madame n-a leşinat. Acum, cum pot 
să mai am încredere în tine? întrebă Max, ridicând 
o sprânceană în lumina slabă. 

— Ma faci mincinoasă, Maxwell Costa? 
întrebă ea, părând de-a dreptul indignata. 

— Tu ai spus-o, nu eu, Ashley Li. 

Era prima oară cand îi spunea pe nume. Si îi 
spusese Ashley, nimeni nu-i mai spunea aşa, ceea 
ce suna mai intim, mai special. Apoi se treziră atât 
de aproape unul de celălalt că îi stătea practic în 
braţe, iar capul lui era atât de aproape de al ei. 
Cotul cuiva — al ei? — al lui? — atinse 
întrerupătorul şi se făcu atât de întuneric că 
aproape nu-i mai vedea chipul. Niciunul nu scoase 
un cuvânt, iar Lili ştiu ce urmează să se întâmple. 

Urma să o sarute. 

Închise ochii şi buzele li se atinseră. 

Orice ar fi zis celelalte Ashley, Lili chiar mai 
sărutase un băiat. Exact aşa cum le spusese şi 
prietenelor ei, sărutase un băiat când fusese în 
Taiwan vara trecută. Băiatul era un prieten al 
vărului lui Lili, avea treisprezece ani, era drăguţ, 
agitat şi timid. Tocmai asta fusese problema. Era 
atât de timid şi de agitat că, atunci când se 

aplecase s-o sărute, nu apucase să o sărute pe gură 
şi ajunsese cu buzele pe bărbia ei! Fusese destul de 
scârbos. Umed şi rece şi neașteptat, total 
dezamăgitor, iar băiatul se simtise atât de jenat că 
nu se mai apropiase de ea deloc. 

Prietenele ei nu trebuiau să cunoască toate 
detaliile îngrozitoare şi nu aveau nicio şansă să 
afle mai multe despre asta. Numai dacă Ashley nu 
avea de gând să trimită spioni în Taiwan ca să afle 
adevărul, bineînţeles. Lili o considera în stare şi de 
aşa ceva, 

Dar sărutul ăsta era complet diferit. Sărutul 
acesta era blând dar încrezător, de-a dreptul intens. 
I se uscă brusc gura şi de-abia îşi mai amintea cum 
să vorbească în engleză, darămite în franceză. 

Se pierdu cu totul în sărutul ăsta şi tot stresul 
care-i apăsa umerii — competiţia cu Ashley pentru 
a câştiga coroana de Regină a preadolescentelor, 
presiunea pe care părinţii o puneau asupra ei să 
înveţe bine la şcoală şi evaluarea de pe 
AshleyRank — toate dispărură. Era in al nouălea 
cer. 

Cand se dezlipiră într-un final unul de 
celălalt, Max batu darabana cu degetele în perete şi 
îşi întoarse privirea. Când se răsuci către ea, în 
mintea lui Lili sună un clopoțel de alarmă. Se 
întâmpla ceva. Figura lui drăguță era tulburată, de 
parcă şi-ar fi amintit ceva de rău. 

— E totul în regulă? reuşi ea să spună, cu 
respirația încă tăiată din pricina sărutului. 

— Da, da. Nici măcar nu se putea uita în 
ochii ei. Doar că e... ciudat. 

— Ce-i ciudat? 

Acum ea devenise agitată. Acum era de-a 
dreptul îngrozită. 

— Vreau să spun, ăăă... Ne mai vedem, bine? 

Ne mai vedem? 

Oh oh. Lui Lili nu-i plăcea cum suna asta. 

— Uite ce e, am să te sun eu... 

Max îi dădu drumul la mână si deschise usa. 

— Unde pleci? îl întrebă ea. Putem să vorbim 
despre asta? 

Ce se întâmpla? De ce se purta atât de aiurea? 
Era vorba doar de un sărut. Avea ea păduchi, sau 
ce? De ce Max se purta ca şi cum tot ce-şi dorea 
era să fugă cât mai departe, foarte departe de ea? 
Asta se întâmpla când te sărutai cu un băiat? Oare 
avea mama ei dreptate? 

— Pa, îi zise Max, ieşind atât de repede că se 
ciocni de un tip mai gras care purta un rucsac. 

Apoi pur şi simplu dispăru, lăsând-o pe Lili 
să iasă afară singură în holul acum pustiu, cu 
figura schimonosită de plâns. 

www.AshleyRank.com 

Inimile inca ne mai bat cu putere dupa cat 

Red Bull a băut aseară la prima petrecere F-B 
(adică fete şi băieți) a anului! U-raaa! 


#1 ASHLEY SPENCER 

STIL IN MODA: 10 

Ne inveseleste tricoul Deesh cu Baiat şi Fata 
pe care-l purta aseară, care avea numele 
Prietenului Adorabil scris deasupra siluetei unui 
băieţel şi numele ei deasupra siluetei unei fetiţe. 
Bravo pentru că ţi-ai deschis inima! 

STIL ÎN SOCIETATE: 10 

Pentru că este jumătate din Cuplul Cel Mai 
Tare din clasa a şaptea. 

STILUL DE A ZÂMBI: 10 

Ne-a zâmbit tuturor în aceeaşi măsură. 

STIL ÎN GÂNDIRE: 9 

N-a vrut să guste nici măcar un chips. 
Probabil că a fost o idee bună. (Râgâială!) 

SCOR CUMULATIV: 39 


#2 ASHLEY ,,A.A.” ALIOTO 

STIL IN MODA: 10 

Întotdeauna arată sic fără să depună niciun 
efort. Pun pariu că tricoul ei super, asimetric, era 
tot ceva căpătat de la mama ei model. 

STIL ÎN SOCIETATE: 9 

Să dispari într-un dulap cu un băiat pe care 
de-abia l-ai cunoscut? Dacă nu are grijă, în curând 
va căpăta o reputaţie proastă! 

STIL DE A ZÂMBI: 8 

Regina Dulapurilor nu părea atât de fericită 
când s-a deschis uşa. 

STIL ÎN GÂNDIRE: 8 

Nu e o idee bună să te joci cu minţile unui alt 
băiat când de-abia ai scăpat de fostul tău urmăritor. 

SCOR CUMULATIV: 35 

urmatorul>> 

#2 ASHLEY „LILI” LI 

STIL IN MODA: 10 

Arata ca o păpuşică într-o rochita mini, gri 
fumuriu, romantică, vaporoasă, accesorizată cu o 
fundă mare. 

STIL ÎN SOCIETATE: 10 

S-a descurcat de minune, i-a aiurit pe toți 
băieții de la petrecere, inclusiv pe un jucător 
anume de la Reed Prep. 

STILUL DE A ZÂMBI: 8 

Niciodată nu am văzut-o mai fericită ca la 
începutul petrecerii, însă a plecat părând supărată. 
Ştie cineva ce s-a întâmplat? 

STIL ÎN GÂNDIRE: 7 

Rochia a părut un pic cam scurtă pentru a 
urca şi cobori întruna pe scări. 

SCOR CUMULATIV: 35 


ȘI RESTUL LUMII... 

45 LAUREN PAGE 

STIL ÎN MODĂ: 10 

Rochita ei din jerseu de mătase de la Foley & 
Corrina (am întrebat) era pur şi simplu prea 
drăguță! 

STIL ÎN SOCIETATE: 8 

A fost văzută flirtand nu cu unul, ci cu doi 
băieți la chef! Poate că e prea mult, prea bine? 

STILUL DE A ZÂMBI: 7 

A devenit practic cea mai zambareata fata 
zilele astea. 

STIL ÎN GÂNDIRE: 9 

Se spune că ea a fost în spatele invitatiei pe 
care am primit-o. Super gest! 

SCOR CUMULATIV: 34 

14 
SINGURUL LUCRU PE CARE 
ÎL CELEBREAZĂ ASHLEY 
ESTE EA ÎNSĂŞI 


CEREMONIA PRIETENIEI A FOST 
GENIALĂ — CHIAR DACA ASHLEY trebuia să 
spună asta ea însăşi. Ideea îi venise pe moment la 
întâlnirea cu producătorii, iar acum, după numai o 
săptămână, devenise realitate. Nu numai atât: era 
într-un reality-show. Cât de tare e asta? 

În faţa camerelor de luat vederi, la ora 
domnişoarei Charm, grupuri de fete emotionate se 
ridicau să se prezinte. Ashley nu era surprinsă că 
aveau emoţii. Si ea ar fi avut emoţii dacă cele trei 
Ashley ar fi făcut bannere atât de patetice. 

Exact aşa cum se aşteptase ea, toată lumea 
făcuse cel mai la îndemână lucru. Sheridan Riley 
lipise un rând de gene false pe bannerul grupului 
său ca să reprezinte bretonul ei (prea scurt). 
Melody Myers şi Olivia Debartolo lipisera pe 
banner păpuşi de hârtie cu gemenele Olsen, ca să 
arate cât de tare se asemănau şi cât de inseparabile 
erau ele. Î-îh. Unele dintre fete chiar folosiseră 
creioane colorate ca să-şi decoreze bannerul. Salu- 
ut! Ce, erau sărace? Sau doar le fusese lene? Lui 
Ashley nu-i venea să creadă de câtă lipsa de 
inițiativă dădeau dovadă. 

Până şi cântecele tuturor celorlalte fete erau 
complet previzibile. Primul grup alesese „Ai un 
prieten”, care era un fel de cântec hippie al tuturor, 
pe care tatăl lui Ashley îl mai cânta din când în 
când la chitară. Era de tot plânsul şi nu era de 
ajutor nici faptul că două dintre cele patru fete 
începură să plângă când îl cântau. Al doilea grup a 
fost şi mai deplorabil, cântând melodia formaţiei 
Beatles „Cu puţin ajutor din partea prietenilor”. 
Daria Hart chiar arăta puţin ca Ringo. Ashley 


105 


trebui să-şi muşte buzele ca să n-o apuce 
istericalele. 

Însă trebuia să admită că Daria şi grupul ei — 
cele mai şterse trei fete din clasă nu făcuseră o 
treabă prea proastă cu bannerul lor. Folosiseră 
coperta albumului Beatles Sgt. Peppers Lonely 
Hearts Club Band, pentru că de acolo îşi luaseră 
melodia, şi îşi suprapuseseră în Photoshop feţele 
lor şterse peste ea. Măcar făcuseră un efort. 
Domnişoara Charm se extazia zgomotos în faţa 
acelui banner, însă nu-l văzuse inca pe cel al gastii 
Ashleys. 

Fetele din grupul lui Melody şi al Oliviei 
încercară cânte melodia de generic de la Sex and 
the City, însă, pentru că nu avea cuvinte, se cam 
încurcară pe la partea cu bum-bam-bum. În 
discursurile lor, vorbiră una despre cealaltă ca şi 
cum ar fi fost personaje din film. „Tu semeni atât 
de mult cu Carrie”, îi zise Melody lui Doro 
Hansen. „Slabă moartă, bleagă, dar cu păr atât de 
drăguţ.” Problema era că, deşi erau şi ele tot patru, 
niciuna nu voia să fie Samantha, fufa, aşa că erau 
două Charlotte, în schimb. 

Cele trei Ashley şi Lauren erau ultimele, aşa 
cum ceruseră producătorii. Bannerul lor 3-D era 
uluitor. Până şi Lili, care nu mai voia decât să fie 
în centrul atenţiei şi care devenise o plângăcioasă 
din momentul în care apăruseră camerele de luat 
vederi, o lăsase pe Ashley să-şi folosească propria 
creaţie dându-și seama că de fapt Ashley chiar ştia 
despre ce vorbea. 

Lili se purtase cam ciudat toată ziua. Plecase 
de la petrecerea de sâmbătă cu ochii inrositi, fara 
să spună nimănui ce se întâmplase. Ashley auzise 
că fusese un incident cu Broscuta de la Reed Prep 
(pentru că vorbea franceză, vă prindeti voi) şi 
jurase să afle toate detaliile. Acum spera numai că 
oricare ar fi fost problema, asta nu va afecta 
contribuţia lui Lili la programul lor. 

Toata lumea din clasa icni cu rasuflarea taiata 
cand fetele desfăcură pânza grea, de culoarea 
fildeşului. Lauren ţinând-o dintr-o parte, iar A.A. 
din partea cealaltă. Ashley era reprezentată, aşa 
cum plănuise, de o tiară uriaşă diamantată cusută 
pe pânză. Ca să-i închidă gura lui Lili, creaseră un 
Blackberry, aşa cum ceruse ea, o reproducere 
uriaşă a unui telefon făcut din piele neagră, cusută 
la mână. Pentru A.A., tăiaseră o minge de fotbal in 
două şi lipiseră o jumătate pe banner. Ashley nu 
vorbise serios în privinţa buzelor — spusese asta 
doar aşa, în faţa camerelor, pentru a crea senzaţie. 

Problema cu A.A.: era minunat de frumoasă. 
Cu pometii ei înalţi şi cu picioarele ei lungi, arăta 
ca un model. În plus, avea o personalitate dulce de 
la natură, iar Ashley nu putea permite ca A.A. să 
apară la televizor drept fata frumoasă şi angelică. 
Publicul avea dreptul să ştie că putea să fie cam 
uşuratică. 

A.A. o iertase pe Ashley pentru intepaturile 
ei, aşa cum Ashley ştia că avea să se întâmple. Ei, 
de fapt renuntase să mai discute despre asta, ceea 
ce era aproape acelaşi lucru. Lili devenise deodată 
botoasă şi dificilă, iar Tri tot nu se comporta ca un 
iubit adevărat, neavând curajul să o sărute încă, aşa 
că Ashley nu avea nevoie de mai mult stres pe cap. 

Persoana cel mai greu de reprezentat pe 
banner era Lauren, din motive evidente. Nu o 
cunoşteau cu adevărat şi era greu să-şi dea seama 
cu exactitate ce fel de personalitate avea. Se 
descurca bine la şcoală, iar părinţii ei erau fabulos 
de bogaţi. $i ce? Oricine era cineva la Scoala 
Domnişoarei Gamble era bogat. Într-un final, se 
hotărâră să facă o replică a meniului de la Ivy, 
restaurantul la care merseseră în L.A., ca să arate 
cum ştia ea atât de multe locuri super. Ashley îl 
angajase pe caligraful pe care-l folosea mama ei la 
evenimente ultra elegante pentru a reproduce exact 
meniul de acolo. 

În centrul bannerului, cuvântul Ashleys era 
brodat de mână de una dintre femeile care lucrau 
la ea acasă, care era din Guatemala. Fiecare dintre 
fete avea un discurs de ţinut (învăţat pe de rost, 
bineînţeles, şi repetat la infinit) despre una dintre 
membrele grupului. Lili vorbi despre Lauren, 
pentru că ea era singura dispusă să o facă. Lauren 
vorbi despre Ashley şi avu o groază de lucruri 
minunate de spus. Era atât de evident că Lauren se 
afla în spatele blogului. Părea să o adore pe Ashley 
ca pe un idol. Însă, se gândi Ashley, cine n-o iubea 
pe ea? A.A. vorbi despre Lili şi se descurcă binişor 
lăudându-i loialitatea, iar Ashley încheie cu un 
discurs din inimă despre A.A.. Până la urmă, era o 
celebrare a prieteniei. Şi, uitându-se la grupul ei, 
Ashley simţi cum 1 se umple inima de afecţiune 
pentru fete. O făceau să dea atât de bine. 

Cântecul lor era piesa de rezistenţă, iar Lili 
insistase să fie ea cea care îl alege. Hotărâseră să 
abordeze lucrurile din cu totul alt unghi decât 
celelalte grupuri şi să nu aleagă un cântec care să 
aibă în titlu cuvântul ,,prieten”. Aşa că aleseseră 
într-un final „Beautiful”, al Christinei Aguilera. 
„Suntem frumoase în toate modurile posibile” era 
versul care părea să descrie exact ceea ce simțeau 
una pentru cealaltă. În plus, scotea în evidență 
vocea dulce cu care putea cânta Ashley. Era atât de 
fericită că insistase ca toată lumea să cânte fără 
CD pe fundal. Dacă s-ar fi permis un 
acompaniament muzical, Lili şi-ar fi adus vioara şi 
ar fi furat toată atenţia numai pentru ea. 

La finalul orei, când producătorii strângeau şi 
toată lumea se dădea peste cap să laude bannerele 
şi prezentările celorlalte echipe, Jasper britanicul, 
care era mai drăguţ decât Matt, hotărâse Ashley, în 
principal din pricina accentului său îi zâmbi larg 
lui Ashley. 

— Cred că ţi-ai dat seama exact cum merge 
treaba, zise el, bătând-o pe umăr. Dacă o tii tot aşa, 
o să fii cea pentru care votează toată lumea. Şi, 

apropo, multumesc pentru pontul de acum doua 
seri. 

— A fost plăcerea mea, îi zâmbi Ashley. 

— Ce ţi-a spus Jasper? o întrebă Lili, care 
observase tot. 

— Nimic important. 

Ashley ridică din umeri. Nu voia să-i mai dea 
vreun indiciu lui Lili, ca apoi aceasta să mai pună 
la cale vreo înregistrare secretă. 

Subterfugiile erau singura modalitate de a 
câştiga. Nimeni nu câştigase vreodată un concurs 
televizat purtându-se frumos. 

15 
LAUREN SPUNE CA, DACA NU 
POTI 
FI CU CEL PE CARE ÎL IUBEŞTI, 
ATUNCI IUBESTE-L 
PE CEL CU CARE EŞTI 


LAUREN AVEA ÎNTÂLNIRE. PRIMA EI 
ÎNTÂLNIRE! DOUĂ PRIME întâlniri, de fapt. În 
aceeaşi zi. Şi aproximativ aceeaşi locaţie. Cum se 
ajunsese la asta? 

În primă fază, Christian o sunase să o întrebe 
din dacă nu vrea să iasă cu el prin Parcul Golden 
Gate într-o zi, după şcoală. Părea un pic agitat, 
aproape că-şi cerea scuze pentru telefon: lucra la 
un proiect de geografie urbană pentru şcoală şi 
avea nevoie să facă nişte muncă de cercetare la 
Grădina de Ceai Japoneză. La petrecere, Lauren îi 
spusese că parcul era unul dintre locurile ei 
preferate din oraş. I-ar plăcea să meargă cu el? 

Bineînţeles că i-ar plăcea! Lauren mergea 
mereu în Parcul Golden Gate când era mică, 
pentru că părinţii ei nu aveau multi bani şi nu te 
costa nimic să mergi în parc. Tatăl ei fusese 
asistent universitar când ea era mică şi îşi făcea 
lucrarea de doctorat, trăind dintr-o mică subvenție 
universitară. Mama ei lucra cu jumătate de norma 
la o organizație nonprofit care o plătea cu mai 
nimic ca să răspundă la telefon şi să scrie scrisori. 
Locul lor preferat pentru a petrece după-amiezile 
de duminică era Grădina de Ceai Japoneză. 
Bineînţeles, nu-i spusese toate detaliile despre 
copilaria ei săracă şi lui Christian. El mergea la 
Gregory Hall, si nu era la locurile fara plata. 
Lauren nu voia ca el sa afle ca locuise intr-o 
cladire micuta din cartierul Mission. 

În weekend, o sunase şi Alex. Mama lui era 
gazda unei recepții măreţe, plictisitoare — 

,distractiile obişnuite elitei sociale”, îi spusese el 
la telefon, „chestii de fiţe” — la Muzeul de Young 
din parc. Muzeul se închidea la cinci, iar recepţia 
nu începea decât la şase. Voia şi Lauren să stea cu 
el pe acolo timp de o oră? 

După ce pleca mulţimea, puteau să facă un tur 
al muzeului numai ei doi. Îşi amintea că ea îi 
spusese la petrecere că ii plac mult parcul şi 
muzeul. Of, Doamne, se gândi Lauren, cred că am 
spus aceleaşi lucruri tuturor de la petrecere! 
Trebuie să mai lucrez la conversațiile mele. 

Bineînţeles, seara in care avea loc 
evenimentul de la muzeu pregătit de mama lui 
Alex trebuia să fie miercuri, fix în ziua în care 
Christian se putea întâlni cu ea la Grădina de Ceai 
Japoneză. Lauren trase aer în piept cu putere şi îşi 
exprimă acordul de a face ambele lucruri. Ce 
făcuse? Oare stătea prin preajma celor trei Ashley 
atât de mult că începuse să se comporte ca una 
dintre ele? 

Să ieşi în oraş cu doi băieţi în acelaşi timp era 
exact genul de lucru egoist şi duplicitar de care ar 
fi Ashley in stare. Dar Lauren nu se putea abtine! 
Îi plăceau amândoi băieţii — ce era în neregulă la 
asta? Nu era ca şi cum fusese de acord să fie 
prietena vreunuia dintre ei sau aşa ceva. Pur şi 
simplu se distra şi ea. 

În afară de asta, o Ashley nu ar merge nici în 
ruptul capului în Grădina de Ceai Japoneză. Cu o 
zi în urmă, în timp ce lua prânzul cu cele trei 
Ashley, Lili desfiintase prăjitura cu ravas pe care o 
primiseră cu ocazia Zilei Internationale, spunând 
că era, de fapt, o invenţie americană. La fel ca şi 
porcul dulce-acrişor şi puiul generalului Tso. Apoi 
Lauren intervenise şi le spusese cum, acum o sută 
de ani, prăjiturelele cu răvaş fuseseră inventate de 
grădinarul japonez care avea grijă de Grădina de 
Ceai din parc. 

Crezuse că fetele erau interesate de asta, asa 
că vorbise mai departe despre cum cineva din L.A. 

prezisese că e inventatorul lor şi despre cum The 


Court of Historical Review’ decisese într-un final 
că ele apăruseră pentru prima oară în San 
Francisco — până când Ashley ridicase o mână ca 
s-o oprească, spunând că era cea mai plictisitoare 
poveste pe care o auzise vreodată. 

Din fericire, Christian nu părea că se 
plictiseşte când i-o spuse. Îi povesti totul în timp 
ce străbăteau una dintre cărările pietruite şi dădeau 
roată unui iaz liniştit, frumos, plin de nuferi. El 
purta încă uniforma de la Gregory Hall, cu cămaşa 
scoasă din pantaloni, iar părul lui blond-închis era 
atât de ciufulit de parcă ar fi venit la întâlnire 
dându-se peste cap. 

Lauren fugise acasă ca să se schimbe, 
spunându-i lui Dex să conducă foarte repede. El o 
ignorase, bineînţeles, şi condusese cu viteză 
normală, râzând de ea pentru că voise să înghesuie 
cât mai multe întâlniri într-o singură după-amiază. 
Se hotărâse să poarte blugi şi un tricou confortabil 
pe care scria un mesaj haios, „Nu mă face să-mi 
pierd minute prețioase din zi”, care spera că-l va 
face pe Christian să râdă. 

Cumva, i se părea mai putin stresant să iasă în 
oraş cu un băiat precum Christian decât cu cele trei 
Ashley. Sau cu oricare dintre fetele de la Şcoala 
Domnişoarei Gamble, de fapt. Lui nici măcar nu 
părea că-i pasă ce haine poartă, în afară de faptul 
că râsese când văzuse tricoul. Îi zâmbise doar 
foarte mult şi încercase s-o facă să râdă 
prefăcându-se că-şi pierde echilibrul şi cade pe una 
dintre pietrele care formau cărarea. 

Lui Lauren îi plăcea în mod special podul- 
lună, abrupt şi curbat, care semăna mai degrabă cu 
o scară decât cu un pod pe care puteai să-l treci la 
pas. Îi plăcea foarte tare să se catere pe el când era 
mică, folosindu-se de mâini ca să se poată urca 
până-n vârf. 

— E făcut după un tip de pod foarte vechi 
care se folosea în China antică pentru a trece peste 

canale, îi explică Lauren lui Christian, iar el isi 
notă totul foarte serios pe un caiet. 

Îşi făcuse griji să n-o creadă o tocilară, dar lui 
nu părea că-i pasa de asa ceva. 

— Facem întrecere până în vârf? îi sugeră el, 
aratandu-i cu capul spre pod, iar ea o rupse la fugă 
imediat — fără un mic avans, nu avea cum să 
câştige în faţa lui! 

Se distrau atât de tare că, atunci când îşi 
scoase telefonul ca să se uite la ceas, Lauren 
tresări. O durea sufletul, dar îşi dădea seama că era 
aproape cinci şi trebuia să se întâlnească şi cu 
Max. Nu prea o trăgea inima să plece. 

— Trebuie să mă întâlnesc cu mama acum, îi 
zise ea. Ura că trebuia să-l mintă pe Christian, dar i 
se părea cam nepoliticos să-i spună că se grăbeşte 
la întâlnirea cu un alt băiat. Pentru recepţia aia de 
la muzeu despre care ţi-am spus — îmi pare tare 
rău, dar trebuie să plec. 

Chiar îi părea rău. Timpul petrecut cu 
Christian fusese foarte distractiv. Îi plăcea tare 
mult de el. 

— Nicio problemă, zise el. Hei, vrei să vezi 
săptămâna viitoare filmul ăla nou despre sfârşitul 
lumii? Cel cu roboții care pun stăpânire pe tot 
Pământul, sau ceva de genul ăsta? 

— Nu aşa se întâmplă mereu — roboții pun 
stăpânire peste Pământ? îl întrebă Lauren. 

— Sigur că da! Mie chiar mi-e frică de Podul 
meu, tie nu? începu Christian să râdă. 

— A, foarte tare chiar, şi nu ştiu ce să spun 
nici despre telefonul ăsta. Lauren îi zâmbi cu toată 
gura. Fie am să fac cancer de la el, fie o să-mi 
pună stăpânire pe creier. 

— Am să-ţi trimit un mesaj, îi promise el. 

Mai obținuse o altă întâlnire cu Christian! 
Uraa. Însă, mai întâi, trebuia să treacă şi de 
întâlnirea cu numărul doi. 

Christian o îmbrăţişă scurt şi, după ce plecă, 
Lauren fugi tot drumul până la Muzeul de Young, 

trecând in mare grabă prin grădina elegantă plină 
de sculpturi şi ajungând cu respiraţia tăiată în faţa 
intrării principale a clădirii deosebite, cu acoperiş 
din cupru. Spera ca Alex să nu bage de seamă asta. 

Într-o toaletă din apropierea intrării, se 
schimbă în ţinuta cu numărul doi: o rochita din 
satin, scurtă, fără bretele, marca Rhys Dwfen, cu 
sandale Alexandra Neel cu baretă şi toc ultra înalt. 

Alex o aştepta afară. Alex cel cu părul negru 
$i pielea ca tăciunele, pe chipul căruia apăru un 
zâmbet larg când o văzu. Fluturasii din stomacul ei 
se făcură iarăşi simtiti. 

— Îmi pare rău că am întârziat, şuieră ea, 
încercând cu disperare să-şi aranjeze gulerul de la 
rochie şi să-şi turtească părul zburlit în timp ce 
traversau curtea din fata a muzeului. 

În foaierul principal uriaş al muzeului, cu 
tavanul său înalt, cu pardoseală din piatră deschisă 
la culoare şi tapet fotografic în alb şi negru pe 
pereţi, cei de la firma de catering aranjau mesele 
cu mâncare şi băuturi. O femeie înaltă care purta o 
rochie de mătase de la Lanvin, cu părul prins într- 
un coc sic, vorbea cu chelnerii îmbrăcaţi in 
smoching. 

— Ea e mama mea, şopti Alex, prinzând-o pe 
Lauren de braţ. Dacă nu vrei să fii pusă la treabă, 
să umpli frapierele cu gheaţă, am face bine să o 
ştergem de aici, 

Se strecurară într-una din galeriile laturalnice, 
unde nu se mai afla nimeni altcineva, exact aşa 
cum îi promisese el. Lauren se simţi uşurată să 
descopere că şi cu Alex putea vorbi la fel de 
relaxată ca şi cu Christian. Îşi petrecură mare parte 
din timp în secţiunea dedicată artelor Americilor, 
care se dovedi a fi secţiunea preferată a lui Alex, la 
fel ca şi a ei. 

— Nu pot să spun că-mi place pictura, 
recunoscu el în timp ce dădeau roată unui totem de 
cinci metri din Alaska. Însă îmi plac măştile şi 
armele şi toate chestiile alea aztece şi incase. 

— Arta precolumbiană, zise Lauren, 
conducându-l înspre cele două exponate care-i 
plăceau cel mai tare din tot muzeul: un luptător 
miniatural din Peru, sculptat, foarte detaliat şi 
pictat, ghemuit în poziție de atac, ca un fel de spirit 
răzbunător al pădurii, şi un fragment de statuie 
sculptată în piatră, reprezentând capul unui zeu. 

— Scrie că e un zeu din Guatemala — din 
secolul al cincilea! Nu-mi vine să cred că e atât de 
vechi, se minună Lauren. 

— Arată cam ciudat. 

Alex dădu din cap, aplecându-se să se uite 
mai bine în vitrina de sticlă. Lauren se simțea 
jenată. Poate că n-ar fi trebuit să se arate atât de 
impresionată de el. Era doar o bucată veche de 
piatră găsită într-o junglă. Parcă o şi auzea pe 
Ashley căscând. Şi ce? Fetele ca Ashley erau 
jalnice. În afară de asta, dacă Alex ar fi fost 
interesat de fete ca Ashley, ar fi invitat-o în oraş pe 
una dintre cele trei Ashley, dar nu o facuse. O 
invitase pe ea. 

Până la urmă... poate că Alex crezuse că e o 
Ashley din pricina modului cum arăta acum. 
Vechea Lauren n-ar fi avut cum să atragă lângă ea 
doi jucători de lacrosse. Sau ar fi putut? Poate că 
totul se rezuma la încrederea în sine. 

— Putem să mergem să ne uităm la altceva, 
dacă vrei, zise Lauren, îndepărtându-se de vitrină. 

Alex se întoarse şi se uită la ea, cu privirea lui 
întunecată, intensă şi serioasă. 

— Mie mi se pare super că eşti interesată de, 
ştii tu, chestii, zise el. Multe dintre fete pot fi atât 
de... nu ştiu. Nu sunt ca tine. Majoritatea nu fac 
decât să chicotească şi să vrea să se ţină de mână 
cu cineva. 

Lauren îi zâmbi şi ea. Avea dreptate. Era 
interesat de ea — de ea cea adevărată — nu de 
exteriorul ei copiat dupa Ashley. Iar gândul de a se 
tine de mână cu Alex o făcea să 1 se înmoaie 
genunchii. La modul cel mai concret. Putea să 

cada din picioare in orice secunda. Uita complet de 
Christian. Se concentra numai asupra lui Alex in 
momentul de fata. 

— E super că ştii atât de multe despre diverse 
chestii, continuă el. 

— Ei, nu ştiu eu chiar atât de multe, ezită ea. 

Erau pe cale să intre în galeria următoare, dar 
nu reusea să se concentreze la nimic. 

— În plus, adăugă ea, îmi mai plac şi chestii 
aiurea. 

— Da? întrebă Alex pe un ton jucaus. 

— Da, cum ar fi filmul ăla nou despre roboţi 
ucigaşi. 

Figura lui se lumină imediat. 

— Filmul ăla o să fie nemaipomenit. Vrei să 
mergi să-l vedem săptămâna viitoare? 

— Sigur! aprobă Lauren, uitând complet că 
doar cu câteva ore mai înainte fusese de acord să 
vadă acelaşi film cu Christian. 

Presupunea că n-o să moară dacă-l vede de 
două ori. 

Îi venea să topaie prin sală. Christian şi Alex 
erau atât de draguti! Si amândoi voiau să se mai 
întâlnească cu ea... 

Cândva, în zilele ce vor urma, va trebui să 
decidă de care îi plăcea mai tare. Dar nu chiar azi, 
şi nici foarte curând. 

16 
LUMINI, CAMERA, ASHLEYS! 


— GRABESTE-TE, AI SOSIT ULTIMA! 

Ashley o trase pe A.A. pe canapeaua deja 
aglomerata, unde Lili si Lauren se aflau deja, 
fiecare având în poală o farfurioara cu bunatati. 

Draperiile de brocart erau trase în sufrageria 
familiei Spencer, iar pe masuta de cafea acoperită 
cu piele se aflau placintele cu diferite umpluturi, 
mini-burrito, pachetele de primăvară, toate făcute 
de bucătăreasa familiei. Ashley luă telecomanda şi 
lovi uşor cu ea într-o carafa plină cu limonadă 
proaspătă. 

— Emisiunea trebuie să înceapă. 

Televizorul, unul uriaş, cu ecran plat, aflat 
deasupra şemineului, era pe canalul Sugar. Primul 
episod din Regina preadolescentelor era pe cale să 
înceapă, iar Ashley nu mai putea de nerăbdare. 
Tiparise fluturasi pe care-i distribuise tuturor 
fetelor de la şcoală, ca să se asigure că toată lumea 
vede spectacolul. San 
Francisco va fi primul oraş prezentat dintre cele 
cinci unde se filmase emisiunea, decisesera 
producătorii. Nu se mai filma nimic până ce 
câştigătoarele regionale mergeau la New York. 
Vremea lor de şmechere care joacă într-un reality- 
show se dusese, însă urmau să devină faimoase. 

Ashley nu era singura care de-abia aştepta să 
înceapă emisiunea. Imediat ce se auzi tema 
muzicală — Just Girl” a lui No Doubt începură să 
tipe cu toatele. 

OMG! Uite-le pe banca, in fata şcolii, arătând 
super dragute in uniforma de la şcoală şi pantofu 
Mary Jane de la Louboutin. Cele trei Ashley 
ajunseseră la televizor, le vedea o tara întreagă! 
Zâmbetul ei dispăru când le văzu pe celelalte 
repetând mişcările de dans, dai îi reveni pe buze la 
următoarea scenă — erau la ora de Bune maniere şi 

moravuri, explicând regulile Ceremoniei Prieteniei 
tuturor ratatelor din clasa lor care nu aveau cum să 
devină faimoase! 

Îi luă vreo cinci secunde ca fericirea să se 
transforme în bucurie, care să se transforme în... 
ei bine, în dezamăgire. Oare chiar aşa arătau în 
realitate? Ashley se strâmbă. Părea chiar ştearsă, 
hotări ea. Era mult prea palidă, aproape 
bolnăvicioasă. Data viitoare va trebui cu siguranță 
să ceară o nuanţă mai închisă de bronz. 

Dar cel putin nu părea o plângăcioasă 
capabilă să-ţi înfigă cuțitul în spate ca Lili, care se 
fâstâci total când producătorii o întrebară de ce nu- 
1 spusese şi lui Ashley de repetiţia de dans. 

— N-a fost aşa! se plânse Lili, arătând 
acuzator spre ecran. Vreau să spun — erai prea 
ocupată! 

Ashley nu zise nimic, deşi ranjea în sinea ei. 
Controlase situația ca un expert şi iesise total 
nevinovată — mai ales când le îmbrăţişase pe fete 
după ce o trădaseră. 

Si măcar ea apărea în emisiune, nu ca Lauren. 
Jumătate din timpul discuţiei de la bancă Lauren 
nu intra deloc în cadru. A.A. apărea în prim-plan 
când protesta că nu s-a sărutat cu zeci de băieți. 
Apoi, pe ecran se văzu Ceremonia Prieteniei, aşa 
cum se desfăşurase ea. 

— Vocea mea e îngrozitoare! chicoti Lauren. 
Cânt fals rău de tot! 

Ashley nu înţelegea deloc de ce aşa ceva 1 s- 
ar părea haios lui Lauren. Însă era ca şi cum lui 
Lauren nu-i păsa deloc cum se auzea sau cum se 
vedea la televizor. 

— Tot apropie cadrul de vânătaia mea de pe 
gât, se plânse Lili. E de la vioară, nu m-a muşcat 
nimeni de acolo! 

— Măcar nu arăţi ca o aiurită, gemu A.A.. 

Avea dreptate: la cum fusese făcut montajul, 
A.A. era mereu prinsă în cadru uitându-se cu ochii 
în gol, sau bătând în bancă cu un creion, sau 

studiindu-si unghiile. $i, ori de cate ori era filmată 
când se dădea cu luciu de buze, producătorii 
adăugaseră sunete de pupici pe fundal, 
reamintindu-le tuturor spectatorilor că ea era cea 
căreia îi plăcea să se sărute. 

Lui Ashley îi plăcea la nebunie. De-abia 
aştepta ultimele cinci minute de emisie. Ea era 
singura din cameră care ştia ce va urma. 

Când scena se schimbă, lui Lili 1 se tate 
respirația. 

— Nu e... nu e petrecerea de după meciul de 
lacrosse? întrebă ea, confuză. Am recunoscut scara 
în spirală! Dar cum au... 

La baza ecranului erau scrise cu litere 
luminoase intermitente cuvintele: FILMAT CU 
CAMERA ASCUNSĂ. Imaginile nu erau clare şi 
nici prea stabile, fuseseră filmate cu o cameră de 
luat vederi mică. Un Steadicam, poate. Ceva ce 
putea fi ascuns într-un rucsac, mai probabil. 

— O, Doamne! Lauren pufni în râs şi aproape 
că îşi scăpă farfuria din mână. Aia sunt eu, stând 
singură într-un colţ. 

Imaginea o surprinsese pe Lauren singură, 
sorbind dintr-un pahar şi uitându-se melancolică 
prin cameră. Pe fundal, se auzea o melodie tristă la 
vioară, un fel de lamentare în bătaie de joc. 

— Şi unde erau camerele cand am stat cu cei 
doi băieţi de care v-am spus? întrebă ea. 

Ashley se strâmbă un pic. Lauren le povestise 
cum cunoscuse la petrecere nu doar unul, ci chiar 
doi jucători de lacrosse draguti şi că iesise cu 
fiecare din ei în oraş săptămâna trecută. Nu ca 
vreuna dintre ele ar fi crezut-o, chiar dacă apărea 
chiar şi pe AshleyRank. Mă laşi? Lauren Page, cea 
care frânge inimile bărbaţilor? Ashley nu credea 
aşa ceva. Lauren era cu siguranță persoana din 
spatele blogului, era cert. În afară de asta, 
camerele de luat vederi nu minteau. Era pe ecran, 
arătând ca o mare ratată, ca de obicei. 

— Ei bine, zise Lauren, măcar nu au cum să 
afle că am iesit cu amândoi în oraş. 

Fata asta chiar are o imaginaţie bogată, se 
gândi Ashley. 

— Oh, uite, sunt eu şi Tri! zise ea, 
triumfătoare. 

Râdeau şi zâmbeau unul către celălalt şi, la un 
moment dat, Tri s-a întins şi a luat-o de mână. Ce 
norocoasă că ea era singura care avea prieten! 

Pe ecran apăru uşa unui dulap care se 
deschidea, iar dinăuntru ieşi A.A., impleticindu-se, 
iar în urma ei, un tip roşcat cu o privire de 
şmecher. 

— Cine mai e şi el? ţipă Ashley. A.A., târfă 
mică! 

— Nu e nimeni, protestă A.A., schimbându-se 
la fata. Ti-am spus, l-am întâlnit pe un tip — un 
prieten de-al lui Tri — la petrecere. Am stat 
împreună în dulap, dar nu s-a întâmplat nimic — 
nu-mi vine să cred că dau fix partea asta. N-am 
stat înăuntru decât vreo două minute şi n-am făcut 
decât să vorbim! lar asta mă pune într-o lumină 
atât de proastă! 

Lauren şi Lili încercară s-o liniştească pe 
A.A., iar Ashley scoase nişte sunete cum că 1 se 
pare de înţeles situația, în timp ce se aşeza mai 
confortabil pe pernă. A.A. trăia şi ea cu totul pe 
altă lume. De parcă vreo fată ar intra într-un dulap 
cu un băiat numai ca să „„vorbească”. Fii serioasă! 
Era cea mai bună emisiune TV pe care o văzuse în 
viata ei. Nu se mai distrase atât de tare de cand 
personajul interpretat de Mischa Barlon fusese ucis 
în The O.C. 

— OMG! Acum Lili era furioasă. Nu se 
poate! 

Imaginile de proastă calitate îl arătau pe Max 
cum se desprindea de Lili în debara. Vocile se 
auzeau slab, aşa că producătorii adăugaseră 
subtitrare în josul ecranului. 

— E... ciudat. 

— Ce-i ciudat? 

— Ne mai vedem, bine? 

Apoi Max iesi brusc din debara, fugind cat il 
țineau picioarele. Camera focaliză pe chipul lui 
Lili, care părea de-a dreptul şocată, cu ochii 
inlacrimati. 

— Doamne, Lili! tipa Ashley. Nici macar nu 
ne-ai spus ca ai plans! 

— Taci! urlă Lili, cu obrajii roşii, punându-i o 
pernă cu franjuri pe gură lui Ashley. 

Cu o zi mai înainte, Lili le mărturisise într-un 
final ce se întâmplase în seara cu petrecerea, iar 
cele trei Ashley făcuseră conferinţă pe telefoane în 
timp ce Lili le povestea pas cu pas 
comportamentul uluitor, când cald, când rece, al 
lui Max. Lui Ashley îi păruse rău cu adevărat, dar 
era fericită că-l avea pe Tri, care n-ar face 
niciodată aşa ceva, s-o sărute ca apoi să o 
părăsească în secunda următoare. In mod 
convenabil, uita că Tri nu îşi arătase încă interesul 
de a o săruta. 

Emisiunea de o oră trecu cu viteza luminii, 
după părerea lui Ashley, deşi A.A. se tot plângea 
că fusese cea mai groaznică ora din viata ei. 
Ashley îşi dorea să fi fost mai lungă. Unde era Tri? 
Nu-i venea să creadă că el rata momentul ei de 
triumf. Îi spusese că o să încerce să ajungă la ea, 
deşi avea ceva plictisitor şi lipsit de importanţă de 
făcut, cum ar fi temele. 

— Bine, e toată lumea pregătită să voteze? 
Întrebă Ashley, luându-și telefonul, gata să 
formeze numărul. Numai una dintre noi poate trece 
în faza următoare a emisiunii. 

Toate fetele îşi luară telefoanele, formând 
numărul cu disperare. Ashley era fericită că-şi 
pusese personalul din casă să privească emisiunea 
la televizorul din bucătărie. Îi promiseseră să 
voteze pentru ea de mai multe ori. Bineînţeles, 
celelalte fete făcuseră la fel cu angajaţii familiilor 
lor, numai că Ashley se baza pe multiplele linii 

telefonice din casa ei ca sa poata inclina balanta 
voturilor în favoarea ei. Nu că era prea îngrijorată. 
Cu siguranţă ea păruse a fi cea mai uşor de plăcut 
dintre ele. 

— Salut — îmi pare rău că am întârziat atât de 
tare. 

Uşa se deschise uşor şi Tri băgă capul în 
cameră. 

Era şi timpul! Ashley pufni. 

— Scoate-ti telefonul! îi comandă ea. 

O să se enerveze pe el altă dată. În momentul 
de faţă, avea nevoie de el să-i dea votul lui. Mai 
bine zis, să-i dea o sută de voturi. 

— Trebuie să formezi întruna numărul ăsta, îi 
spuse. Trebuie să votezi de cât mai multe ori. 

— Ce votez? 

Tri se aşeză pe un colt de canapea, 
scarpinandu-se in cap. 

— Nu ce, îl corectă Lili. Pe cine. 

— Mă votezi pe mine, îl informă Ashley, 
ridicând vocea când Lili începu să protesteze pe un 
ton strident. Puneti-va propriii prieteni să vă 
voteze pe voi! zise ea voioasă. 

— Ce număr... şopti Tri, încruntându-se la 
ecranul televizorului, împărțit în patru, cu 
imaginile lor. 

— A.A. este prima, zise Lauren. 

Ashley îşi dădu ochiu peste cap. Domnişoara 
Serviabilă nu făcea decât să-l ameteasca şi mai tare 
de cap. Băieţii erau mult mai incefi decât fetele 
când era vorba de chestii importante în viaţă. 

— Apoi vine Ashley, continuă Lauren. Apoi 
vine... 

— Uite — ăsta e numărul. Ashley se duse până 
la el si îi înfipse telefonul ei sub nas. A.A. îl poate 
ruga pe tipul cu care s-a sărutat în dulap s-o 
voteze. N-are nevoie de votul tău. 

— Ti-am mai spus deja, nu m-am sărutat cu 
nimeni, 

A.A. privea in jos, nu in ochii lui Tri. Se uita 
la telefonul ei, tastand cu viteză. 

— Chiar aşa? Ce ciudat, zise Ashley pe un 
ton nevinovat, lăsându-se la loc pe canapea. 

A.A. nu voia deloc să recunoască ce făcuse! 
N-avea decât să protesteze până n-o mai tinea gura 
că nimic nu se întâmplase, dar Ashley ştia care era 
adevărul. A.A. credea că s-au născut ieri. 

Filmarea cu camera ascunsă de la petrecere 
fusese lovitura de graţie. Era planul sigur care avea 
să-l aducă premiul. Ashley era atât de bucuroasă 
că-i trimisese acel SMS lui Jasper după meciul de 
lacrosse de sâmbătă, când îi venise cea mai recentă 
idee genială, şi că el reuşise să găsească un asistent 
de producție care voia şi putea să se descurce într- 
un timp atât de scurt să ducă la capăt planul 
diabolic. Oricine se uita de acasă la spectacol, n-o 
putea vota decât pe Ashley. Cine voia ca Regina 
preadolescentelor să fie o fraieră care stătea numai 
prin colţuri, o târfă sau o răutăcioasă care era în 
stare să te înjunghie în spate în orice moment? 

— Formează mai repede, îl îndemnă ea pe 
Tr. 

Observă enervată că el se uita încă fix la 
ecran, unde se derula genericul emisiunii în timp 
ce arăta şi planuri apropiate cu ele patru. Privirea 
lui întârzie parcă prea mult pe imaginea cu A.A. 
îmbrăcată în rochita minusculă în care dansase la 
meci. 

17 
SE PARE CA TRI N-A AUZIT 
NICIODATA 
DE PSIHOLOGIA INVERSĂ 


A.A. FORMĂ NUMĂRUL DE ATÂTEA 
ORI CĂ ÎNCEPURĂ S-O DOARA buricele 
degetelor. Nimeni n-o s-o voteze pe ea, pentru că 
emisiunea TV o pusese într-o lumină îngrozitoare. 
Spre deosebire de Lili şi de Ashley, ei nu-i păsa 
atât de mult dacă intră sau nu în turul doi al 
concursului, dar îi păsa că fusese făcută să pară la 
televizor o idioată înnebunită după băieți. Tot ceea 
ce filmaseră la şcoala era suficient de rău, însă 
filmarea cu camera ascunsă de la petrecere era şi 
mai groaznică. 

De ce nu fusese o cameră în dulapul cu 
materiale, aşa cum fusese în debara? Atunci toată 
lumea ar fi văzut că spunea adevărul. Însă aşa, era 
cuvântul ei împotriva a ceea ce văzuse tot restul 
lumii. Chiar dacă ar fi fost o cameră, producătorii 
probabil că n-ar fi folosit ceea ce filmase aceasta, 
îşi dădu seama A.A.. Căutau mizerii şi scandal, nu 
o imbratisare inocentă sau o conversaţie 
prietenoasă. Ea şi Hunter vorbiseră aproape numai 
despre sport. Însă trebuia să recunoască faptul că 
Hunter era drăguţ, iar când îi ceruse numărul de 
telefon înainte să iasă din dulap, ea 1-l dăduse. 

Asta era tot ce se întâmplase. 

Însă nimeni n-o s-o creadă. 

Toată lumea era convinsă că se sărutase cu el. 

Era roşie la faţă. Oricum, n-avea niciun rost 
să încerce să-1 evite pe Ashley şi pe Tri, asta dacă 
voia să mai fie prietenă cu ei. Uite, chiar şi acum 
era acasă la Ashley, aceasta era la un metru de ea, 
iar Tri era chiar mai aproape. Dacă nu gresea 
cumva, el chiar statea aplecat spre ea. 

— Cum de nu mai petrecem niciun pic de 
timp împreună? sopti el, fără sa ridice privirea din 
telefon. 

Dacă ar fi încetat măcar o secundă să mai 
formeze numărul pe telefon, furia lui Ashley s-ar fi 
abătut asupra capului său, îngrozitoare. 

— Nu ştiu. A.A. ridică din umeri, un pic 
surprinsă că observase şi el asta. Amândoi suntem 
cam ocupați, cred. 

— Ai putea să treci pe la mine mâine. Am 
noul Metroid Prime pe Wii. 

Ridică privirea la ea, cu ochii plini de 
speranţă. 

A.A. clătină din cap. 

— Nu pot. Am antrenament la fotbal, zise ea, 
chiar dacă nu era aşa. 

Oricât de mult ar fi vrut să rămână prietenă cu 
Tri, oricât de tare i-ar fi lipsit vremurile bune de 
demult, când puteau sta împreună relaxându-se, 
A.A. nu putea să-i spună da. Lucrurile se 
schimbaseră. Acum el era prietenul lui Ashley. 
Numai la gândul ăsta simţea că 1 se face din nou 
rău. Aruncă o privire scurtă către Tri. Chipul lui 
părea aspru, cu buzele strânse. 

— Ştii, ar trebui să ai grijă cu tipul ăla cu care 
ai stat la petrecere, zise Tri încetişor. 

— Care tip? 

Lui A.A. nu-i plăcea deloc tonul lui. 

— Hunter. Cel cu care ai fost în dulap. Sau nu 
te-ai deranjat să afli cum îl cheamă? 

Tri se inrosi, iar lui A.A. îi veni să-i ardă una. 
De când era el atât de sarcastic şi-şi permitea să o 
judece? 

— Vezi-ti de treaba ta, îl repezi ea. 

— Uite ce e, eu doar te avertizez. De-abia s-a 
mutat la noi la şcoală, dar toată lumea spune că e 
un măgar când e vorba de fete. 

— Mulţumesc pentru avertizare, dar prefer să 
nu primesc sfaturi în privința băieţilor de la o 
persoană care-i permite prietenei lui să-l ţină sub 

papuc, spuse A.A., lovind cu putere in tastatura 
telefonului ca sa mai scape de nervi. Si, in plus, 
pot să am singură grijă de mine. 

— Despre ce vorbiti acolo, dragilor? strigă 
Ashley, pe tonul ei de eu-sunt-şefa-şi-aici-e-casa- 
mea. Tri, iubi, mă votezi? 

— Oh, da, te votează, da, îi răspunse A.A. şi- 
$1 muşcă buza atât de tare că se gândi că o să-i dea 
sângele. 

Observă că Tri se uită cu dispreţ la ea, ca apoi 
să se tragă cu câţiva centimetri mai aproape de 
Ashley. 

Cui îi pasă? Nu avea decât să-şi controleze 
tonul superior. Tipul ăla, Hunter, o sunase şi îi 
dăduse mesaje toată săptămâna, iar ea nu-i 
raspunsese. Dar acum, pentru că Tri îşi băga nasul 
unde nu-i fierbea oala, A.A. era sigură de un 
anume lucru. 

Imediat ce pleca de acasă de la Ashley, avea 
de gând să-l sune pe Hunter. 

AM DECIS SA DESCHIDEM VOTURILE 
PE ASHLEYRANK. 

Ati citit corect. Puteţi să participaţi cu toţii la 
acțiune acum. E democraţie, dragilor! Daţi note 
fetelor! Votati-va favoritele, exact ca pe un anumit 
canal de televiziune seara trecută. Deja vedem 
dublu din pricină că am format numere de telefon 
întruna. 

Deci, puteţi decide: merită Ashley nota 10 
pentru Stilul ei în modă, sau recenta ei trecere la 
colanti reprezintă un stil dezastruos? Merită Lili un 
2 pentru Stilul de a gândi, pentru modul în care s-a 
descurcat după ce a fost sărutată şi părăsită la 
petrecere? Merită A.A. un 9 pentru zâmbetul ei 
dulce, care-ţi frânge inima? Merită Lauren un 9 
pentru Stil în societate, din pricina abilității ei de a 
urca pe scara socială? Voi hotărâți! 

De-abia aşteptăm să vedem cine credeţi VOI 
că e cea mai tare din şcoală! 

18 
PUTERE PENTRU 
OAMENII DE RAND? 


LILI NU MAI PUTEA SUPORTA. 

Nu mai suporta ora de franceză, nu mai 
suporta fusta de tweed lipsită de stil şi pantofii 
practici ai lui Madame Lebrun, nu mai suporta să 
se târască în fiecare luni după-amiază la Alliance 
Française — mă rog, să fie dusă până acolo în 
maşina uriaşă a mamei sale — nu mai suporta felul 
în care Max n-o mai băga în seamă deloc. 

Era prima lor întâlnire la ora de conversaţie 
avansată în franceză de când se sărutaseră şi se 
despartisera la petrecerea de după meci. În lunea 
de după petrecere, Madame Lebrun se simtise rău 
şi amânase ora. Madame avusese până la urmă o 
infecție serioasă şi nu mai venise la ore o lună 
întreagă. Ce uşurare! 

Dar săptămâna asta, Madame îşi revenise la 
starea ei de nu-prea-bine şi o sunase pe mama lui 
Lili să-i spună că-i aştepta pe amândoi elevii sai la 
ore. Lili încercase să nu se ducă, dar Nancy Khan 
pusese punct conversatiei imediat. Nimeni din 
familia Li nu hpsea de la o întrunire şi nici nu 
chiulea de la ore. Singura scuză acceptabilă era o 
boală gravă, dar Lili nu se pricepuse niciodată să 
se prefacă bolnavă. Mania ei o prindea cu 
minciuna într-o secundă. ȘI, oricum, nu avea cum 
să facă febră în fiecare luni de acum încolo, nu? 
Mama ei n-ar crede-o nici în ruptul capului. 

Lui Lili îi fusese teamă de ora de franceză 
toată ziua. Ce-avea să spună Max? îi părea rău că o 
lăsase cu buza umflată? Îşi mai amintea măcar de 
ea, din moment ce petrecerea fusese în urmă cu 
câteva săptămâni bune? Oare văzuse toată scena 
umilitoare de la televizor, aşa cum o făcuse fiecare 
fată în parte de la Scoala Domnisoarei Gamble? 

Lili nu suporta să se gândească la asta. Îşi adusese 
cu ea până şi o cutie cu servetele, în cazul in care 
Madame Lebrun începea să strănute în serie, ca nu 
cumva aceasta să iasă din clasă. 

Lili ajunse la timp, ca de obicei, iar Max intra 
agale în clasă la câteva minute după ea. Nici măcar 
nu se uită la ea. Se aşeză pur şi simplu in banca, 
tragandu-si un pic scaunul astfel încât să fie mai 
aproape de Madame Lebrun, şi apoi nu mai făcu 
altceva decât să se uite drept în ochii acesteia. Nu 
tu bună, nu tu măcar un salut din cap, măcar o 
sprânceană ridicată. Deci pe cartea asta urma să 
meargă — exact ca un băiat. Ignoră problema şi ea 
se va rezolva de la sine. Ce umilitor. Mai ales când 
ea era cea ignorată. 

Dintre toate lucrurile pe care Lili se aştepta ca 
Max să le facă sau să le spună, ultimul lucru la 
care se gândise era că se va preface că nici măcar 
n-o vede. Se simţea pur şi simplu îngrozitor. 
Degeaba sperase că Max îşi va regreta decizia 
pripită de a fugi de ea la petrecere. Era clar hotărât 
să o scoată complet din viaţa lui începând cu ora 
de conversaţie în franceză. În ciuda tuturor 
eforturilor lăudabile ale lui Madame Ledum de a-i 
face pe cei doi elevi ai ei să poarte un dialog. Max 
nu-i punea întrebări decât acesteia şi doar ei îi 
răspundea, şi ignoră atentionarea lui Madame ca 
nu interacționează cu colega lui. Oricine ar fi putut 
vedea de la distanţă că o uraste. 

Tot ce spera era că nu-i vedea nimeni. Lili nu 
mai era deloc sigură de asta, mai ales de când 
producătorii folosiseră camerele ascunse la 
petrecere. Poate că Madame Lebrun era şi ea 
implicată în conspirația gândită pentru a o umili. 
De ce nu? 

Ora aceea se dovedi cea mai lungă din viața 
ei. Imediat ce Madame Lebrun le spuse că pot să 
plece, Max isi luă rucsacul şi skateboardul şi se 
repezi pe scări. Era un gest atât de matur. Dacă 
Max nu era capabil să se poarte civilizat, atunci era 

mai bine ca nu era prietenul e1. N-avea de gand sa 
mai meargă in viata ei la un meci de lacrosse. 

Până ca Lili să coboare pe scări dupa Max şi 
să iasă pe uşă — pe cat de încet posibil, astfel încât 
Prinţul Cu-Totul-Nefermecat să nu creadă că 
aleargă după el — şi apoi să ajungă la maşina care o 
aştepta, el nu se mai vedea deloc. Bine. Super. 

Lili isi ridică bărbia şi urcă în maşină, 
aşezându-se pe bancheta din spate, capitonată 
luxos. Dacă aşa voia el să se comporte, la fel de 
bine putea şi ea. 

Nimic din viata ei nu mergea bine. De când se 
transmisese episodul din Regina preadolescentelor, 
toate cele trei Ashley erau sleite de puteri şi 
obosite, de parcă cineva le dezumflase roțile de la 
bicicletă. Singura persoană care părea că mai are 
un pic de energie era Lauren. De unde mai putea? 
Poate că era atât de obişnuită ca lumea să râdă de 
ea, încât emisiunea TV nu 1 se părea atât de rea. 

Însă pentru Lili şi A.A., toată chestia asta 
fusese un dezastru social. Până şi Ashley, care ar fi 
trebuit să fie încântată că dăduse atât de bine pe 
sticlă, era în schimb agitată ca naiba, îngrijorată 
dacă reuşise să câştige cele mai multe voturi. Nu 
aveau cum să ştie până săptămâna viitoare, când 
urma să se dea o petrecere unde se va filma 
primirea rezultatelor. 

Maşina opri la un semafor şi telefonul lui Lili 
sună. Răspunse. Era Ashley. Poate că aflase ceva 
despre emisiune, într-un final. 

— AM VESTI PROASTE! îi urlă Ashley în 
ureche. 

— Ce? N-ai câştigat tu? Lauren a câştigat? 
Strigă Lili. 

Nu-şi dădea seama cum putuse Ashley să afle 
atât de repede cine câştigase, dar o credea în stare 
de asta. De când le servise trucul cu filmarea 
ascunsă de la petrecere, părea să se înţeleagă foarte 
bine cu producătorii. Poate că îi spuseseră deja. 


130 


— Lasă emisiunea! tipa Ashley. Vorbesc 
despre stupidul ala de blog. Poti sa crezi ca oricine 
poate sa ne strice notele? 

Lili se  încruntă. AshleyRank devenise 
interactiv de curand. Acum notele nu mai erau date 
doar de autorul sau misterios. Oricine se putea 
conecta ca să dea note, de cand pe blog apăruse o 
fereastră cu „votează”. Deci acum chiar şi fata cea 
mai înverşunată, stângace şi exclusă din orice grup 
de la scoala putea să-ţi dea nota, iar asta iti afecta 
media per total. Nici nu era de mirare că pe Ashley 
o apucase nebunia. 

— Vrei să spui că am căzut în clasament? o 
întrebă Lili, nedorind să audă îngrozitorul adevăr. 

Fusese fericită să se vadă la egalitate cu A.A. 
cu o săptămână mai înainte şi îşi făcea griji că o să 
coboare iar pe locul trei. 

— Lili, nu totul se leagă de tine, bine? o 
repezi Ashley. Cineva a îndrăznit să-mi dea un 2 
pentru Stilul de a zâmbi — poți să crezi aşa ceva? 
Poziţia mea pe locul întâi e în pericol! Când o să 
aflu cine a fost, o să mă asigur că nu mai mănâncă, 
nu mai bea, nu mai merge la cumpărături şi nu mai 
respiră aerul din oraşul ăsta! 

Lili se abtinu să nu râdă. Deci locul unu al lui 
Ashley era în pericol? Poate că ziua asta nu era 
chiar atât de rea. 

19 
NICIODATA SA NU SPUI 
NICIODATA 


ASHLEY SE SATURASE DE TOATE 
DISCUŢIILE ASTEA DESPRE AshleyRank. 
Acum că poziţia ei numero uno era în pericol, 
trebuia să o cam lase baltă. Astfel, dacă se 
întâmpla cumva inimaginabilul şi ar fi căzut cu un 
milimetru în clasament — nasol! — nu era mare 
problemă. Putea să considere că nu e important. 

Însă în pauza de prânz, în sala de mese, Lili 
tot aducea vorba despre asta. 

— Nu e super că şapte persoane noi mi-au dat 
10 la toate cele patru categorii? chitai ea. 

Ashley se  încruntă. La cum mergea 
clasamentul, Lili avea s-o depăşească repede pe 
A.A. şi o să ajungă la distanţă foarte mică de titlul 
lui Ashley. Trebuia să schimbe repede subiectul. 

— Deci, fetelor, zise ea. Vreti să jucaţi un joc 
nou? 

— Ce? 

A.A. o privi, interesată. Până şi Lili tacu. 
Lauren opri din linsul lingurii de iaurt şi ridică 
ochii. Era prima oară când Ashley observă că 
Lauren tot mai stătea pe lângă ele, chiar dacă 
emisiunea se cam terminase. Nu ştia ce să creadă 
despre asta, dar se hotări că nu strică să se mai 
prefacă un pic, măcar până la primirea rezultatelor. 

Ashley se întinse după cutia ei de Red Bull. 

— Se numeşte „Niciodată”, explică ea. Pe 
rând, fiecare trebuie să spună ceva de genul 
„Niciodată nu mi-am stors coşurile”, sau 
„Niciodată nu-mi rontai pielitele de la unghi”. 
Dacă de fapt ati făcut chestia aia — adică daca 
chiar vă rontaiti pielitele — atunci trebuie să luaţi o 
gură de suc. Trebuie să fiți pe deplin cinstite, bine? 

— Deci daca spui ,,Niciodata nu mi-am stors 
cosurile...” 

Lauren parea confuza. 

— Atunci eu ar trebui să iau o gură. 

Ashley luă o gurita din doza ei de Red Bull. 

— Şi eu la fel, spuse A.A. veselă, ridicându-şi 
cutia. 

— Şi eu. 

Lili oftă. Bau din cutie, iar Lauren, cu un 
zâmbet timid, se luă după ea. 

— E rândul tău, Lil, zise Ashley. 

Misiune îndeplinită. Toate  uitaseră de 
AshleyRank. 

— Niciodată n-am cheltuit mai mult de trei 
sute de dolari pe o pereche de pantofi, zise Lili 
rânjind. 

— Toată lumea o să bea acum, prezise A.A. 
ŞI, într-adevăr, fiecare din fete luă o gură de Red 
Bull. 

— Cum ar fi... Niciodată nu mi-am vărsat 
intenționat masa de prânz, zise Ashley. Făcu o 
pauză, apoi apucă doza de energizant. Ştiu, 
scârbos, nu? Nu merită să vomiti pentru a fi 
frumoasă. 

Se uită în jurul ei şi se simţi mai bine când 
Lili luă şi ea o gură din doza ei. 

— A fost cu adevărat scârbos, mărturisi Lili. 
Nu mai fac niciodată aşa ceva. 

A.A. se strâmbă dar nu-şi ridică doza. 
Bineînţeles că A.A. nu-şi vărsase niciodată 
mâncarea, isi spuse Ashley, iritată: avea 
metabolism de băiat! 

Lauren ezită, dar ridică într-un final cutia. 
Bine, bine. Micuta Lauren nu era atât de naivă pe 
cât părea, până la urmă. 

— Am făcut-o numai ca să văd dacă pot, zise 
Lauren. Şi ai dreptate. E foarte dezgustător. 

— E patetic, declară Ashley. Lauren, e rândul 
tău. 

Leone S î d E BI 
— Aaa... nu mă uit niciodată la TRL ? 


propuse Lauren. 

Doar atât o ducea capul? Nimeni nici măcar 
nu se deranja să mai ridice cutiile de suc. 

— N-am sărutat niciodată doi băieţi în 
aceeaşi seară, zise Ashley, sperând că Lauren se va 
prinde. 

Se presupunea că jocul e provocator. Altfel, 
ce rost mai avea? 

A.A. îşi dădu ochii peste cap şi mai luă o gură 
de Red Bull. Ea a fost singura, deşi Lauren părea 
că o să ia şi ea doza în mână, dar apoi se răzgândi. 
Ei bine, A.A. nu avea decât să se enerveze până nu 
mai putea, se gândi Ashley. Era vina ei că se sărută 
tot timpul cu băieţi. 

— E rândul lui A.A., zise Lili. 

Doamne, ce-i mai plăcea să ţină cont de al cui 
e rândul! Ashley aproape că se aştepta ca Lili să 
scoată o agendă ca să noteze cine urma la rând tot 
restul jocului. Din fericire, nu mai era decât un 
minut din pauză. 

— Stai să mă gândesc, zise A.A., bătând 
darabana pe lateralul dozei cu unghiile ei făcute 
french. 

— Cum sună „Niciodată nu m-am făcut de 
râs la televiziunea naţională”? bombani Lili. 

Se uită apoi la ceas şi îşi luă geanta. Lili nu 
putea niciodată să întârzie la o oră. În vreme ce lui 
Ashley nu-i păsa. Ora nu începea până ce nu 
ajungea ea în clasă. 

— Am eu o idee, zise A.A., cu chipul 
împietrit. Niciodată nu am sărutat un băiat. 

Ashley se uită la A.A. cum 1a doza în mână şi 
înghite o gură mare de suc, terminând cutia. 
Lauren se înroşi într-un fel drăguţ şi îşi goli şi ea 
doza. Ce? Când a sărutat ea pe cineva? Lili era 
ocupată să bea şi ea. Ei bine, cel puţin ştiau că nu 
minte. Spre deosebire de povestea din Taiwan, cea 
despre Max era adevărată. Văzuseră cu toatele la 
televizor. 

Ashley luă doza de Red Bull. Ultimul lucru 
pe care voia să-l facă era să dezvăluie că încă nu se 
sărutase eu nimeni. Dar era jocul ei, şi ştia regulile 
lui. Trebuia să fii cinstită. Poate că era bine să 
ridice cutia la buze, dar să nu ia o gură... poate era 
o idee buna? 

Se auzi clopotelul de intrare. Salvata! 

Lili era deja in picioare, isi luase geanta de 
jos, iar Lauren bombănea despre un proiect 
plictisitor pe care trebuia să-l prezinte la un curs 
intensiv. Nimeni nu parea sa observe ca Ashley nu 
bause de fapt din cutie. 

În afară de A.A., care se uita drept la ea, fără 
să scoată un cuvânt. 

20 
INIMA E MAI ÎNŞELĂTOARE 
DECÂT ORICE 


CAND A.A. AJUNSE ACASĂ DE LA 
ŞCOALĂ ÎN ACEA ZI, SE DUSE direct în 
camera ei şi închise usa. Mama ei era în oraş, pe 
undeva — probabil că era plecată să-şi facă 
tratamentul islandez cu laser, sau vreuna din 
împachetările cu alge marine din Madagascar peste 
care nu  sărea niciodată. Jeanine prefera 
tratamentele cosmetice, produsele şi terapiile care 
proveneau din alte ţări, preferabil de undeva foarte 
sofisticat, tropical sau nemaiauzit de nimeni. 

Mereu încerca să o târască şi pe A.A. la vreun 
spa New Age srilankez din cartierul rusesc, unde 
iti colorau chakrele sau iti gâdilau aura sau aşa 
ceva. Lui A.A. 11 plăcea să-şi facă pedichiura sau 
masaj, însă ideea ei de relaxare nu era să fie 
strivită sub pietre încinse sau să asculte incantaţii 
ciudate. Prefera să împuşte un zombi în cap ca să 
scape de tensiune. 

Îşi aruncă pantofii Mary Jane din picioare şi, 
agilă ca o maimutica, urcă repede scara patului ei 
supraetajat, ca de mansardă, şi se aruncă pe 
salteaua moale. Telefonul vibră, avertizând-o că 
primise un SMS, dar nu îl luă în seamă. Avea altele 
pe cap. 

Încă de când fusese la Ashley acasă ca să se 
uite la  dezastruosul episod din Regina 
preadolesentelor, cand il repezise pe Tri, acesta nu 
mai trecuse nici macar o data pe la ea. N-avea rost 
să-l stoarcă pe Ned de informaţii. Era apropiată de 
fratele ei vitreg, însă băieților nu le place să 
discute despre relații şi sentimente, iar Ned era 
acum preocupat de pregătirea pentru testul SAT de 
la şcoală şi să se antreneze pentru concursurile de 
atletism din primăvară. 

Cum putea A.A. să-i explice ca, pentru că Tri 
ieşea cu prietena ei cea mai bună, nu se mai simţea 
bine in preajma lui? N-avea nicio urmă de logică. 
Ned ar clătina din cap şi ar spune că sunt prea 
multe crize în viaţa unei adolescente, de parcă n-ar 
fi fost şi el tot adolescent. 

Uniforma ei de la şcoală nu era prea 
confortabilă pentru lenevit in pat, în special 
colantii negri pe care Ashley insistase să-i poarte 
toate semestrul ăsta. A.A. cobori scara şi îşi scoase 
uniforma, lăsând-o pe jos, de unde avea s-o ia 
femeia în casă ca s-o spele şi s-o calce pentru luni. 
Îşi puse perechea ei favorită de pantaloni Nuala de 
yoga şi un pulover pufos din caşmir şi se gândi la 
Jocul pe care-l jucaseră în pauza de prânz. 

Poate că Lili şi Lauren nu fuseseră chiar atât 
de atente, dar A.A. fusese. Ashley îşi ridicase 
cutia, dar — iar acest lucru era important — nu 
băuse. Asta nu putea să însemne decât un singur 
lucru Ashley şi Tri nu se sărutaseră încă. 

leşeau împreună de atâtea săptămâni şi se 
purtau ca doi porumbei îndrăgostiţi, de ti se făcea 
greață brusc oricând îi vedeai in public. Însă 
„publicul” era des. În particular se pare că nu se 
întâmpla nimic între ei. Ha! A.A. Nu ştia de ce 
avea un sentiment ciudat de satisfacție, dar îl avea. 

Si, cu toate astea... ce mai conta daca Ashley 
si Tri se sărutaseră sau nu? Era minunat să o aibă 
pe Ashley la mână cu ceva pentru prima oară, dar 
sentimentul acesta de triumf era în van. Chiar dacă 
Ashley şi Tri s-ar fi sărutat zilnic după şcoală câte 
o ora, tot n-ar afecta-o pe A.A. — sau n-ar trebui s-o 
afecteze. Era propria lor relație prostească şi era 
numai treaba lor. Îşi dorea ca Ashley să fie fericită, 
nu? Si doar ştia că ea nu voia să-l sărute pe Tri. 
Sau... voia? 

A.A. îşi rontai o pielita de la degetul mare. 
Trebuia să fie cinstită măcar în al nouălea ceas şi 
să recunoască ce o deranjase atât de tare în ultima 
vreme. Se simţea singură de prea mult timp. 

Adevarul enervant era ca ei chiar ii placea de Tri. 
Îi plăcea de el încă de când credea că el era 
laxjock, iar dacă se gândea mai bine la asta, îi 
plăcea de el chiar de mai înainte de asta. 

Era dulce şi blegut şi era cel mai de treabă 
băiat pe care-l întâlnise. Felul în care se uita la ea, 
atât de intens, ochii lui albaştri, chiar şi când doar 
îşi făceau ceva la microunde, o făcea să simtă fiori 
pe şira spinării. Era îndrăgostită de el de atâta timp 
că nici măcar nu mai era conştientă de asta, până 
când el începuse să iasă cu altcineva, iar inima ei 
era străpunsă de o gelozie atât de violentă că nici 
măcar nu se mai putea comporta normal. Când îi 
vedea împreună parcă trecea prin toate chinurile 
iadului. 

Nici măcar nu îndrăznea să se gândească ce ar 
putea însemna faptul că ei doi nu se sărutau: nu 
dorea să sufere mai tare decât suferea deja. Chiar 
dacă Tri nu se săruta cu Ashley, practic era încă 
prietenul ei, şi nici nu era ca şi cum ar fi fost 
interesat de A.A.. Cu excepția faptului că-i dădea 
sfaturi nedorite în privinţa băieților cu care se 
întâlnea — ce tupeu. Fie că era îndrăgostită de el, 
fie că îl ura de moarte — sau o combinaţie între cele 
două. 

Telefonul îi vibră iar şi A.A. oftă. Probabil că 
era tot Hunter. De când se întâlniseră la petrecere, 
o suna din două în două zile, sau aşa ceva. După ce 
Regina preadolescentelor fusese transmisă, îi 
trimisese chiar un mesaj cu: NU-ŢI FACE 
PROBL. EMISIUNEA AIA E NAŞPA! TU+EU 
ȘTIM ADEVĂRUL. VREI SA NE VEDEM 
MÂINE? 

Mâine venise şi trecuse, dar A.A. nu se 
văzuse cu el. Apoi o sunase din nou, iar A.A. 
încercase să-l facă să înţeleagă clar că nu e 
interesată. De fapt, îi făcuse vânt cât putuse mai 
bine, ca apoi să nu-i mai răspundă la niciun telefon 
sau mesaj. Nu prea era corect fata de Hunter. Nu 

făcuse nimic aiurea. Era un tip de treabă. Fusese 
cuminte cât stătuseră în dulap. 

Care era problema ei? De ce se mai tot 
gândea la Tri? Nu avea voie să se atingă de el. În 
vreme ce Hunter era disponibil şi mai mult decât 
doritor să-şi petreacă timpul cu ea. 

îşi verifică ultimele două mesaje. Avea 
dreptate. Ambele erau de la Hunter. Primul era: 
EȘTI ACOLO? VII CU MINE! Al doilea era mai 
la subiect: PETRECERE CU 7 MIN MÂINE. 
VINO! IA-ŢI PRIETENELE. 

Ei bine, asta era interesant. Poate că era cazul 
ca şi cele trei Ashley să se bucure de una din 
faimoasele petreceri „Şapte minute în Rai”, ca să 
vadă care e treaba cu ele, de fapt. 

Ashley era sigură că niciuna dintre fete nu va 
putea să reziste tentatiei. Lili avea nevoie de ceva 
care s-o înveselească după umilinţa suferita din 
pricina lui Max. Lauren devenise brusc cea mai 
petrecareata, povestind mereu de întâlniri şi băieți, 
iar Ashley... ei bine, Ashley n-ar suporta să existe 
o petrecere iar ca să nu fie acolo, în centrul 
atenţiei. Mai ales o petrecere la care fuseseră 
invitate de un băiat drăguţ. 

În afară de asta, poate că singurul mod de a 
uita de cineva era să te săruţi cu altcineva. A.A. Îşi 
luă telefonul şi răspunse la mesaj lui Hunter. 

SIGUR! EU+3. UNDE & CAND? 

21 
ORICINE AJUNGE IN VARF 
MAI SI COBOARA 


UŞILE LIFTULUI PRIVAT CARE 
DADEAU IN APARTAMENTUL penthouse al lui 
A.A. se deschisera şi Lili intră in casă. Petrecerea 
cu Sapte minute era peste numai şase ore şi nu 
avea nimic de imbracat. 

Era imposibil să meargă la cumpărături 
sâmbătă după-amiază — avea antrenament la tenis 
imediat după micul dejun, iar apoi avea oră de 
apreciere artistică — dar la tenis A.A. îi spusese să 
nu se mai deranjeze să se târască prin magazine 
toată după-amiaza. Afară ploua cu găleata şi, în 
plus, A.A. avea un dulap plin cu haine pe care nu 
le purtase niciodată. Lili putea să stea o oră sau 
două în linişte, să bea suc de pepene proaspăt stors 
şi să mănânce absolut orice îşi dorea din meniul de 
room-service al hotelului Fairmont, probând şi 
hainele lui A.A. în acest timp. 

Pentru că era vital ca Lili să arate cel mai bine 
posibil în seara asta. Era prima ei ieşire în societate 
de la petrecerea de după meciul de lacrosse şi ştia 
că lumea avea să se uite la ea. Toţi cunoscutii o 
văzuseră la televiziunea națională sărutându-se cu 
Max şi pe el părăsind-o. 

La şcoală, Melody Myers adusese pe DVD 
incidentul ăla oribil şi ea şi prietenele ei se uitasera 
la el de cel putin zece ori ca să încerce să-şi dea 
seama ce altceva îi mai spusese Max înainte să 
plece. Mersi, Melody! Lili era super nervoasă din 
pricina asta. Îşi dorea să nu-i fi dat lui Melody 
abtibildul ala SdA semestrul trecut. Poate că 
trebuia să-i fi dat unul cu gelozie şi răutate scris pe 
el. 

Lili nu ştia dacă Max o să fie la petrecerea de 
diseară. Spera să nu. Însă A.A. o convinsese că 

modul cel mai bun de a trece peste faza cu el era sa 
iasă şi să se distreze. Să joace Sapte minute cu un 
băiat la întâmplare, de preferat unul mai drăguţ ca 
Max — era reţeta ideală, insista A.A.. 

Astfel, sărutul cu Max nu va mai fi cel mai 
lung şi minunat sărut din viaţa ei de până acum. O 
să fie ceva în genul băiatului din Taiwan, doar o 
experiență măruntă şi trecătoare care n-o marcase 
pe drumul ei spre viata şi iubirile adulte. Lui Lili îi 
plăcea ideea asta. Cu cât se va confrunta mai 
repede cu Max — şi cu tăcerea cu care o întâmpina 
el în fiecare luni după-amiază — fără să se simtă 
deprimată şi respinsă, cu atât mai bine. 

Lili găsi ceva ce-i plăcea în dulapul lui A.A. — 
o fustita scurtă cu pliuri de la Alice+Olivia şi o 
bluză de mătase cu volan la gât de la Geren Ford. 
Le probă şi se studie în oglindă. 

— Pot să le împrumut pe astea? 

— Sigur, îi strigă A.A.. Te-ai uitat pe 
AshleyRank azi? 

Niciun alt site nu mai conta în momentul de 
faţă nici măcar MySpace sau Perez Hilton’. 

— N-am avut timp, răspunse Lili, admirand 
cum fusta aia minusculă 1 se potrivea de minune pe 
trupul zvelt. O să arate grozav cu noile mele cizme 
din piele întoarsă. 

— Să te aduc la zi — Ashley a mai primit o 
notă proastă de la un anonim. 

A.A. se rostogoli până la marginea patului şi 
se uită la Lili zâmbind larg. 

— Nu se poate! 

— Ba da! Cineva 1-a dat un trei pentru Stilul 
de a gândi, chicoti A.A.. 

— Oh. 

Lili era un pic dezamăgită. Un trei pentru Stil 
în modă sau Stil în societate ar fi fost mult mai rau. 
Lui Ashley nu-i păsa prea tare cât de inteligentă 
era considerată, atâta timp cât toată lumea credea 
că e frumoasă şi populară. 

— Cine crezi că e-n spatele blogului până la 
urmă? Chiar să fie Lauren? 

— Ashley aşa crede. E sigură aproape 
nouăzeci şi nouă la sută că Lauren e creierul 
operaţiunii ăsteia 

— Poate că da. 

Lili ofta şi mai făcu o piruetă. 

— Dar ştii ce înseamnă asta, continuă A.A., 
legănându-şi braţele ei lungi şi subțiri peste 
marginea palului,. 

Îşi făcuse unghiile, observă Lili — poate că-l 
plăcea până la urmă pe tipul ăsta, Hunter. A.A. nu 
prea acorda atenţie acestor detalii înainte. 

— Trei-ul ăsta pentru Stilul de a gândi? 

— Ce? Că cineva crede că Ashley de-abia 
acum învăţa să citească? Şi ce? 

—  Gândeşte-te mai bine. Ashley nu mai 
poate rămâne pe locul unu multă vreme. Nu 
trebuie să fu un geniu în matematică să-ți dai 
seama de asta. Dacă mai primeşte o notă proastă, 
media ei o să se ducă la vale de tot. Si ştii ce 
înseamnă asta... 

Lili rămase cu gura căscată. 

A.A. ridică din sprâncene. 

— O să-şi piardă coroana, zise ea, spunând 
exact ce gândea Lili. Si apoi... 

— Altcineva o să ajungă pe locul unu! Lili 
făcu o piruetă, tropăind dintr-un picior şi ridicând 
un colţ al fustei, de parcă ar fi fost o dansatoare de 
flamenco. De-abia aştept! 

22 
TREBUIE SĂ FII RĂU CA SA FII 
BUN 


LAUREN ERA AGITATĂ. INTRA ŞI IEŞEA 
DIN BUTICURILE DE PE Maiden Lane, în ploaia 
deasă, simțind cum 1 se strânge un ghem de 
tensiune în stomac. A. A. o invitase la o petrecere 
diseară, a doua petrecere adevărată din viata ei. Si 
nu era orice petrecere — era prima ei petrecere 
Şapte minute. Adică Şapte minute în Rai. Nu că ar 
fi fost obligată să joace şi ea. A.A. îi spusese ca 
participarea la joc era opțională. 

Însă nu ăsta era motivul pentru care era 
agitată. 

În dimineaţa aceea, şi Christian şi Alex îi 
trimiseseră mesaje. Petrecerea despre care îi 
pomenise Christian după ce fuseseră la filmul cu 
roboții ucigaşi? Era exact petrecerea la care se 
ducea împreună cu cele trei Ashley. Iar petrecerea 
despre care îi vorbise Alex când se întâlniseră? Ah, 
da... era exact aceeaşi la care mergea acum. 

Avea doi viitori potențiali prieteni şi ambii 
considerau petrecerea de diseară drept un fel de a 
treia întâlnire cu ea. Ce putea ea să facă? Nu dorea 
să nu rişte şi să rămână acasă. Asta ar fi făcut 
vechea Lauren. Vechea Lauren n-ar fi cunoscut 
niciun băiat care să fie interesat de ea, ca să nu mai 
spunem de doi jucători de lacrosse foarte draguti. 

Voia să meargă la petrecere şi voia să-i mai 
vadă pe Christian şi pe Alex. Dar Lauren nu voia 
să iasă la iveală faptul că se întâlneşte cu amândoi 
în acelaşi timp sau să-i facă să creadă că sunt într- 
un concurs şi că este premiul. Şi nici nu dorea ca ei 
să se supere pe ea că este o mincinoasă — doar o 
minciună nevinovată, dar totuşi — şi să-i dea 
papucii. Se distrase atât de bine cu amândoi. 

Era atât de confuză: îi plăcea de Christian mai 
mult, sau de Alex? Christian era atât de drăguţ şi 
haios şi-i venea uşor să discute orice cu el. Lauren 
nu simţea nevoia să se schimbe în vreun fel când 
era în preajma lui. Alex era mai serios, chiar dacă 
era la fel de drăguţ ca şi Christian. Îi plăcuse să se 
plimbe prin muzeu în compania lui. Poate că seara 
asta o s-o ajute să se decidă cu care dintre ei voia 
să mai iasă. Era pe cale să-şi facă un prieten 
adevărat, iar ideea asta o speria şi o atrăgea în 
acelaşi timp. Tocmai de aceea era acum la 
cumpărături, în ciuda ploii torențiale şi a rafalelor 
de vânt, ca să-şi cumpere ceva irezistibil de 
minunat. 

În magazinul Ted Barker, nu-i luă lui Lauren 
mai mult de zece minute ca să inspecteze colecția 
nouă de toamnă şi să decidă că nu era nimic acolo 
de purtat la petrecere. Odată ce se oprea ploaia, 
urma să intre în următorul magazin. Sau poate ar 
trebui să-l sune pe Dex ca să vină s-o 1a cu maşina. 
Uneori, mersul la cumpărături nu e chiar atât de 
distractiv, oricati bani ai avea de cheltuit, mai ales 
dacă nu ai nicio prietenă prin preajmă. 

Era pe cale să renunțe, când una dintre 
draperiile grele din catifea roşie ale unei cabine de 
schimb de mărimea unui dormitor se dădu la o 
parte şi Ashley, care purta un pulover simplu şi 
blugi skinny, ieşi afară. Cabina de schimb arăta de 
parcă fusese lovită de o bombă. Erau haine pe 
fotoliu şi pe jos, pe unde le aruncase Ashley. 
Figura ei palidă şi drăguță se lumină când o văzu 
pe Lauren, care stătea lângă standul cu pantaloni 
negri. 

— Doamne! Ce magazin mai e şi ăsta? se 
plânse ea, luând-o pe Lauren de braţ, prietenoasă. 
Ashley era mai de treabă cand Lili şi A.A. nu erau 
prin preajmă. Toaie hainele sunt pentru vârsta a 
doua. Înainte aveau chestii foarte drigute aici, dar 
azi n-am găsit nimic, asta dacă nu vreau să mă 
îmbrac ca Hillary Clinton. 

— Nici eu n-am gasit nimic, recunoscu 
Lauren. 

— Vrei ceva pentru petrecerea de diseara, nu? 
Ashley părea chiar intelegatoare. Ce fel de imagine 
vrei sa transmiti? 

— Nu stiu. Nu prea bine imbracata, dar nici 
în haine de stradă. Poate că ar trebui să merg la 
Neiman şi să vorbesc cu shopperul meu personal. 

Lauren nu avea încă suficient de multă 
încredere în ea cât să-şi combine singură hainele. 
Spre deosebire de cele trei Ashley, pentru ea stilul 
ăsta de viata în care-ţi puteai permite să cumperi 
orice era nou. 

— N-ai nevoie de un shopper personal daca 
sunt eu aici, zise Ashley, dându-și părul de pe fata 
cu un gest scurt. Hai să ieşim din magazinul ăsta şi 
să intrăm în altul. Am să găsesc eu ţinuta perfectă 
pentru tine. 

Lauren acceptă imediat. Mai primea şi un 
bonus neaşteptat: putea să petreacă timp preţios cu 
Ashley. 

Când ajunseră la pantofi, Ashley insistă ca 
Lauren să-şi ia unii cu toc înalt, cu ţinte de metal şi 
barete, pentru că aşa poartă cele mai tari 
celebrităţi. 

— Nu vreau ca tocurile să fie prea înalte, zise 
Lauren, trăgându-şi pe ea o pereche de cizme Jean- 
Michel Cazabat, cu gândul la Alex. 

Era mai înalt ca ea, dar nu cu mult — nu voia 
să-l strivească cu statura ei. Lui Ashley clar nu-i 
păsa că e mai înaltă decât Tri. Lauren şi-ar fi dorit 
să aibă tot atâta încredere în ea. 

— Până şi pantofii pe care-i porți la scoala 
sunt mai înalți de-atât, îi atrase Ashley atenţia, 
făcându-i semn cu mâna să renunţe la cizme. Apoi 
se uită lung la Lauren, iar pe buze îi apăru un 
rânjet. Ah, m-am prins. Îţi faci griji să nu fii mai 
înaltă decât băieţii de la petrecere. 

— Nu! Vreau să spun... poate. Lauren se lăsă 
pe un scaun, sperând că Ashley n-o s-o tachineze 

prea tare pe tema asta. Ei bine, e un tip de care-mi 
place şi care ar putea fi acolo... 

Ştia că Ashley n-o credea ca iese cu doi băieţi 
în oraş, aşa că nu voia să mai menţioneze asta din 
nou. 

— E scund ca Tri? 

Lui Ashley părea că-i e milă de ea. 

— Nu, nu... Lauren era cat pe ce să spună 
„nu chiar atât de scund”, dar se opri la timp. Doar 
că nu e prea înalt. 

— Hmm. Ashley se gândea la problemă, iar 
lui Lauren nu-i venea să creadă că Ashley n-o 
stresa, nu-şi bătea joc de ea, sau că o băga în 
seamă. Părea că se gândeşte într-adevăr la 
problema lui Lauren. Încerc să găsesc cea mai... 
ştii tu, inteligentă soluţie. 

Era ceva ciudat în ceea ce spusese Ashley, dar 
Lauren rămase liniştită, aşteptând verdictul lui 
Ashley. 

— Gata! Ashley pocni din degete. Ia-ţi 
pantofii cu barete şi platformă de la Michael 
Korrs, pentru că nu au tocul decât de cinci 
centimetri. Apoi — şi asta e lovitura de graţie, 
trebuie să recunosc singură — combină-i cu fusta 
scurtă de la Stella McCartney şi bluza gen kimono 
de la Rachel Pally. Fusta o să-ţi facă picioarele să 
pară super lungi, chiar dacă nu ai tocuri înalte. O 
să fii cea mai drăguță fata de la petrecere! 

— Ar fi super, zise Lauren, în acord cu 
Ashley, zambindu-i. 

Deci de aceea erau cele trei Ashley prietene in 
ciuda tuturor masinatiunilor şi rautatilor lui 
Ashley. Sub masca de regină a tuturor se afla o 
fată cu adevărat de treabă. 

— Vreau să spun, majoritatea fetelor de la 
petrecere vor fi urâte şi/sau nasoale şi foarte prost 
îmbrăcate, continua Ashley,  înmânându-i 
vânzătoarei cutia cu pantofii aprobati de ea. 
Singura competiție pe care ai avea-o vine din 
partea noastră, şi n-ai de ce să-ţi faci probleme din 

cauza asta. Lili e atât de micuță că e aproape o 
pitică, iar A.A. e monstruos de înaltă. S-ar săruta şi 
cu un aspirator dacă ar crede că e mai înalt decât 
ea. 

Bine — deci Ashley nu era chiar foarte de 
treabă. Însă acum era de treabă cu Lauren, iar asta 
o făcea să se simtă bine. Lauren se simţea un pic 
vinovată că voia să fie prietenă cu Ashley numai 
ca să o dărâme de pe tronul ei la un moment dat. 
Era atât de confuz. Era Ashley de treabă sau rea? Îi 
plăcea de Ashley sau o dispretuia? Lucrurile erau 
mult mai complicate decât crezuse Lauren. 

— Dar tu? o întrebă Lauren, dorindu-și să nu 
se mai gândească la sentimentele ei contradictorii 
în privința mentorului ei nou găsit pentru a-i 
definitiva stilul. Sunt sigură că ai să porţi ceva 
nemaipomenit, ca de obicei. 

— Da, se arătă Ashley de acord. Oftă şi trase 
de o aţă din mânerul fotoliului pe care stătea. Însă 
eu nu vin diseară. 

— Nu? 

— Tri mi-a spus că el nu poate veni, aşa că ce 
rost mai are? Trebuie să merg acasă şi să-mi fac un 
tratament, să-mi pun o mască pentru păr, oricum. 
În afară de asta, vreau ca primul nostru sărut să fie 
special, nu să ne sărutăm pentru că am ajuns 
înghesuiți împreună într-un dulap. 

— Cum adică, primul vostru sărut? Lui 
Lauren nu-i venea să-şi creadă urechilor. Vrei să 
spui că tu şi Tri nu v-ati...? 

— Nu. Sunt NSD. Ne-Sărutată Deocamdată. 
Nu e mare lucru. 

Ashley ridica din umeri. 

— Chiar aşa? 

— Bineînţeles că nu. Tocmai de-asta l-am 
făcut pe Tri să aştepte. Mai bine aştept până vine 
momentul potrivit. Părinţii mei mi-au spus mereu 
că sunt ca o bijuterie prețioasă, aşa că n-are rost sa 
cum e proverbul ăla? Să nu strici orzul pe gaste, 
sau aşa ceva? 

— E atat de tare, zise Lauren. 

Aproape că se simţea vinovată că voia să se 
sărute şi cu Christian, şi cu Alex. După 
mărturisirea lui Ashley, voia să-i spună şi ea ceva, 
pentru că se simtise atât de apropiată de ea în acea 
după-amiază. 

— Ştii, şi eu sunt NSD, mărturisi ea. 

— Chiar aşa? Dar când am jucat ,,Niciodata” 
alaltăieri, iar A.A. a spus propoziţia, ai luat o gură 
de suc! 

— Doar am dus cutia la gură, şopti Lauren. 
Nu voiam să par o proastă. 

— Chiar n-ar trebui să minţi, îi zise Ashley, 
cu o figură serioasă. Apoi îi zâmbi din nou. Însă e- 
n regulă. E doar un joc. Secretul tau e-n siguranță 
la mine. Eu sunt cea mai discretă dintre cele trei 
Ashley, dacă n-ai observat asta deja. 

Lauren nu observase. Dar dădu din cap că da 
si îi zâmbi noi sale PPT, iar apoi se dusera 
împreună la casa, pentru a plăti noua ei pereche de 
pantofi. 

23 
HUNTER PUNE LA CALE 
UN ARANJAMENT 


IN TIMP CE SE UITA IN JURUL EI, A. A. 
SE GÂNDEA CĂ LOCUL unde avea loc 
petrecerea cu Sapte minute nu era la fel de super 
ca apartamentul pe trei etaje unde mersesera dupa 
meciul de lacrosse. Era undeva intr-un subsol, in 
Noe Valley. Însă până si subsolurile din cartierul 
ăsta erau frumoase, având în vedere cât de mari 
erau casele şi câți bani se investeau cu generozitate 
in ele. 

Subsolul era deosebit, mobilat cu o canapea, 
fotolu uriaşe în forma de lacrimă din plus, un 
balansoar Perspex atârnat de tavan, un televizor 
plat imens şi un sistem stereo, precum şi o masă de 
biliard acoperită cu fetru mov. Existau două băi, 
două dormitoare, chiar şi o bucătărie mică în care 
erau un cuptor cu microunde şi un frigider plin 
ochi cu orice tip de saleuri, cereale şi dulciuri. 

Masa era aranjată pentru o partidă de poker, 
iar in jurul ei se strânseseră deja băieţii; mai erau 
două aparate de pinball şi o masă de fussball. În 
spate, se vedeau nişte dulapuri cu uşi albe duble. 
lar gazda lor din scara respectivă — un puşti de la 
Gregory Hall pe nume Denver sau Portland sau 
vreo altă denumire de oraş — avusese grijă să agate 
cartonaşe cu LIBER/OCUPAT pe fiecare din 
manerele de la uşi, ca nu cumva să uite cineva de 
ce venise la petrecerea aia. 

A.A. ajunse împreună cu Lili, care se uita în 
orice suprafaţă lucioasă pe lângă care trecea ca să 
vadă cât de drăguţ arată în hainele lui A.A.. Îşi 
luară câte un suc şi discutară cu câteva persoane pe 
care le recunoscuseră. Ashley nu ajunsese încă, iar 
A.A. n-o vedea nici pe Lauren. Lili se tot uita prin 
cameră ca să dea de Max. Îi povestise lui A.A. că 
ar vrea şi n-ar vrea să-l vadă la petrecere. 

Îi părea rău pentru Lili, mai ales pentru că 
unele fete încă mai şopteau şi chicoteau când îşi 
aduceau aminte de partea filmată cu camera 
ascunsă din emisiune. Nişte ratate geloase! Ar 
leşina şi ar cădea grămadă pe jos dacă cineva atât 
de simpatic precum Max s-ar uita măcar la ele, 
lucru care nu avea să se întâmple niciodată. Era 
mândră de modul cum Lili le înfruntase curajoasă, 
spunându-le bârfitoarelor că jucase un rol în fata 
camerelor de luat vederi, dar nimeni nu o credea. 

A.A. îl zari pe Tri, care juca biliard în spate. 
A fost un pic surprinsă să-l vadă. Trecuse pe la ea 
pe acasă mai devreme cu Ned şi un grup de băieți. 
Ea spusese că o să meargă la petrecere, iar el 
zisese că nu avea de gând să vină. 

Atunci, ce căuta aici? Of. Imediat ce-o să 
ajungă şi Ashley, cei doi or să stea lipiti unul de 
celălalt, ca de obicei. De data asta, A.A. nu avea 
nicio intenţie să se mai ascundă, dar nu voia nici să 
stea cu ei, să fie martora gesturilor lor de 
afecţiune. Poate că nu se sărutaseră încă, dar nu-şi 
puteau ţine mâinile acasă. 

— Ai ajuns. 

Hunter apăru lângă ea şi se sprijini de blatul 
din bucătărie. A.A. îi zâmbi. Nu arăta rău, îşi spuse 
ea. Era roşcat, cu ochii verzi şi o gropita în barbie 
care era atrăgătoare în felul ei. Era mai înalt decât 
ea. Nu era rău deloc. Voia să-şi petreacă şapte 
minute cu el într-un dulap şi să se sărute? Poate. 
Poate că nu. 

— O cunoşti pe prietena mea, Lili? 

A.A. făcu prezentările, ignorând în mod 
expres orice alte fete care ar fi vrut să semene cu 
cele trei Ashley şi care se holbau la Hunter, gata să 
le iasă ochii din cap. 

Hunter o prinse de cot şi o conduse departe de 
grupul de bârfitoare, aplecându-se spre ea ca să-i 
murmure la ureche. 

— Dă-mi telefonul tau, sopti el. 

— De ce? Mi-ai mai trimis vreun mesaj? 

— Nu. Doar vreau să-l vad. 

— E un iPhone. 

Hunter oftă şi clătină din cap. 

— De ce trebuie să fii atât de dificilă tot 
timpul? o întrebă el, abtinandu-se clar să nu râdă. 

A.A. nu ştia la ce se referă. 

— Uite-l, dacă vrei atât de tare să-l vezi. 

Îşi scoase telefonul din poşeta ei Mulberry şi 
întinse mâna ca Hunter să-l vadă. 

— Super, zise el, holbându-se la aparat. 

Mama lui A.A. îi dăduse telefonul ei unui 
creator celebru, pentru a fi personalizat cu strasuri. 
A.A. considera că e aiurea să-i dai cuiva o 
grămadă de bani cu să-ți distrugă carcasa 
telefonului, dar nu putuse să 1 se împotrivească lui 
Jeanine. 

— N-ai mai văzut un iPhone până acum? 

Lui A.A. nu-i venea să creadă. 

— N-am văzut iPhone-ul tău, sopti el. Şi nici 
n-am pus mâna pe el. Ştii care sunt regulile pentru 
jocul de Sapte? 

A.A. clatina din cap. 

— Toate fetele isi pun telefoanele intr-un bol 
uriaş. Cel de-acolo — Hunter arătă spre ceva, peste 
umărul său stâng de pe masuta de cafea. Când un 
tip vrea să joace, se duce la Stăpânul Bolului. Îl 
vezi pe tipul ăla de acolo, cu tricou? 

A.A. îi urmări privirea. Un tip aproape ras în 
cap, care purta un tricou pe care era desenat 
schematic un bol în care se afla un peştişor auriu, 
stătea aproape de balansoarul Perspex. 

— Eşti legat la ochi, şi pe urmă trebuie să 
scoţi un telefon din bol. După aia iti scoţi legătura 
de la ochi şi trebuie să te plimbi printre fete, ca să 
afli al cui e telefonul. Ceva gen Cenuşăreasa şi 
pantoful de cleştar. De Cenuşăreasa ai auzit, nu? 

— Ha-ha. 

A.A. îşi dădu ochii peste cap. I se părea destul 
de interesant. Dar dacă tipul care punea mâna pe 
telefonul tău era urât? Se uită în jurul camerei, 

verificând toți băieții. Nimeni de pe acolo nu era 
prea nasol. Macar va fi intuneric in dulap. 

— Când băiatul ăla te găseşte, trebuie să intri 
în dulap cu el şi să petreceti şapte minute înăuntru. 
Preferabil, nu pentru că tu trebuie să te ascunzi de 
cineva. 

Si Hunter îi dădu un cot. 

— A-ha. 

A.A. se stramba la el. Hunter nu stia deloc sa 
flirteze. 

— Daca-ti pui telefonul in bol, inseamna ca 
vrei să joci. Aşa ca gândeşte-te bine, ca să nu 
ajungi să dai înapoi ca o fricoasa, o tachina el. 

— De parcă tu esti prea curajos, îi zise A.A., 
dându-i şi ea un cot, mai tare. Nici măcar n-ai mai 
văzut un iPhone până acum. 

— Nu mă ascul deloc, nu? Hunter se 
prefăcu exasperat. Am vrut să am telefonul tău în 
mână pentru că ştiam că o să ai vreun brizbriz de 
fetiță agăţat de el, sau aşa ceva. Doar ai diamantele 
alea lipite de el, nu? Deci când am să fiu legat la 
ochi şi bag mâna în bol, am să ştiu ce caut. Te-ai 
prins? 

— Oh. 

A.A. îşi dădu seama de ceea ce-i spunea şi 
simţi că se inroseste la fata. Hunter dorea să o 
sărute. În dulap. Timp de şapte minute. Era un pic 
flatată să vadă cât de hotărât era să ia telefonul 
care trebuia. 

— O fac doar pentru tine, înţelegi, îi spuse el 
cu un ranjet sarcastic, dar ochii îi schpeau. Nu 
vreau să ajungi închisă într-un dulap cu vreun puşti 
cu aparat dentar sau cu acnee din plin. Sunt 
pregătit să mă sacrific înţelegi, să sufăr toate cele 
şapte minute cu tine într-un dulap numai ca să nu 
rămâi  traumatizată. Chiar ar trebui să-mi 
multumesti. 

— Hai sa asteptam pana ce trec cele sapte 
minute, ce zici? îi aruncă repede A.A.. 

— Bolul e chiar acolo, îi răspunse el cu 
aplomb, plecând de lângă ea. 

A.A. răsucea telefonul în mână, întrebându-se 
ce să facă. 

Poate, sau poate că nu. Poate... de ce nu? 

Observă ceva agitație în jurul mesei de 
biliard: Tri bagase bila neagră şi era felicitat de 
restul echipei sale. Părea incredibil de fericit, poate 
pentru că era şi el bun la ceva, se gândi ea, 
răutăcioasă. Simti cum o cuprinde iar furia pe el. 
Îşi adună curajul şi, tremurând din pricina unei 
ciudate exaltări, se duse spre bolul de sticlă, care 
era deja plin pe jumătate, şi îşi lăsă telefonul 
înăuntru. Voia să joace. 

24 
INTR-UN JOC CU INDICII, 
LAUREN SPERA 
SA NU SE PIARDA 


SEMANA CU JOCUL EI PREFERAT, ISI 
SPUSE LAUREN. ÎN sufragerie era Christian, cu 
tacul de biliard. Iar in dormitor era Alex, la masa 
de fussball. Şi între ei era domnişoara Page, care 
trecea dintr-o camera intr-alta, sperand ca furisatul 
ei încolo şi încoace va trece neobservat. Cineva tot 
o s-o prindă, până la urmă. Însă, până să se 
întâmple asta, putea să se distreze de minune. 

Era o problemă pe care n-o mai avusese în 
viata ei de până atunci. Cum să ascundă faptul că 
se întâlneşte cu doi băieți în acelaşi timp chiar de 
acei băieți cu care se întâlnea? Era nebunie. 
Nebunie curată sută la sută. 

În dormitor, în timpul unei pauze a turneului 
complicat de biliard pe care-l stabiliseră băieţii, ea 
stătea într-un colt cu Alex. Adică, foarte, foarte 
aproape de Alex. Camera era plină de jucători şi 
spectatori, dar şi din cauza unei cozi constante de 
cupluri care intrau şi ieşeau din dulapuri, aşa că nu 
avea cum să evite să stea lipita de el. Faptul ca era 
atât de aproape de Alex o făcea să se simtă în al 
nouălea cer. Nu avea cum să exprime altfel 
sentimentul ăsta. lar când, la mijlocul unei 
propoziții, pentru că încerca să acopere muzica şi 
tipetele cu vocea lui, se aplecă asupra ei până ce o 
atinse cu fruntea, lui Lauren aproape că 1 se tăie 
răsuflarea de fericire. 

Dar nu mai avu timp să tragă aer în piept că el 
O şi sărută. 

Lauren Page fusese sărutată de un băiat foarte 
atrăgător. Si nu pentru că îşi aruncase telefonul 
într-un bol. Ci pentru că o plăcea şi voia să o 
sărute. 

Îi era frică să nu i se înmoaie picioarele şi să 
se topească toată. 

— Îmi pare rău, bâigui Alex, dându-se cu un 
pas înapoi şi zâmbind timid. 

— N-ai de ce, zise ea repede. Vreau să spun, a 
fost drăguţ. 

Ce aiurea se exprimase! ,,Dragut.” Asta era 
tot ce putea ea spune? 

— Cam aşa m-am gândit şi eu, zise el, 
uitându-se cu ochii lui intunecati direct în ochii ei. 

Lui Lauren îi venea să tipe de fericire. 

— Alex rândul tău. Un băiat care trecea pe 
lângă ei îl bătu pe umăr. Am ajuns în sferturile de 
finală, omule! 

— Scuză-mă, îi zise el. Pot să mă retrag din 
campionatul ăsta stupid, dacă vrei. 

— Nu, nu, îl asigură ea. Poti să continui. Eu 
trebuie să-mi caut... o prietenă, pe Lili. Are ceva 
important să-mi povestească. Am să mă întorc eu 
după tine, bine? 

— Să nu fugi de tot, zise el, strângând-o de 
mână. 

OMG! Tocmai ce-l sărutase pe Alex şi in 
secunda următoare îl mintise. Era noua Mata Hari 
de la Şcoala Domnişoarei Gamble. Avea să fie 
pusă în faţa plutonului de execuţie când se va afla 
cât de vicleană fusese, exact ca în filmul ăla alb- 
negru pe care îl văzuse cu mama ei într-o după- 
amiază. 

În sufragerie dădu peste Christian, care se 
sprijinea în tacul de biliard. Figura lui visătoare se 
lumină şi făcu o fata de catelus fericit când o văzu 
că se apropie de el. 

— Chiar mă întrebam pe unde te ascunzi, zise 
el, ca apoi să-i pună mâna în păr şi să o 
ciufulească, până ce freza ei ajunse să semene cu a 
lui. N-ai intrat prin vreun dulap cu alt băiat, nu? 

— Ah, nu, zise Lauren, făcând ochii mari. 

Era adevărat. Nu avusese nevoie să se 
ascundă într-un dulap. Ea şi Alex se sărutaseră în 

public. Dar nu era nevoie să-l plictisească pe 
Christian cu toate detaliile urâte... 

— Deci. Se uită în jos, la pantofii lui, şi apoi 
îşi ridică privirea spre ea. Ce zici, vrei să încercăm 
şi noi jocul cu cele şapte minute? Să vedem dacă e 
atât de distractiv pe cât spune toată lumea. 

— Vrei să spui...? 

Lauren nu era sigură că auzise prea bine. Era 
zgomot ca la nebuni in camera aia. Christian făcu 
un semn din umăr spre un dulap. De incuietoarea 
acestuia stătea agăţat semnul LIBER. 

— Vrei sa...? Pentru că, dacă nu, nu e nicio 
problemă. Doar mă întrebam şi eu... 

— Nicio problemă, zise ea fără să se mai 
gândească. 

Christian arăta atât de adorabil, atât de plin de 
speranţă. Cum putea să-i reziste? Până la urmă, nu 
erau decât şapte minute. 

— Mă întrebam şi eu cum e. 

Domnişoara Page, în dulap, cu Iubirea ei 
Numărul Doi. 

Din fericire, nu era nicio cameră de luat 
vederi ascunsă la petrecerea asta. 

25 
SAPTE MINUTE IN... UNDE? 


LILI NU AVEA CHEF SA JOACE SAPTE 
MINUTE ÎN RAI. TOT CE-ȘI dorea în seara asta 
era să treacă cele Trei Ore în Iad. lar ideea ei 
despre iad era o petrecere — orice fel de petrecere 
la care putea să se întâlnească cu Max. 

Stătea pe cât de elegant posibil pe unul dintre 
fotolule vinetii în formă de lacrimă, care erau 
împrăştiate peste tot în cea mai mare cameră din 
apartament, ascultând-o pe jumătate pe fata care se 
aşezase alături, care-i dădea toate detaliile 
siropoase de la ultima petrecere cu Şapte minute la 
care fusese. Cam la fiecare zece minute, Stăpânul 
Bolului conducea un băiat legat la ochi până la 
bolul de sticlă bombat de pe masuta de cafea şi-l 
supraveghea în timp ce pescuia un telefon. Lili se 
cutremură. Nu 1 se părea deloc distractiv. 

Nu avea tupeul lui A.A.. după câte telefoane 
se aflau îngrămădite în bol, Lili nu avea curaj nici 
cât jumătate din fetele care se aflau la petrecere în 
seara asta. După ce se sărutase cu Max la ultima 
petrecere, Lili nu mai voia să se sărute cu nimeni 
mult timp de acum încolo. Poate chiar niciodată. Îi 
plăcuse să se sărute cu el, iar lui îi plăcuse să se 
sărute cu ea, cel putin asa păruse. Asta până ce el 
se speriase şi o luase la goană. Lili nu voia să rişte 
să mai pateasca aşa ceva, aşa că telefonul ei stătea 
în siguranţă în poşetă în seara asta. 

Trebuie să fi trecut vreo jumătate de oră de 
când A.A. îşi lăsase telefonul în bol, dar nimeni nu 
reuşise să „pună mâna” pe ea. Lili o vedea stând 
cocotata pe blatul din bucătărie, sporovaind cu 
două fete de la şcoala lor. Poate că fetele îşi 
doreau, dar băieţii păreau că ezită mai mult când 
venea vorba de jocul cu Sapte minute. Ce tipic! 
Ashley avea dreptate: băieţii sunt atât de inceti. 

Ashley era Dispărută in Misiune. Lili îi 
trimisese vreo două mesaje, dar Ashley raspunsese 
că e ocupată să se spele pe cap. Da, bine. Ashley 
sigur avea de gând să-şi facă intrarea în stil măreț, 
ca de obicei. Tri era la petrecere, juca biliard şi 
arăta grozav. Ashley ar face bine să apară mai 
repede, dacă nu voia ca prietenul ei să fie atras de 
vreo şmecheră care joacă Sapte minute. 

Lauren ajunsese şi ea, arătând minunat în 
rochia ei şi în pantofii cu baretă şi platformă. La 
naiba, fata asta arată chiar tare! De când începuse 
să stea pe lângă cele trei Ashley, imaginea ei se 
contura din ce în ce mai bine. 

Cei de pe AshleyRank începuseră şi ei să 
vadă asta. Când îşi aduse aminte de AshleyRank, 
Lili îşi îndreptă spatele, îşi lipi genunchi mai 
strâns şi îi zâmbi fetei de lângă ea, care povestea 
ceva cu aprindere. Acum că oricine putea vota, 
lumea trebuia să vadă că Lili era Ashley cea 
superioară. Chiar merita din plin să aibă locul unu. 

Se întâmpla ceva cu Lauren în seara asta. În 
primă fază, Lili o văzuse vorbind cu unul dintre 
Jucătorii de lacrosse cel cu părul ciufulit şi gropite. 
Christian, poate? Stăteau înghesuiți unul în celălalt 
într-un colt, iar el părea că îi soarbe cuvintele de pe 
buze. Apoi, Lauren era înghesuită într-un alt colt 
cu un tip înalt şi brunet. Ei bine, până la urmă nu le 
mintise! Lauren era Miss Popularitate! Ei bine, atât 
timp cât Lauren nu se apropia de un anume jucător 
de la Reed Prep, pe Lili n-o deranja asta. 

Max Costa. Max Costa. Trebuia să înceteze să 
mai fie obsedată de el. Era o prostie: aproape că-l 
uitase, chiar aşa. Şi-l scosese din cap. Îi trecuse de 
tot. La orele de conversaţie în franceză, îi era la fel 
de indiferent cum îi fusese Greg, care era oricum 
mai relaxat. Max era un fraier de sportiv plin de 
sine. Dacă n-ar fi pus el punct relatiei-lor-in- 
devenire, ar fi fost ea cea care l-ar fi părăsit, chiar 
în seara aia. Frau mult mai multi băieţi mai 
atrăgători şi mai disponibili pe lume. Următorul! 

Lili se uită prin apartament, căutând un băiat 
mai bun. Poate ca până la urmă o să-şi pună şi ea 
telefonul in bolul de sticlă. Sau poate că o să se 1a 
după Lauren şi o să se plimbe prin camere. Dacă 
băieților le plăcea de Lauren, atunci pe Lili o vor 
iubi. Era încă în faţa lui Lauren în clasament. N-ar 
trebui să-şi risipească nicio secundă din viata cu 
gândul la Max. 

Apoi îl văzu. 

Cobora scările care dădeau în sufrageria de la 
subsol. Avea părul blond dat pe spate şi purta o 
cămaşă închisă la culoare aceeaşi culoare cafenie 
ca şi ochii lui — şi o pereche de blugi tociti. Părea 
un pic preocupat şi agitat, de parcă n-ar fi fost prea 
fericit că e acolo. 

Nu că Luli s-ar fi uitat lung la el. 

Se lăsă mai confortabil în fotoliu, dorindu-și 
ca acesta s-o înghită cu totul. Max intră în cameră 
şi se întoarse, aşteptând în mod evident pe cineva 
care cobora scările. Era o fată cu părul castaniu 
ondulat, care-i zâmbea prosteşte de parcă ar fi 
câştigat vreo coroană. Lili o cunoscuse la ultima 
petrecere la care fusese: era în clasa a şaptea la 
Reed Prep, şcoala lui Max, care era mixtă. O 
chema Holly, sau Polly, sau Dolly, sau aşa ceva. 

Holly sau Polly sau Dolly îi spusese că se 
bucura că merge la Reed Prep pentru că nu-i venea 
să creadă cât de înnebunite după băieţi erau fetele 
de la şcolile de fete. Ei nu i se părea mare lucru să 
ai prieten. 

Însă Lili observă cu amărăciune cum Holly 
sau Polly sau Dolly întinse o mână slăbănoagă şi îl 
luă de brat pe Max, ca o pasăre de pradă care isi 
înfigea ghearele în victima ei, ca apoi să 
zâmbească triumfător. Sigur, nu era mare lucru. 

Stomacul lui Lili începu să freamate, de parca 
era o betonieră pe cale să dea afară tot. Simti 
usturimea lacrimilor în ochi. Era devastator să-l 
vadă pe Max la petrecere cu o altă fată. Seara ei se 
terminase. Trebuia să plece de-acolo. 

26 
REGULILE SUNT FACUTE 
PENTRU A FI URMATE 


AA. IL PIERDUSE DIN OCHI PE 
HUNTER: ERA PRINS INTR-UN complicat joc 
de pocher si parea sa fi uitat cu totul de Jocul de-a 
Sapte minute in Rai. Lili plecase deja acasa. 
Imediat dupa ce il vazuse pe Max cu partenera lui 
ranjita, Lili îşi sunase şoferul, cerându-i să o ia 
imediat acasă. A.A. îi spuse că ea mai stă un pic. 

Când Lauren dispăru şi ea, A.A. rămase 
ultima Ashley din cameră, dar nu era nicio 
problemă. Jucă două meciuri de biliard cu unii 
dintre prietenii lui Ned, evitând cu mare atenţie să 
intre în vorbă cu Tri. Era atât de jenant, pentru că 
nu se descurca deloc la biliard, iar el se tot uita la 
ea de parcă ar fi fost disperat să-i spună ceva. 
Poate că voia să-i dea sfaturi, ca să se descurce 
mai bine. Sau poate pentru că Ashley nu era acolo, 
se gândi ea. Ce păcat — ea nu era inlocuitoarea lui 
Ashley. 

Însă când se duse la bucătărie ca să-şi mai ia 
un suc, Tri se luă după ea, hotărât in mod evident 
să-l spună ceva. 

— Vrei ceva de băut? îl întrebă, ridicând 
sticla de Diet Pepsi şi legănând-o prin faţa ochilor 
lui. Sau doar te ţii după mine ca să te asiguri că nu 
umblu cu vreun băiat care mă poate pune în 
încurcătură? Ştiu că tu te pricepi mult mai bine ca 
mine la oameni. 

Tri se uită în jos, nereuşind însă să ascundă 
faptul că ranjea ca un neruşinat. 

— Încă mai eşti supărată pe mine pentru ce- 
am spus? o întrebă el, ridicându-şi ochii lui albaştri 
la ea. 

A.A. înălță din umeri. Îi venea greu să stea 
supărată pe Tri, mai ales când arăta atât de bine. Si 

ştia, in adâncul inimii ei, de ce era cu adevărat 
supărată pe el, dar nu putea să-i mărturisească şi 
lui asta. 

— Bine. Părea uşurat. Pentru că altfel ar fi şi 
mai stânjenitor. 

— Ce? A.A. puse la loc sticla în minifrigider 
şi se întoarse să se uite la Tri. Petrecerea asta? 

Tri clătină din cap. 

— Nu, vreau să spun... 

— Ce? întrebă ea din nou. 

Ce se-ntâmpla cu băiatul ăsta? Nici măcar nu 
mai era în stare să termine o propoziţie de când îşi 
pusese Ashley ghearele pe el. 

Tri nu mai spuse nimic. Pur şi simplu îi arătă 
un telefon. Telefonul ei. 

— L-am scos din bol, zise el. Am ştiut că-i al 
tău încă dinainte să-mi iau eşarfa de la ochi. 

— Pietricelele, zise ea încet, dar inima 1-0 
luase razna. 

— Da. Deci, ca să ştii. Trebuie să intrăm in 
dulap. Se uită la noi Stăpânul Bolului. 

Amândoi întoarseră privirea spre tipul de pe 
scaunul Perspex. Acesta îi salută şi le făcu semn 
spre un dulap. Pe usa, era semnul cu LIBER. 

— Are o fixatie cu tradiția, zise Tri, aproape 
scuzându-se. 

— Ei bine, spuse A.A., cu inima bătându-i 
nebuneste şi cu gura uscată. 

Dar cu Ashley cum rămâne? voia să întrebe. 
Prietena ta? Prietena mea cea mai bună? Dar 
poate că nu conta asta, pentru că nu era decât un 
joc idiot. Nu însemna ceea ce credea ea că 
înseamnă. Tot ce trebuia să facă era să stea într-un 
dulap cu el timp de şapte minute. Putea să facă 
asta. 

— Atunci, spuse, cred că ar trebui să intrăm. 

— Da, incuviinta el, dar nu se uită în ochii ei. 
Cred că ar trebui. 

Tri o conduse până la dulapul mare cu două 
uşi, întorcând semnul cu OCUPAT înainte de a 

închide uşa după el. Era atât de întuneric acolo ca 
A.A. aproape se impiedica de ceva inainte sa o 
prindă Tri de cot, ca să-şi recapete echilibrul. 

Spre deosebire de ultimul dulap in care fusese 
A.A., acesta era gol, in afara de doua perne care 
erau pe jos. 

— S-au gândit la toate, zise ea, aşezându-se 
pe o pernă şi ghemuindu-se, ca să-i facă loc lui Tri 
pe cealaltă, lângă ea. Simtea brusc nevoia să 
vorbească. Numai dacă nu cumva la asta folosesc 
dulapurile ştii tu, să ţină pernele în ele. Ceea ce nu 
mi se pare logic deloc. Vreau să spun, cine are prea 
multe perne? 

El chicoti, iar sunetele petrecerii de afară se 
auzeau foarte slab, însă lui A.A. i se părea că cel 
mai tare sunet din dulap era cel al propriei sale 
inimi, care bubuia să-i sară afară din piept. Erau 
singuri într-un dulap. Cei doi mai rămăseseră 
singuri — de nenumărate ori, distrându-se la ea în 
cameră, dar niciodată în situaţia de fata. Îşi trase 
genunchii la piept. Îi plăcea în dulap; i se părea 
confortabil si tihnit să stea lângă Tri. Chiar îi 
fusese dor de el. 

— Deci, cum iti place noua versiune de 
Metroid Prime? E tot ce s-au lăudat ei că o să fie? 
îl întrebă ea 

— Da, e destul de tare. Fratele meu s-a 
abonat la un canal Wii multiplayer. E super. Ar 
trebui să te abonezi şi tu poate facem echipă. 

— Sigur, de ce nu? 

Mai vorbiră o vreme despre jocuri pe 
calculator şi despre ultimul episod din Cheaters, 
pe care niciunul dintre ei nu avea voie să-l 
urmărească, dar îl urmăreau oricum. A.A. începu 
să se relaxeze şi să se simtă bine în compania lui. 
Aproape că uitase de ce se aflau în dulap, când Tri 
se întinse şi o luă de mână. 

— A.A.. 

Avea o voce blândă. 

— Da? 

— Nu cred că trebuie să stam aici şapte 
minute vorbind... 

— Oh... A.A. încercă să-şi ascundă panica 
din voce. Doar îl cunoştea pe Tri de când lumea. 
Vrei să spui, să stăm în linişte? 

Doar nu spunea ceea ce credea ea, sau da? 
Cum putea? Doar avea o prietenă! Şi anume pe 
Ashley. Ce căuta ea în dulap cu prietenul altcuiva? 
A.A. se simţea confuză, dar incitată şi vinovată în 
acelaşi timp. 

— Ei bine, teoretic, trebuie să ne sărutăm, 
zise Tri, iar acum şi vocea lui părea sugrumată de 
nervozitate. Astea sunt regulile jocului. 

— Ştiu, răspunse A.A.. 

Doar voise şi ea să joace. În plus, nu era decât 
un joc de Şapte minute care-i obliga să se sărute. 
Să se sărute cu Tri. OMG! Asta îşi dorea el să 
facă? îi nimerise telefonul din bol — dar cum 
rămâne cu Ashley... însă toate gândurile la Ashley, 
ŞI vina pe care o simţea, dispărură când se uită la 
Tr. 

Ochii 1 se obişnuiseră cu întunericul şi putea 
vedea că arăta şi el la fel cum se simţea ea. Agitat 
şi timid şi... nerăbdător. Îşi dorea şi el asta, putea 
să-şi dea seama. Poate că însemna că şi el simte 
aceleaşi lucruri ca şi ea? Se simţi cuprinsă de o 
fericire nestăvilită, imposibil de controlat. 

— Adică, doar dacă nu vrei tu, zise el. 

— Nu, spuse ea repede, strângându-l de 
mână. Adică, da. Ceea ce vreau să spun e că ar 
trebui. Adică, e vorba de reguli şi de toate astea, 
adăugă ea, de parcă ai fi fost cel mai logic lucru de 
făcut. 

Doar nu puteau să-l dezamăgească pe 
Stăpânul Bolului, nu? 

— E vorba de reguli, se arătă şi el de acord, 
ŞI, chiar pe întuneric, A.A. reuşi să-l vadă pe Tri 
cum se apleacă spre ea. 

Închise ochii, iar el o trase mai aproape de el 
$i ea îi simţi inima cum îi bate nebunește în piept. 

Bătea chiar mai tare ca a ei. 

Apoi îşi întoarse fata spre el şi îi simţi 
respirația fierbinte cu o secundă înainte ca buzele 
lui moi să le atingă pe ale ei. 

Ashley o să trebuiască să înţeleagă, nu făceau 
decât să se supună regulilor jocului... nu însemna 
NIMIC. 

Cu toate astea, au fost cele mai dulci — şi cele 
mal uluitoare — şapte minute din viata ei. 

www.AshleyRank.com 


AVEM CÂTEVA PROBLEME TEHNICE 
CU CLASAMENTUL nostru. Vă rugăm să 
aşteptaţi până reuşim să calculăm toate voturile 
acestei săptămâni. De când am deschis porțile 
oricui, am fost invadati de sute de voturi noi şi 
promitem să publicăm noua ierarhie imediat ce 
serverul nostru îşi va reveni. 

Între timp, puteţi să vă mai daţi cu un strat de 
luciu Glossimer pe buze, să vă puneţi cea mai 
strâmtă pereche de blugi Genetic şi să mergeţi prin 
oraş de parcă l-aţi avea la degetul mic. Lumea 
întreagă vă priveşte şi vă dă note pentru cel mai 
mic gest... 

27 
DOMNILOR LE PLAC 
BRUNETELE 


In mod normal, Ashley îşi petrecea duminica 
dimineaţa în pat, ciugulind din micul dejun care-i 
era adus la pat pe o tavă acoperită cu un servetel 
alb — omletă din albuşuri, o cupă cu fructe şi un 
castronel cu lapte din soia, pregătite de bucătăreasa 
lor permanentă — uitându-se la America 5 Next Top 
Model sau la maratonul cu Project Runway”, la 
televizorul cu ecran plat aflat deasupra măsuţei ei 
de toaletă, o antichitate. 

Părinții e1 mai intrau în cameră din când în 
cand, ca s-o sărute pe crestetul capului, sau să-i 
povestească ceva plictisitor din ziarul de duminică, 
sau ca să ia secțiunea de Modă după ce termina ea 
s-o citească în detaliu. 

Stătea în cameră, în pijamaua ei Limited Too, 
cu papucii ei pufoşi, jucându-se cu Prinţesa Dahlia 
von Fluffsterhaus, catelusa ei labradoodle, sau 
schimbând SMS-uri cu celelalte Ashley, sau 
punând la cale planuri importante pe termen lung. 
Cum ar fi: aveau cu toatele nevoie de poşete noi 
semestrul viitor. lar colanţii negri deveniseră de 
modă veche. Ar trebui să poarte şosete cadrilate 
până la genunchi şi poşete uriaşe de la Prada? 

Însă azi era o zi diferită. Marea petrecere live 
pentru Regina preadolescentelor, la care urma să 
se anunţe câştigătoarea episodului filmat în San 
Francisco — ca şi reacţia ei, filmată pentru a fi 
folosită în runda următoare — era plănuită pentru 
miercuri seara. Urmau să aibă loc cinci astfel de 
petreceri care se vor desfăşura simultan în toată 
tara, astfel încât câştigătoarele să fie anunţate în 
acelaşi timp. lar acest lucru însemna şi mai multă 
presiune pe capul lui Ashley ca să arate fabulos. 

Îşi petrecu toată dimineaţa repetându-şi 
reacţia pe care urma să o aibă când numele ei va fi 
anunţat. Nu dorea să plângă şi să arate ca naiba, 
hohotind ca o câştigătoare de la Miss America. 
Trebuia să-i iasă combinaţia corectă de bucurie, 
isterie, falsă modestie şi surprindere prefăcută, iar 
în tot acest timp să arate drăguţ. Mai trebuia şi să 
pară totul spontan, ceea ce 1 se părea cel mai greu. 

Si, bineînţeles, trebuia să aibă rochia perfectă 
pentru petrecere. De preferat, una care să meargă 
cu pantofii ei albaştri de la Louboutin, cu animal 
print şi toc înalt, cei pe care îi văzuse purtaţi de 
Heidi Klum. Toată ziua de azi avea să fie rezervată 
pentru a scormoni in dressingul ei placat cu 
oglinzi, precum şi în şifonierul uriaş, probând 
fiecare combinaţie posibilă ca să se hotărască dacă 
are nevoie să-şi ia ceva nou. 

Când numele ei va fi anunţat drept 
câştigătoarea locală a concursului Regina 
preadolescentelor, Ashley trebuia să arate perfect. 
Dar nu avea atât timp la dispoziţie pe cât şi-ar fi 
dorit, pentru că şcoala aia plictisitoare îi umplea 
jumătate din zi. Poate că Ashley reuşea să o 
convingă pe mama ei să nu meargă marti la şcoală. 
Trebuia să se tundă, să-şi facă un tratament 
cosmetic, un masaj, o manichiură/pedichiură şi să- 
şi aranjeze sprâncenele. 

Petrecerea trebuia să înceapă la ora cinci, la 
fel ca şi cea din Los Angeles, din pricina idioatei 
diferenţe de fus orar: petrecerile din New York şi 
Miami începeau la opt, în vreme ce în Dallas 
petrecerea era la şapte, pentru că producătorii îşi 
doreau ca acestea să fie simultane. De-abia avea 
timp după ore să fie machiată de un profesionist şi 
să-şi îndrepte părul. Ei bine, se gândi Ashley prin 
asta trebuiau să treacă actrițele care mergeau la 
Oscaruri în fiecare an, să fie gata pentru marele 
eveniment la mijlocul după-amiezii. Singura 
diferenţă era că ele nu trebuiau să-şi piardă mare 
parte din zi la Şcoala Domnişoarei Gamble. 

Al doilea lucru care-i complica ei programul 
de azi era Tri. Îi trimisese un mesaj în care o 
întreba dacă poate să treacă pe la ea ca să stea de 
vorbă, iar ea fusese imediat de acord. Aveau atât 
de multe de discutat. El o însoțea la petrecere şi 
trebuia să se ridice la înălțimea standardelor ei. Nu 
putea să apară pur şi simplu la petrecere în 
uniforma de la Gregory Hall sau, chiar mai rău, în 
blugi şi tricou, oricât de bine i-ar fi stat în ele. 

Hainele lor trebuiau să se asorteze, fără să 
pară că sunt gemeni, cum arată turiştii din 
suburbii, sot şi soție îmbrăcați la fel. Poate că ar 
trebui să-l convingă să se şi tundă. Ashley putea să 
fie foarte convingătoare când voia. Era obişnuită 
să le spună altora ce să facă. 

Majordomul îl conduse pe Tri la ea în cameră 
la scurt timp după ce îi răspunsese ea la mesaj. 
Părea disperat să o vada, ca de obicei. Era ciufulit 
şi superb, deşi purta exact hainele în care Ashley 
nu dorea să-l vadă miercuri seară un tricou jerpelit 
cu Death Cab şi blugi cu un buzunar sfâşiat. Nu 
voia ca restul lumii să creadă că prietenul ei e 
vreun emo, ce naiba. 

— Salut, Ashley, zise el, uitându-se prin 
cameră ca să-şi găsească un loc unde să stea. 

Orice suprafaţă, inclusiv patul, era acoperită 
cu haine şi accesorii împrăștiate. Ea împinse cu 
mâna o grămadă de bluze în culori aprinse de la 
H&M de pe un scaun, iar el se aşeză acolo, părând 
că se simte ciudat şi jenat. 

Ceea ce era bizar, căci Tri avea o grămadă de 
surori şi ar fi trebuit să fie obişnuit cu chestiile 
astea feminine. În plus, petrecea o mulţime de timp 
cu A.A., deşi ea era mai degrabă un băieţoi, care se 
juca pe calculator şi vorbea despre sport tot timpul. 
Ashley era mai feminină, mai doamnă. $i tocmai 
de aceea avea să câştige detaşat Regina 
preadolescentelor. 

— Mă bucur tare mult că esti aici, îi spuse ea, 
închizând unul din sertarele comodei. Avem atâtea 


169 


de facut până miercuri $i as... 

— Trebuie sa-ti spun ceva, o intrerupse el. Se 
uita lung la ea, cu o figura indurerata. E vorba... 
despre ceva ce s-a intamplat aseara. 

— Aseara? 

— Da, la petrecere, zise el intr-un final, 
intorcandu-si privirea. 

— Ce petrecere? 

— Petrecerea cu Sapte minute. 

— Te-ai dus la petrecere? spuse ea acuzator, 
simtindu-se tradata. 

Fusesera de acord ca petrecerea avea sa fie 
mega-nasoală. Însă poate era de bine. Din moment 
ce ea nu fusese la petrecere, ceea ce avea el să-i 
spună nu avea legătură cu ea. Şi dacă nu avea 
legătură cu ea, nu avea cum să fie prea interesant. 
Mai împinse nişte haine care aterizară pe podea, ca 
să poată să se aşeze şi ea pe scaunul de la geam 
pentru o clipă. Era obositor să tot probezi haine. 

— Da. M-am dus. $i, mă rog — Tri îşi muşcă 
buza m-am sărutat cu cineva. De-asta am venit 
până aici, ca să-ţi spun. M-am sărutat cu altcineva 
si cred că ar trebui să ne despartim. 

Ce? Tri se sărutase cu cineva? Nu cu Ashley, 
prietena lui, recunoscută public, aşa cum se văzuse 
chiar şi la televizor? Cea cu care nu se sărutase 
nici măcar o singură data? lar acum voia să se 
despartă de ea? Cu trei zile înainte de petrecerea 
pentru anunţarea câştigătoarei de la Regina 
preadolescentelor?? 

Lui Ashley nu-i venea să creadă ce aude. Era 
mai rău decât sfârşitul de la Titanic, când murea 
Leonardo di Caprio. Niciun tip super n-ar trebui să 
îngheţe şi să moară! 

— Îmi pare tare rău, îi spunea Tri. Pur şi 
simplu nu cred că ar trebui să continuăm aşa, când 
mie îmi place altcineva. 

Îi plăcea de altcineva?? 

Ceeeee?? 

Era şi mai rău. Ashley crezuse că Tri sărutase 
o fată oarecare şi se simţea vinovat. lar acum se 
părea că de fapt chiar voise să o sărute... pentru că 
îi plăcea de fata asta. 

— Cine e? ceru ea să afle, dând cu piciorul în 
cea mai apropiată grămadă de haine. Nu pot să 
cred că s-a dat la prietenul meu! 

— N-a fost deloc aşa! Tri sări în picioare şi se 
apropie de ea — însă păstrând o oarecare distanţă, 
ca să nu-l poată ajunge cu piciorul, observă ea. 
Nici măcar n-a vrut să joace Şapte minute cu mine, 
dar eu i-am spus că e obligată! I-am luat telefonul 
din bol şi apoi i-am spus că regulile sunt reguli. Eu 
am făcut-o să mă sărute, bine? Pentru că aşa am 
vrut eu. Pentru că... îmi place de ea. Mi-a plăcut 
de ea dintotdeauna. 

Ashley simţea că o să-i explodeze capul. 

— Ţi-a plăcut de ea dintotdeauna? repetă ea. 

Simti un fior rece în inimă. Era cel mai rău 
coşmar al ei. Ştiu despre cine era vorba înainte să-i 
confirme el. 

— E vorba de A.A., zise Tri. Şi să nu te 
superi pe ea, bine? După cum ţi-am spus, ea n-a 
vrut să mă sărute. Niciodată nu i-a plăcut de mine 
la modul ăsta şi nici acum nu-i place. N-are nici 
cea mai vagă idee că am venit azi aici ca să mă 
despart de tine sau aşa ceva. 

— Si-atunci de ce-o faci? întrebă Ashley pe 
un ton de copil mic, cu chipul brăzdat de lacrimi 
de autocompătimire. 

Lui Tri îi plăcea de A.A.. O prefera pe ea lui 
Ashley. De ce? De ce? De ce? 

— Măcar ţi-a plăcut de mine vreodată? se 
tângui Ashley. Măcar un pic? Vreau să spun, doar 
ne distrăm bine împreună, nu? 

— Chiar mi-a plăcut de tine. Tri se făcuse 
roşu tot. La început. Dar cred că era vorba de 
faptul că mă simţeam foarte vinovat că aproape te- 
am omorât. Doar eu ţi-am adus brioşa, nu? Si 
păreai atât de vulnerabilă şi hpsită de ajutor şi... 

nu ştiu. Cred că e o greşeală să fim împreună. 
Eram atât de furios că A.A. credea că altcineva era 
laxjock. Am vrut doar s-o fac geloasă. Dar n-am 
vrut... niciodată nu mi-am dorit să te rănesc. 

Ashley îşi trase nasul, încercând să pară iar 
vulnerabilă şi lipsită de ajutor. Îşi ridică privirea de 
căprioară la el, sperând că o să-l convingă să se 
razgandeasca. 

— Dar n-a fost sa fie, zise Tri cu convingere. 
Nu pot sa fiu cu tine in timp ce mie imi place 
altcineva. Nu e corect, pur si simplu. Totul ar fi o 
mare minciuna. 

— Nu e decât o mică minciună, murmura 
Ashley, dar Tri clătină din cap. 

— Dacă vreau să am vreo sansa cu A.A., 
trebuie să ne despartim. Niciodată n-o să se uite la 
mine dacă mă crede prieten cu prietena ei cea mai 
bună. Doar ştii asta. 

Ashley îşi şterse ochii umezi cu dosul palmei. 
Avea nevoie de un plan, şi avea nevoie de el 
repede dacă nu voia ca săptămâna întreagă să-i fie 
distrusă. 

— Deci nu i-ai spus că te desparti de mine, 
zise ea, pe un ton plângăcios. 

— Ti-am spus că nu. 

— N-ai zis nimănui? 

— Nimănui. Pe bune. 

— Ei bine, oftă Ashley, dând drumul pernei 
pufoase in care isi înfipsese unghiile de cinci 
minute încoace. Poate că ai vrea să mai astepti 
câteva zile. De dragul meu. 

Tri părea că nu înțelege. 

— Ce vrei să spui, să aştept? 

— Vreau să spun să astepti până la petrecerea 
de miercuri seară. Să mergi cu mine la petrecere ca 
partenerul meu, pentru ultima oară, iar apoi putem 
să ne despartim. Fără lacrimi, fara reprosuri. Ai sa 
fii liber să ieşi cu A.A., iar eu n-o să încerc să te 
opresc. 

— Nu stiu ce sa spun, ezita Tri, bagandu-si 
mâinile adânc in buzunare. De ce să aştept? 

— Pentru că e cea mai importantă seară din 
viata mea, bine? Ashley începu iar să plângă, 
gândindu-se ce umilită s-ar simţi să meargă la 
petrecere fără prietenul ei care se presupunea că e 
îndrăgostit până peste urechi de ea. Şi nu vreau să- 
mi pună lumea tot felul de întrebări răutăcioase. 
Măcar atâta poți să faci pentru mine, dacă e să 
luăm în calcul ce mi-ai făcut aseară. 

Tri lăsă capul in jos. Ofta adânc. 

— Bine, zise el. Am să te conduc la petrecere, 
iar apoi totul s-a terminat între noi. 

— Și n-ai să-l spui nimic lui A.A. până 
atunci? 

— Nu. 

— ŞI nici altcuiva? 

— Nu. 

— Promiti? 

— Promit, spuse Tri, arătând complet 
nefericit, iar Ashley ştiu că se va ţine de cuvânt. 

28 
ASHLEY SPENCER E MAI TARE 
DECAT JANE AUSTEN 


PETRECEREA PENTRU ANUNTAREA 
REZULTATELOR CONCURSULUI Regina 
preadolescentelor avea loc la un club nou, super 
tare, din centrul oraşului. A.A. se plimba prin sală, 
dorindu-și ca lumina camerelor de luat vederi sa 
nu fie atât de puternică: simţea cum machiajul 1 se 
topeşte pe fata. Un ecran uriaş era atârnat pe un 
perete şi în toate colţurile se aflau monitoare TV, la 
fel şi deasupra tuturor meselor cu mâncare. Fiecare 
era dat pe o altă petrecere, din alt oraş. 

Transmisiunea live a canalului Sugar urma să 
fie dată pe ecranul uriaş, cu Vanessa Minnillo 
drept prezentatoare în Los Angeles. Jasper, 
producătorul britanic, îi făcuse un semn lui A.A. 
încă de când intrase ea, şi-i spusese că rezultatele 
pentru San Francisco vor fi anunţate ultimele. 

— Avem nişte probleme tehnice nou apărute, 
din nefericire, zise el, incruntandu-se la 
Blackberry-ul pe care-l ţinea în mână. Nu trebuie 
să vă faceţi voi griji pentru asta. Tiffany o să vă 
facă un semn când suntem gata pentru a anunţa 
câştigătoarea, iar atunci trebuie să vă duceti în 
locul pe care vi l-am desemnat, din centrul sălii. 

A.A. incuviinta din cap, deşi nu-l ascultase 
decât pe jumătate. Avea mult mai multe motive de 
îngrijorare pe cap ca să-şi mai facă griji şi pentru 
numărătoarea aia idioată de voturi. Cu cât se 
termina emisiunea mai repede, cu cât mai repede 
putea să se întoarcă la viaţa ei normală/anormală 
de dinainte, cu atât mai bine isi putea face ordine 
în cap. Lucrurile erau foarte neclare în momentul 
de fata. Adică DSN De Sâmbătă Noaptea. De ce 
oare luase Tri tocmai telefonul ei din bol? De ce 

trebuise să insiste să o sărute? Si de ce trebuise să-i 
placă ei atât de mult? 

Sala era aproape plină cu fete de la Scoala 
Domnişoarei Gamble, aproape toată clasa a opta, 
precum şi câteva din clasele mai mici, toate 
îmbrăcate la patru ace, dar şi ceva băieţi de la 
Gregory Hall şi Saint Aloysius. Fotograful oficial 
al ziarului şcolii era de faţă, ca să facă poze pentru 
pagina de bârfe din ziar, „Pagina Şapte”. Lauren 
ajunsese şi ea la braţul unui băiat simpatic. A.A. 
ştiuse tot timpul că Lauren nu mintea. Se întrebă 
unde era celălalt prieten al lui Lauren în seara asta. 
Si Lili îşi făcuse apariţia, arătând super sic, cu 
părul prins într-un coc perfect, îmbrăcată într-o 
rochita bleumarin drăguță foc — bleumarinul se 
pare că era noul negru. 

A.A. aproape că-şi dorea să fi fost şi ea mai 
atentă cu ce se îmbracă. Mama ei vorbise cu un 
make-up artist care să vină la ele acasă după şcoală 
să o aranjeze, iar apoi insistase ca A.A. să poarte o 
rochie din şifon cu dantelă pe care Jeanine o 
adusese din Argentina. A.A. făcuse pur şi simplu 
ceea ce 1 se spusese fără să protesteze — şi fără să-i 
pese. Si ce dacă uitase să-şi pună cercei, sau daca 
poşeta ei din piele de şopârlă nu prea mergea cu 
pantofii ei Jimmy Choo argintii? Ce mai conta? 

Tot ceea ce conta era ca Tri nu o sunase. Se 
gandise ca lucrurile se vor schimba cu siguranta 
după ce se sărutaseră în dulap. În seara aceea, dupa 
ce se opriseră într-un final din sărutat pentru că un 
alt cuplu bătea în uşa dulapului, cei doi nici măcar 
nu se simtisera rusinati din pricina a ceea ce se 
întâmplase. Tri părea chiar fericit. Nu se putea opri 
din rânjit, iar A.A. nu se putea abtine nici ea. 

— Te sun eu, îi promisese el, iar ea 
incuviintase din cap, încă în al nouălea cer, ametita 
din pricina acelui sarut secret. 

Însă nu o sunase. Deloc. Niciun semn. Niciun 
e-mail. Nici măcar un mesaj pe mess. 

A.A. îşi 1eşise din minţi, in special luni la 
scoala, cand Ashley spusese ca Tri fusese foarte 
dragut cu ea cu o zi in urma, cand trecuse pe la ea 
ca s-o ajute să-şi aleagă hainele pe care să le poarte 
la petrecere. Dar nu reuşi să afle mai multe: Ashley 
lipsise de la scoala din pricina unei „răceli” şi 
marti şi miercuri, deşi A.A. bănuia că era doar o 
scuză pentru ca Ashley să aibă timp să-şi facă zeci 
de tratamente de înfrumusețare înainte de filmările 
de la petrecere. 

Oare se înşelase? A.A. crezuse că şi Tri fusese 
prins în sărutul lor la fel de mult ca şi ea. Crezuse 
că şi el o place la fel de mult ca şi ea pe el. 

Însă, dacă şi el simţea la fel, de ce nu luase 
legătura cu ca? Nu trebuia oare să se gândească să 
se despartă de Ashley? Dacă se dusese la ea acasă 
ca s-o ajute să-şi aleagă hainele pentru petrecere, 
nu părea deloc că ar avea de gând să o părăsească. 
A.A. pur şi simplu nu mai înţelegea nimic. 

Între timp, Hunter tot se ţinea de capul ei, 
probabil pentru că nu ştia că se sărutase într-un 
dulap cu alt tip. La petrecerea cu Sapte minute, o 
căutase după ce îşi terminase jocul de pocher. 
Săracul de el, luase telefonul altcuiva din bol unul 
care era plin de rubine. I se păruseră la fel, 
explicase el, cand era legat la ochi, dar se jurase ca 
n-avea de gând s-o sărute pe Domnisoara Rubine. 
În acel moment, A.A. avea telefonul bine pus la ea 
în poşetă şi îi spusese lui Hunter că pleacă acasă. 

Însă marţi după-amiază, când văzuse că Tri 
tot nu o sună şi după ce primise o sută de mesaje 
de la Hunter, cedase într-un final şi îi spusese lui 
Hunter că poate să vină la petrecerea pentru 
Regina preadolescentelor. 

Se pare ca toata treaba cu Tri avea sa se 
rezume doar la un sarut, nimic mai mult. Se simtea 
respinsă. Nu mai erau şanse să se întâmple ceva 
nou. 

De fapt, dacă A.A. era să fie cinstită, încă mai 
avea o licărire de speranţă în momentul în care 

ajunsese la petrecere. Dar până şi aceea se stinsese 
în momentul în care îi văzuse pe Ashley şi pe Tri 
împreună, ținându-se de mână de parcă erau Brad 
şi Angelina. Nu mai era nimic de făcut, poate doar 
să guste din sushi şi din ceaiul de rodii cu gheaţă, 
să admire tortul în formă de coroană care era pe 
masa din centrul sălii şi să aştepte să ajungă 
Hunter la petrecere. 

Ashley veni după ea la masa cu mâncare şi îi 
făcu semn cu mâna să meargă la fereastră. Se 
anunțau rezultatele pentru grupul din Miami pe 
ecranul uriaş şi urletele de la petrecere erau 
asurzitoare. 

— Ce părere ai de rochia mea? se lăudă ea, 
învârtindu-se încet astfel încât A.A. să o poată 
admira şi de la spate. E de la Zac Posen. 

— E fabuloasă, zise A.A. pe un ton lipsit de 
inflexiuni, dorindu-și ca petrecerea să se fi 
terminat odată. 

Ashley o prinse pe A.A. de braţ şi o trase mai 
aproape. 

— Să nu spui nimic nimănui, îi mărturisi 
Ashley, nici măcar lui Lili sau lui Lauren, dar... 

— Dar ce? 

— M-am hotărât să mă despart de Tri. 

— Chiar aşa? 

A.A. era surprinsă şi — trebuia să recunoască 
— nu prea nefericită să audă aşa ceva. De când îl 
sărutase pe Tri, trecuse printr-un vârtej de emoţii. 
Nu se putea opri să nu se gândească la el. În 
secunda unu era în al nouălea cer, iar în secunda 
doi o lua depresia, pentru că încă nu o sunase. 

Apoi se simţea vinovată pentru că se sărutase 
cu prietenul prietenei ei, iar apoi, în mod ciudat, 
pentru că se sărutase cu cineva care nu era Hunter. 
Era disperată să o sune Tri, însă era de asemenea 
hotărâtă să nu alerge după el. Iar acum, Ashley o 
anunţa că totul între ea şi Tri se termina. 

— Am tot vrut să fac asta de mult timp, îi 
explică Ashley. De-aia n-am venit la petrecere 

sâmbătă, i-am spus că ar trebui să luăm o pauză, 
poate, să ne mai vedem şi cu alte persoane. Să nu 
mai luăm totul atât de în serios. Dar apoi a venit la 
mine duminică şi aproape că avea lacrimi în ochi. 
Vreau să spun, m-am simţit atât de jenata. 

— De ce? A plâns, sau aşa ceva? 

A.A. pufni. Nu-l vedea pe Tri să fie în stare 
de ceva atât de prostesc. 

— Aproape că a plâns. Ashley se întinse, luă 
paharul din mâna lui A.A. şi bau din el. A spus ca 
nu mai suportă. A spus că şi-a dat seama sâmbătă 
seară că nicio altă fată nu se ridică la înălțimea 
mea, bla bla bla. Tot bătea câmpii despre cât de 
frumoasă sunt cu. Mi-a părut tare rău de el. Cred 
că e îndrăgostit până peste urechi de mine. Poţi să 
crezi aşa ceva? 

A.A. ridică din umeri. 

— Şi a vrut să mă sărute, aşa că am fost de 
acord, continuă Ashley. Ştiu, ştiu, ar fi trebuit să-l 
refuz. Dar ştie să sărute foarte bine şi n-am putut 
să-i rezist. Scuze iti dau prea multe informaţii? 

— Nu contează. 

Lui A.A. i se făcuse rau. Când Ashley îi 
înapoie ceaiul de rodii, puse paharul pe pervaz. 

— Mi-a spus că a fost cel mai minunat sărut 
din viaţa lui, îi şopti Ashley teatral. Deci ce era să 
fac eu? Nu puteam să mă despart tocmai atunci de 
el. M-am hotărât să aştept până la finalul petrecerii 
ăsteia. 

— Bună alegere, murmură A.A. când îşi dădu 
seama că Ashley aştepta să-i spună ceva. 

Hainele de pe ea i se păreau prea grele, de 
parcă ar fi purtat o armură, nu o rochie din şifon. 

— Era atât de speriat ca nu cumva să vin la 
petrecerea asta fără el, continuă Ashley. Ar fi fost o 
răutate din partea mea. lar mie chiar îmi place de 
Tri, chiar îmi place. Numai că nu în felul ăla. E ca 
un prieten bun. Mă înţelegi, nu? 

— Complet. 

— Nu vreau să-i frâng inima. Chiar mi-a spus 
că sunt cea mai frumoasă şi interesantă fată pe care 
a cunoscut-o vreodată. Nu e frumos? Poate chiar 
de speriat, un pic. Am să pun punct relației după 
petrecerea din seara asta, înainte să ajungă să fie şi 
mai obsedat de mine. 

A.A. nu se putea aduna să spună ceva. Ce 
mare nenorocit mai era şi Tri! În primul rând o 
sărutase ca şi cum chiar ar fi vrut să o sărute, iar 
apoi fugise înapoi la Ashley, jurandu-1 dragoste 
nemărginită. Ashley sigur spunea adevărul. Cum 
altfel s-ar putea explica faptul că Tri o evita şi/sau 
o ignora pe A.A. începând de sâmbătă seara? Nici 
măcar nu incercase să se despartă de Ashley. Uite, 
era la petrecere, o ţinea de mână şi părea că-i este 
la fel de devotat ca întotdeauna. Îi venea să se ducă 
şi să-l tragă una peste ochi. Nici măcar nu se uita 
la ea! 

— E un tip acolo care-ţi face cu mâna, îi zise 
Ashley, arătând peste umărul lui A.A.. El e 
Hunter? Ce bucăţică! 

A.A. se răsuci pe călcâie şi îl văzu pe Hunter 
venind spre ea. Arata chiar super în tricoul ăla polo 
de la Lacoste, cu pantalonii calcati la dungă, cu 
părul dat pe spate şi cu ochii sclipitori. Sclipeau la 
ea. Uite un tip căruia chiar îi plăcea de ea. Un tip 
care se dădea peste cap încercând să-i atragă 
atenția, care-i trimitea mesaje şi care o invita in 
oraş. Emisiunea intrase într-o pauză pentru 
reclame, aşa că muzica bubuia în boxe, iar DJ-ul 
striga la toată lumea să iasă la dans. 

— Vrei să dansezi, domnişoară viitoare 
Regină a Preadolescentelor? strigă Hunter la ea ca 
să acopere zgomotul, iar A.A. îi zâmbi, apucându-l 
de mâna pe care 1-0 întinsese. 

Trebuia să uite de Tri şi de sărutul lor idiot. 
Poate că o să-l sărute pe Hunter în seara asta, la 
finalul petrecerii şi nici n-o să se ascundă într-un 
dulap. Ashley nu era singura care putea avea un 
prieten. 

29 
VINE SFARSITUL UNEI EPOCI? 
SAU E DOAR SFARSITUL 
GASTII ASHLEYS? 


TRECUSE MULTA VREME DE LA 
PETRECEREA MIXTĂ DE LA şcoală, când 
Lauren era încă o nimeni şi iesise în evidenţă când 
— la modul cel mai propriu — îi salvase viata lui 
Ashley. Cand isi aducea aminte cât de speriată 
fusese să se ducă la petrecerea aia, cum se gândise 
ea la un plan complex prin care să-l convingă pe 
Billy Reddy să o conducă la petrecere, ca să aibă şi 
ea ceva credibilitate, Lauren nu ştia daca să râdă 
sau să plângă. Cum se schimbaseră lucrurile! 

Acum era una din atracțiile principale de la 
petrecerea pentru anunţarea rezultatelor de la 
Regina  preadolescentelor. Fotograful de la 
Gambler, ziarul şcolii, o înghesui să facă o poză cu 
cele trei Ashley, şi toate făcură mutrite şi pozară ca 
si cum ar fi fost Striphall Queens — formația lor 
pop preferată. Ashley îşi făcu loc cu coatele să stea 
în mijlocul fotografiei, bineînţeles, aproape 
scotand-o pe Lili din cadru. 

Guinevere Parker, care reuşise să pună mana 
pe rolul de reporter social, o incolti pe Lauren ca s- 
o întrebe de la „cine” îşi luase hainele, astfel încât 
să poată da la ziar toate detaliile vitale legate de 
modă. 

— E adevărat că tu ai fost prima contactată de 
cei de la televiziune? o întrebă Guinevere, 
notându-şi repede ceva în agendă. 

Cele trei Ashley aveau dreptate: chiar semăna 
cu o Bobblehead, îşi spuse Lauren. 

— Fără tine, nimic din toate astea nu s-ar fi 
întâmplat? 

— Ei bine, nu ştiu dacă ar fi fost chiar aşa, 
ridică Lauren din umeri. 

Voia să-i spună lui Guinevere că prietenul ei, 
Dex, avea dreptate, n-ar trebui să-ţi pese prea tare 
ce crede lumea, deşi era mult mai uşor să nu-ţi 
pese când ştiai că toată lumea te place. Sau se teme 
de tine. Sau vrea să fie în locul tău, cumva. Tocmai 
de aceea cele trei Ashley scăpau nepedepsite cu 
comportamentul lor răutăcios, decise Lauren. 
Nimeni n-o să-şi mai bată joc de ea mult timp de 
acum încolo. 

— E adevărat că producătorii m-au abordat 
pe mine întâi, dar emisiunea a fost despre noi 
toate. Şi nu e mare lucru. Chiar nu e. 

Deşi era clar mare, mare lucru pentru însăşi 
Ashley, observă Lauren. Ashley se tot uita la 
ecranul uriaş, urmărind-o pe Vanessa cum anunţa 
rezultatele din diferite oraşe, chiar dacă toţi ceilalţi 
erau preocupaţi să mănânce, să danseze şi să se 
salute cu toată lumea. 

Lauren se hotărâse ca în seara asta să fie mai 
puţin stresată decât la petrecerea de sâmbătă seară, 
asigurându-se că numai unul din cei doi prieteni ai 
ei era de fata. După ce chibzuise îndelung adică 
după ce vorbise o oră la telefon cu Lili duminică 
Lauren îl invitase pe Christian să o însoţească la 
petrecerea pentru anunţarea rezultatelor. 

Între timp, Alex urma să vină pe la ea pe 
acasă, ca să-şi petreacă timpul împreună, să ia cina 
şi să se uite la emisiunea înregistrată cu ele. 

Mama ei era foarte entuziasmată că Un 
Prieten Adevărat venea la ca acasă, aşa că 
intenționa să se dea peste cap cu pregătirile: să 
plătească o echipă de bucătari care să vină să le 
facă hamburgeri acasă, pe care să-i posteze pe 
peluza de la intrare, să ia un nou aparat de făcut 
popcorn şi să instaleze un televizor cu ecran şi mai 
mare decât cel uriaş deja instalat în camera lor de 
proiecţii. Toată săptămâna, mama ei îi bătuse la 
cap cu noile ei planuri pe constructori şi pe un 
designer de interioare. 

Din fericire, Lauren reuşise să o convingă să 
lase baltă renovările: nu făceau decât să se uite la 
un DVD cu un reality-show, nu se uitau la ultima 
ediție refăcută a filmului Star Wars. Trudy fusese 
îngrozitor de dezamăgită că nu va avea voie să 
facă nimic altceva decât să-l salute pe băiat, iar 
Lauren o înțelegea, într-un fel. Atâta vreme nu 
avuseseră nimic. Acum aveau totul, iar mama ei 
încerca să compenseze timpul pierdut. Trudy îşi 
dorea ca Lauren să aibă o adolescenţă perfectă, 
chiar dacă nu ajunsese încă la vârsta adolescenţei. 

— Lauren! Christian veni topaind spre ea, cu 
cămaşa scoasă din pantaloni, ca de obicei, ceea ce- 
| făcea şi mai simpatic în ochii ei. Avea ceva într-o 
mână o cutiuta de la Tiffany's! Trebuia să-ţi iau un 
buchet de pus la încheietura mâinii, dar mama mi- 
a spus că ai prefera să primeşti aşa ceva. 

Îi întinse cutiuta, iar Lauren îi zâmbi foarte 
fericită, desfăcând funda cu grijă. Guinevere stătea 
aplecată peste umărul lui Christian, notandu-si 
fiecare detaliu. Lauren deschise cutiuta şi scoase 
de acolo un talisman din platină în formă de 
coroană. Era elegant şi frumos. Era primul cadou 
din viata ei de la un băiat! 

— Se prinde la telefon, îi explică el, fataindu- 
se de pe un picior pe altul. 

Era atât de dulce şi de timid. Lui Lauren îi 
părea rău că nu pe el îl invitase la ea acasă în seara 
aceea. Situaţia în care se afla, prinsă între doi 
iubiţi, nu era deloc la fel de interesantă pe cât suna. 
Era doar complicată şi năştea sentimente de vină. 

— E minunat, îi zise ea. Îmi place foarte 
mult. Dar, ştii, probabil că nu eu am să câştig. 

— Nu contează, răspunse Christian, părând 
clar uşurat că-i place cadoul de la el. Tu tot esti... 
ştii tu. 

Amândoi se înroşiră, iar Guinevere se aplecă 
şi mai tare spre ei. Făcea o schiţă a talismanului la 
ea în agendă. 

— Cam ce diametru crezi că are ăsta? îl 
întrebă ea pe Christian, total nedumerit, însă, 
înainte să apuce să-i răspundă, Ashley se băgă 
între e1 doi. 

— Ce-ai acolo? Un mic talisman? Ce drăguţ! 
Ashley îşi flutură degetele spre talisman de parcă 
ar fi un animalut. Lauren, trebuie să vorbesc ceva 
cu tine. Cineva tocmai a spus că au avut loc mari 
schimbări în AshleyRank azi. 

— Nu m-am uitat azi pe blog, zise Lauren, un 
pic enervată că Ashley se găsise tocmai atunci să 
vorbească despre asta. 

Nu vedea că Lauren e cu un băiat? De ce-i 
păsa de blogul ăla idiot tocmai acum? 

— Am auzit ca au fost schimbări 
cutremurătoare în vârful clasamentului, spuse 
Guinevere, făcându-şi loc cu cotul şi împingându-l 
practic pe Christian din drum, ca să se apropie de 
Ashley. 

Bietul Christian! Lauren îi aruncă o privire 
prin care-i spunea imi pare rău, vorbim mai târziu 
şi se întoarse spre Ashley, care se uita urât la 
Guinevere. Lauren n-o mai văzuse pe Ashley atât 
de supărată de când cineva scăpase o felie de pâine 
de alac pe pantofii ei Mary Jane de la Louboutin în 
sala de mese a şcolii. 

— Ce anume vrei să spui, mai exact? ceru 
Ashley să afle. 

— Ei bine, începu Guinevere, cu o voce 
tremurătoare, căci nu era obişnuită ca Ashley 
Spencer să 1 se adreseze direct. Lauren a urcat de 
pe locul zece pe locul trei. Niciodată n-a ajuns atât 
de sus. 

— Zău? 

Lui Lauren nu-i venea să creadă. Trebuie să fi 
fost datorită lui Christian şi Alex — amândoi îi 
spuseseră la petrecerea de sâmbătă seară că 
intraseră pe AshleyRank. Dacă primise de la 
fiecare dintre ei nouă sau chiar zece la toate 

categoriile, atunci avea logica sa fi ajuns pe locul 
trei. 

— Ce? urlă Ashley. 

Lauren îşi dădu seama de ce o luase razna: 
dacă Lauren era pe locul trei, asta însemna că una 
dintre cele trei Ashley căzuse de pe podium. Nu 
mai erau ele cele care făceau regulile în şcoală! 
Lauren se infiltrase în gaşca lor si reuşise să o 
scoată din top pe una dintre ele! Nu mai conta 
Regina preadolescentelor — ăsta era barometrul 
real al celor mai tari fete din şcoală. Iar concluzia 
evidentă era că planul lui Lauren functionase! Era 
una dintre ele! Însă acum, că obținuse ceea ce-şi 
dorise, mai voia să le şi distrugă? Lauren nu mai 
era atât de sigură. 

— Vrei să spui că Lili e acum pe locul patru? 
întrebă Ashley. 

— A, nu, răspunse Guinevere, clătinând din 
cap. Faptul că Lauren a urcat în clasament nu e 
singura schimbare. $1 Lili a urcat. E pe locul unu. 

Ashley avea oricum pielea palidă ca fildeşul, 
dar acum se făcuse albă ca varul. Se clătină un pic 
si se dădu un pas înapoi, ca şi cum era să cada din 
picioare. Părea că e pe cale să leşine, şi de data 
asta nu mai erau alunele de vină. Lauren o prinse 
de brat ca s-o ajute să-şi recapete echilibrul. 
Rezultatele pentru Regina preadolescentelor erau 
gata să fie anunţate Ashley nu putea să se 
prăbuşească la pământ chiar în momentul ăsta! 

— Deci, ce-mi spui tu mie acum, zise Ashley, 
uitându-se fix în ochii lui Guinevere de parcă era 
pregătită s-o strângă de gât, este că eu am ajuns pe 
locul doi în clasament? 

— Ăăă... nu chiar. Guinevere făcu un pas 
înapoi, aruncând o privire scurtă spre uşă, de parcă 
s-ar fi pregătit să o rupă la fugă. A.A. e pe locul 
doi. Tu eşti pe patru. 

Pentru prima oară în istoria umanităţii sau 
măcar din câte îşi amintea Lauren — Ashley 
Spencer rămase fără cuvinte. 

30 
LUMEA VAZUTA DE SUS 


LILI ERA IN AL NOUALEA CER. TOATA 
LUMEA DE LA PETRECEREA pentru anuntarea 
rezultatelor de la Regina preadolescentelor vorbea 
despre ştirea că ea urcase până in vârful 
clasamentului de pe AshleyRank. Sărmana Lauren 
tot încerca s-o convingă pe Ashley că ea nu avea 
nimic de-a face cu asta — că nu ea era în spatele 
blogului şi că era la fel de surprinsă ca şi restul de 
schimbarea care avusese loc la vârf. 

— Poti să crezi aşa ceva? o întrebă A.A. pe 
Lili în timp ce se îndreptau spre locurile lor 
desemnate din centrul sălii. 

Rezultatele din San Francisco urmau să fie 
anunţate şi o asistentă de producție obosită, cu 
căştile la urechi şi cu un clipboard în mână, încerca 
să le adune pe cele trei Ashley şi pe Lauren la un 
loc. Ashley era încă închisă in baie, făcându-şi 
vânt cu agenda lui Guinevere Parker şi urlând la 
Lauren. 

— Nu ştiu, zise Lili, aproape topaind până la 
locul unde trebuia să rămână. 

Adică, de fapt, nu-i păsa. Ajunsese pe locul 
unu în cele din urmă! Cum se întâmplase asta, n- 
avea de unde să ştie. De când apăruse în emisiunea 
Regina  preadolescentelor, Lili simtise cum 
lucrurile îi scapă de sub control. 

Max o respingea şi se făcea că n-o vede la ora 
de franceză. Nici măcar nu venise la curs 
săptămâna asta, probabil pentru că noua lui 
prietenă îi ocupa tot timpul. Toate fetele de la 
şcoală rânjeau când era vorba de transmisiunea cu 
camera ascunsă. lar la petrecerea de sâmbătă seară 
se simtise ca un copil pus la colt pentru că se 
comportase urât. Lili se simţea minunat în hainele 
pe care le împrumutase de la A.A., însă, după 
apariția lui Max, toate sentimentele ei pozitive se 

dezintegraseră, fiind înlocuite de ruşine şi 
nefericire. Plecase acasă repede, gândindu-se că va 
trebui să se obişnuiască cu o viata singuratică, 
marcată de o ruşine permanentă în societate. 

Însă acum lucrurile păreau să-şi revină într-un 
final! 

— Avem nevoie de celelalte două! se rasti 
Matt la asistenta de producție. Avem suficiente 
probleme în seara asta, nu trebuie să ne mai 
dispară şi fetele din rolurile principale. 

— E nervos, remarcă A.A. către asistentă, 
care ridică deprimată din umeri. 

— Nici măcar nu ştiu dacă o să mai aibă loc 
anunţarea rezultatelor,  bombăni asistenta, 
grăbindu-se să le găsească pe Ashley şi pe Lauren. 

— Ai auzit ce-a zis? o întrebă A.A. pe Lili. 
Ce crezi c-a vrut să spună? 

— Nu ştiu, răspunse Lili. 

Încă i se mai învârtea capul de când auzise că 
e pe primul loc în clasament. Măcar era adevărat? 
Cum era posibil? Era tot ceea ce visase încă de 
când apăruse AshleyRank. 

— OK — acum să rămâneţi pe loc! 

Un alt asistent de producție le târa pe Ashley 
si pe Lauren spre ele. 

Ashley, care avea ochii umflati, încă o mai 
hartuia pe Lauren. 

— Ştiu că tu esti. Recunoaste, tu te afli in 
spatele blogului. Mai ales ca numai tu ai avut de 
câştigat de pe urma lui. 

— Trebuie să mă crezi, n-am nicio legătură 
cu asta! protesta Lauren. 

— Dar tatăl tău are o companie de 
calculatoare! 

— Avem un site pe care se pot posta 
videoclipuri. Ce legătură are una cu alta? Multe 
persoane din San Francisco au afaceri în domeniul 
ăsta. Ce naiba. Asta nu înseamnă că putem să 
controlăm tot ce postează lumea pe bloguri. 

Ashley păru că ezită un moment. 

— Dar soferul tau, Dex e un fel de geniu in 
programare. 

Lauren isi dadu ochii peste cap. 

— Te asigur eu, Dex are destule pe cap ca sa 
nu mai aibă timp să ne urmărească şi pe noi. Fii 
serioasa, Ashley. 

— Hai, Ash, revino-ti, o rugă Lili, zâmbindu-i 
cat mai dulce. 

Nu era cazul să se dea mare cu succesul ei. O 
să aştepte ca s-o facă... hai să ne gândim, vreo 
cinci minute? 

Lauren îşi aranja părul, părând încă un pic 
şocată din pricina atacurilor lui Ashley. Dacă într- 
adevăr era ea persoana din spatele blogului, îşi 
spuse Lili, atunci chiar era o curajoasă — şi/sau 
chiar proastă să o scoată pe Ashley din primele trei 
locuri ale clasamentului. Dacă nu era ea cea care 
posta pe blog, atunci chiar nu era corect din partea 
lui Ashley să o ia razna şi să se răzbune pe ea. Însă 
cineva trebuia s-o încaseze, iar Lili se bucura 
oarecum că Ashley nu-şi îndrepta furia înspre ea. 

O cameră de luat vederi era îndreptată spre 
ele, cu beculetul roşu aprins, iar Lili se asigură că 
zâmbeşte drept spre obiectiv. Într-un final, 
hotărându-se să lase baltă subiectul pentru 
moment, Ashley îşi făcu loc în centrul grupului, ca 
de obicei, afişând cel mai fals zâmbet posibil. Lili 
nu se putea abtine să n-o admire. Chiar şi în 
momentul în care lovea un dezastru, Ashley se 
putea ridica din ruine şi mai şi arăta perfect calmă, 
ca întotdeauna. 

— Faceţi linişte cu toţi! ţipă cineva — părea 
să fie vocea lui Matt iar în sală se lăsă liniştea. 
Intrăm în emisie în zece secunde. 

Lili ridică privirea spre ecranul uriaş pentru 
câteva secunde ca să vadă ce se întâmpla. Cineva îi 
înmână Vanessei o coală de hârtie, iar aceasta se 
uita la ea, fără să spună nimic. 

A.A. o prinse de brat pe Lili şi o strânse. 

— Mă simt ca o neroada, şopti ea. 

— Taci şi zambeste! murmură Lili, strângând 
din dinți. 

— Tu de ce nu taci odată? şuieră Ashley la ea, 
gândindu-se probabil ca Lili 1 se adresase ei. 

— Nu uitaţi că suntem filmate! spuse Lauren 
încetişor, din colţul gurii. 

— Îmi cer scuze, răsună vocea Vanessei 
Minnillo în toată sala. Tocmai mi s-a comunicat că 
nu putem anunţa rezultatele pentru San Francisco 
în seara aceasta. Serverele tot nu funcţionează. Îmi 
pare rău că s-a întâmplat aşa. Vom intra din nou în 
legătură directă cu corespondentul nostru prezent 
la petrecerea pentru sărbătorirea victoriei din 
Dallas, unde am înţeles că a izbucnit o bătaie cu 
mâncare între participantele la emisiune care nu au 
câştigat premiul. Aveţi legătura cu Dallas! 

Cele trei Ashley şi Lauren rămaseră cu gura 
căscată, uitându-se una la cealaltă, în vreme ce 
urletele din sală acopereau totul. Lui Lili nu-i 
venca să creadă şi era clar că toată lumea se simţea 
la fel. 

— Adică, asta a fost tot? întrebă A.A.. Putem 
să plecăm acasă acum? 

— Cred că da, zise Lauren, nesigură. Măcar 
mai e nevoie să mai rămânem în locul ăsta? 

— Mi se pare o mare bătaie de joc, se înfurie 
Ashley. Avea mâinile în şolduri şi arunca fulgere 
din ochi. Avocatul tatălui meu o să ia legătura cu ei 
în legătură cu asta. 

— Poate c-ar trebui să dea în judecată şi 
AshleyRank, nu se putu Lili abtine sa nu 
comenteze, răutăcioasă. 

— Ce vrei să spui cu asta? o întrebă Ashley. 

— Ştii tu — pentru crime împotriva lui 
Ashley? 

— Of, Doamne, gemu A.A.. Mă duc să mai 
mananc ceva. Hunter ma asteapta cu un platou cu 
tempura şi creveţi şi cred ca deja e rece ca gheaţa. 

— Jar eu ma duc să-l caut pe Christian, zise 
Lauren repede, cercetând prin sală cu privirea. Si 

pe Guinevere, pentru ca a ramas la ea talismanul 
pe care mi l-a facut el cadou. 

— Domnişoarelor, domnişoarelor, ne pare 
tare rau. Tiffany, cea de-a treia producatoare, se 
grabea să le ajungă din urmă. E un dezastru 
complet! E pană de curent la sediul central şi 
generatorul nu vrea să pornească. 

— Nu mă interesează, zise Ashley, ridicând o 
mână şi pufnind pe nas. Trebuie să-mi găsesc 
prietenul! Unde e? 

Doamne, Ashley e atât de geloasă, se gândi 
Lili. Nu putea suporta ideea că şi celelalte fete 
aveau băieţi care stăteau cu ele şi nu suporta nici 
faptul ca Lili ajunsese pe locul unu pe 
AshleyRank. Lili o văzu pe Ashley cum se duce la 
Tri ca să-i spună povestea ei plângăcioasă, dar Tri 
o respinse cu o privire furioasă. Tri se uita la A.A. 
şi la Hunter, care dansau lipiti unul de altul pe un 
cântec lent. 

Apoi Lili mai văzu pe cineva. Pe cineva care 
avea părul blond şi ochii închişi la culoare şi era 
insuportabil de drăguţ. 

Max. 

Toată hotărârea lui Lili de a nu se mai uita la 
el, de a nu mai vorbi niciodată cu el, de a nu-l mai 
aborda în niciun fel se topi ca untul la soare. De 
data asta, când li se întâlniră privirile, el nu mai 
întoarse capul, în schimb, îi zâmbi, şi îi zâmbi şi ea 
şi se indrepta spre el. De ce era acolo? Ce voia? 

— Lili, zise el, grăbindu-se să acopere 
distanţa care-i separa. Scuze că dau buzna la 
petrecerea ta în felul ăsta, dar trebuia să-ţi spun 
ceva. 

Lili nu avu curaj să-i răspundă. Ridica 
privirea spre chipul minunat, încruntat, al lui Max 
ŞI simţi cum îi tresaltă inima în piept. 

— Am vrut să-ți spun că-mi pare rău, 
continuă el. Pentru... ştii tu. Că te-am lăsat baltă la 
petrecere, atunci. Că nu te-am sunat. Că n-am 
vorbit cu tine la ora de franceză. M-am comportat 

ca un adevarat idiot. Si pe urma te-am vazut la 
petrecere, weekendul trecut, dar te-ai facut 
nevăzută înainte să apuc să-ţi spun ceva. 

— Păi, erai cu altcineva, îi reaminti Lili. 

— Nu e decât o amică. 

— Chiar aşa? 

— Chiar aşa, o asigură Max. Oricum... îmi 
cer scuze. M-am gândit că... nu ştiu, că am sărit 
nişte etape. Vreau să spun... îmi placi şi... Ceea ce 
vreau să spun este, cred, că nu am mai avut 
prietenă până acum şi... 

Lili îşi dorea ca în momentul ăla toate 
camerele să fie atintite asupra ei, ca să poată 
revedea şi retrai acel moment o eternitate. Max 
recunoscuse că o place! Şi mai spusese şi cel mai 
dulce cuvânt pentru urechile unei fete. „Prietenă.” 
Oare asta însemna...? 

— Oricum, vrei să mâncăm ceva, sau să 
facem ceva împreună? Vrei să plecăm de aici? 
Fetele alea care urlă întruna mă cam sperie, zise el, 
uitându-se peste umăr la un grup de fete de-a 
şasea, care chicoteau şi trăgeau cu urechea la 
conversaţia lor. 

Părea atât de agitat şi de nerăbdător şi de 
drăguţ, iar Lili înţelese că soarta lui era în mâinile 
ei. Putea să aleagă să fie cu Max, sau putea să 
aleagă sa nu fie cu el. Era prerogativa ei, exact 
cum spunea Britney Spears in cover-ul unui cantec 
mai vechi, al lui Bobby Brown. 

— Sigur, zise Lili, luându-l de mâna pe care 
1-0 intinsese. 

Avea mâinile reci din pricina aerului 
condiționat, iar Lili simţi cum i se strânge inima, 
pentru că vedea cât de vulnerabil era el, de fapt. 
Nu era un nesimtit lipsit de inimă. Era şi el om. Or 
să meargă să mănânce ceva, iar apoi... poate că se 
vor săruta din nou. Lili spera că vor urma multe 
săruturi pe viitor. 

Max îi aruncă zâmbetul lui timid şi somnoros, 
şi în acel moment, Lili nu mai era geloasă pe 

nimeni. Era pur şi simplu fericită să fie ea însăşi. 

EPILOGURI 


Draga jurnalule, 

Îmi pare rău că n-am mai scris demult timp 
aici. Viaţa mea a cam luat-o razna în ultima 
vreme, de-când am nu unul, ci doi prieteni. Cum s- 
a întâmplat aşa ceva? 

Tot nu mă pot hotări care dintre ei îmi place 
mai mult. Aşa ca am decis, acum, sa evit orice 
ocazie socială in care cei doi ar putea da nas-in 
nas. Nu mai ies decăt cu câte unul în parte, acum. 
Dacă mama ar reuşi să nu le încurce numele, aş 
putea să ies basma curată din asta. 

Cât despre rezultatele obţinute, am primit un 
telefon la o săptămână după petrecere, de la 
producătorii emisiunii Regina preadolescentelor. 
Au reuşit într-un final să facă să funcţioneze 
serverele, iar numele câştigătoarei a fost anunţat. 

Era Ashley Spencer, bineînțeles. 

Triumjul ei nu a durat prea mult, mă bucur eu 
să-ți spun. Reţeaua a hotărât sa nu continue 
emisiunea, aşa că nu mai are loc nicio rundă a 
doua într-un apartament penthouse super din New 
York. Regina preadolescentelor a murit. Trăiască 
Ashley Spencer, cu orice titlu se va decide să 
câştige pe viitor. 

Ea se preface că nu-i pasă, dar pot să-mi dau 
seama că e de-a dreptul furibundă. Măcar mai are 
un motiv în plus pentru care să se înfurie, pe lângă 
AshleyRank. Care, apropo, nu are nicio legătură 
cu mine. Un grup de fete dintr-a şasea s-a hotărât 
într-un final să iasă la lumină şi să-şi asume 
responsabilitatea pentru blog. Se pare că sunt 
obsedate de cele trei Ashley încă dinainte de a 
merge la grădiniță. Oricum, s-au săturat sa scrie 
despre noi şi şi-au făcut un nou site despre ele. 
Gasca lui Madison. Fetele astea sunt tari! 

Până data viitoare, 

Lauren Page 

MEMO: DOCUMENT: JURNAL: ALIOTO, 
ASHLEY 

E OFICIAL. AM PRIETEN. HUNTER E 
SUPER & POT SA AM INCREDERE IN EL. 
SPRE DEOSEBIRE DE TRI, FOSTUL MEU PPT. 
ASHLEY L-A PARASIT DAR ACUM E PREA 
TARZIU. HEI, AM TRECUT PESTE ASTA. 


ATUNCI DE CE SUNT TOT NEFERICITA? 
A.A. 

Alo? Gata? Data trecută mi se auzea vocea 
înfundat, de parcă aş fi fost răcită. Ce aparat idiot. 
Maria? Sper că de data asta o să înţelegi ce-ţi spun. 
Am să vorbesc f-o-a-a-a-r-t-e rar. 

Oricum, am câştigat concursul Regina 
preadolescentelor. Ce naiba! Cine altcineva ar fi 
putut câştiga? Ratata de Lauren? Lili cea-părăsită- 
la-televizor? Panarama de A.A.? Nu prea cred. 
Trebuia sa fi câştigat decisiv, însă, în schimb, 
diferenţa dintre noi a fost... of, cui îi pasă. N-am 
mai ascultat după ce mi-am auzit numele. Nici 
măcar nu ştiu cine a fost pe locul doi. 

Emisiunea a fost anulată, dar nu-mi pasă! 
Sunt prea ocupată acum ca să mă mai pot duce şi 
la New York. De când am aflat că idiotul de blog 
AshleyRank era făcut de un grup de tocilare dintr- 
a şasea obsedate de Ashleys, m-am ocupat, 
împreună cu avocatul tatei, să-l închid. Sunt 
norocoase că m-am hotărât să nu le dau în judecată 
pentru calomnie. Cum adică, să-mi dea doi pentru 
zâmbet? De parcă s-ar putea aşa ceva! 

M-am despărțit de Tri. Drum bun, atât am eu 
să-l spun. E prea scund şi prea imatur. De-acum 
încolo am să mă uit numai la tipi mai înalți. Toate 
celelalte par să aibă prieten, aşa că o să fie super 
uşor pentru mine să pun mâna pe unul. 

Poate ar trebui să pun mâna pe unul dintre ai 
lor... 

Fiţi cu ochii pe mine! 

Jurnal.doc 

Nu m-am mai ocupat de jurnalul meu 
saptamana asta. E multa munca sa ai prieten! De- 
abia mai am timp să mă vad cu Max şi sper să nu 
pună iar gheara pe el vreuna din vulpitele alea de 
la Reed Prep. 

Oricum, de când am ajuns pe locul unu pe 
AshleyRank, lucrurile s-au schimbat. În mod 
ciudat, mai nou, Lauren pare să semene mai mult 
cu o Ashley decât Ashley însăşi. Ea are doi 
prieteni. Eu am unul. A.A. are prieten. Ashley nu 
are pe nimeni. Spune că ea s-a despărțit de Tri, dar 
să rămână între mine şi tine, precum şi restul celor 
care bârfesc pe ascuns, eu nu cred că el e prea 
supărat de chestia asta. Am pus-o pe Guinevere 
Parker să investigheze problema (apropo, nu cred 
bârfa că fetele dintr-a şasea sunt în spatele blogului 
— eu pun pariu că era chiar Guinevere, reporterita 
de la ziarul şcolii.) 

Poate că Ashley a făcut în aşa fel încât blogul 
să fie închis, însă nimeni de la şcoala Domnisoarei 
Gamble n-o să uite că a primit nota doi pentru 
zâmbet. Le-a dezamăgit pe celelalte Ashley! Nu 
ştie că avem o reputaţie de apărat? 

Poate că e cazul să mai gândim lucrurile. 
Oare ar trebui să o dăm afară pe Ashley din grupul 
nostru? 

A ta, chibzuind serios, 

Lili 

ATENȚIE, ATENŢIE. ÎNCORONĂM O 
NOUÂ REGINĂ A Clasamentului. Pentru prima 
oară de când am început acest mic experiment 
social, avem o nouă câştigătoare a tot ce se poate 
câştiga în clasa a şaptea! 

#1 ASHLEY „LILI? LI 

Pentru că orice rege al lacrosse-ului are 
nevoie de o regină. 

Bucură-te de domnia ta, dar să nu uiţi de cei 
mărunți! 

STIL ÎN MODĂ: 10 

Poate purta probabil o pânză de sac şi tot o 
pune în valoare. 

STIL ÎN SOCIETATE: 10 

A îmblânzit cel mai tare jucător de la Reed 
Prep. 

(Si nu e vorba doar de lacrosse!) 

STILUL DE A ZAMBI: 10 

E oficial: e un zambet de milioane. 

STIL IN GANDIRE: 9 

Cum se cheama o fata care si-a facut loc cu 
coatele pana in varf, 

dar nu are nicio vanataie? Inteligenta! 

SCOR CUMULATIV: 39 

(Pentru că nimeni nu e perfect!) 


#2 ASHLEY „A.A.” ALIOTO 

Nimic nu ne place mai mult decât o fată 
îndrăgostită. 

STIL ÎN MODĂ: 10 

Dovedeşte că nu trebuie să-ţi asortezi poseta 

cu pantofii ca să arăţi perfect! 

STIL ÎN SOCIETATE: 10 

Noul ei prieten e superb! Nouă ne plac şi 
roscatii! 

STILUL DE A ZAMBI: 8 

Zambeste de parca ar avea inima franta... de 
ce oare? 

STIL IN GANDIRE: 10 

Spre deosebire de alte fete, ale căror nume nu 
le vom 

menţiona aici, care fac tot şi spun tot, ea nu e 
deloc aşa... 

SCOR CUMULATIV: 38 


următorul>> 

#3 LAUREN PAGE 

Povestea Cenuşăresei din acest semestru! 

STIL ÎN MODĂ: 10 

Oare din pricina noilor ei blugi evazati de la 

Rich & Skinny, sau pentru modul în care 
păşeşte în ei 

ca şi cum ar fi stăpâna lumii, ne place atât de 
tare? 

STIL ÎN SOCIETATE: 10 

Nu stă rău nici la capitolul prieten — sau ar 
trebui 

să spunem prieteni. 

STILUL DE A ZÂMBI: 10 

Dă pe afară de fericire, mai nou. 

STIL ÎN GÂNDIRE: 6 

E o prostie să te joci cu inimile a doi băieți — 
nu sunt 

singurii care ar putea fi răniţi! 

SCOR CUMULATIV: 36 


#4 ASHLEY SPENCER 

Fosta regina a stupului si-a pierdut acul. 

STIL IN MODA: 7 

Pentru prima oară, ni se pare că tinutele ei 
sunt un pic 

cam fortate. 

STIL IN SOCIETATE: 8 

Au! Tocmai a fost lăsată baltă si de prieten, 

şi de reţeaua de televiziune. 

STILUL DE A ZÂMBI: 4 

Saracuta. Lucrurile se vor îmbunătăţi si 
pentru ea. 

STIL IN GANDIRE: 8 

N-o scoateti inca din calcule. Sigur are niste 
asi 

în manecile ei de la Paul & Joe. 

SCOR CUMULATIV: 27 

L Pagina de celebrități şi showbiz (n. r.). 

“Fals tribunal din San Francisco, întrunit de mai multe ori in 
ultimele decenii pentru a decide asupra unor curiozitati istorice. 
Hotărârile Curții sunt pur simbolice şi nu au autoritate legală. 
Printre deciziile luate se numără, în afară de faimoasa chestiune a 
prăjiturilor cu răvaş, faptul că martini-ul a fost inventat în San 
Francisco şi nu în Martinez, California, că povestea Cenuşăresei a 
apărut în Italia si nu în Franța sau China, sau (in 1993) că Elvis 


Presley este cu adevărat mort (n. r.). 


Total Request Live, program de videoclipuri prezentat pe 
MTV în perioada 1997-2008 (n. r.). 


Mario Armando Lavandeira Jr (n. 1978), cunoscut ca Perez 
Hilton (un joc de cuvinte cu „Paris Hilton”), blogger şi om de 
televiziune american, şi-a dedicat blogul perezhilton.com bârfelor 


despre celebrităţi şi fotografiilor gen tabloid (n. r.). 


 Reality-show gen competiţie, concentrat pe design 


vestimentar şi prezentat de modelul Heidi Klum (n. r.). 

